
PRECUVÂNTARE 


Între. cărţile ziditoare de suflet — cu o largă circulaţie atât la 
noi cât şi la alte popoare ortodoxe - Istoria Lausiacă (sau Lav- 
saicon), scrisă de Paladie (364-425), episcop al Elenopolisului 
din Bitinia, ocupă un loc aparte, Nu este întâmplător că tot Părin- 
tele profesor Dumitru Stăniloae, care a dăruit Bisericii noastre 
Filocalia în limba română, ne-a oferit şi versiunea de faţă a aces- 
tei cărţi, scrisă la inceputul secolului V şi considerată de specia- 
lişti cel mai insemnat document pentru cunoaşterea monahismu- 
lui răsăritean timpuriu. 

Autorul acestei cărţi, ucenic al lui Evagrie Ponticul și prieten 
al Sfântului loan Gură de Aur, a cunoscut el însuşi copleşitoarea 
experienţă a înstrăinării de lume, de ispitele ei vâtămătoare, pen- 
tru a urma calea desăvârşirii în Hristos, prin nevoinţe de-patimi- 
curăţitoare, năzuind a se folosi din pildele monahilor din pustiile 
Egiptului, Palestinei, Siriei, Mesopotamiei. În toate aceste oaze 
duhovniceşti binecuvântate, Paladie s-a aflat neincetat în preajma 
unor Părinţi imbunătăţiţi, observându-i, ascultându-i şi consem- 
nându-le vieţuirea exemplară şi poveţele lor pline de sfinţenie. 
Desigur, n-a fost intenţia lui să alcătuiască o lucrare savantă, ci 
doar să tezaurizeze, pentru folosul spiritual al multora, roadele 
unor indelungate strădanii duhovniceşti ale iubitorilor de Hristos 
pe care i-a întâlni 

Totuşi, sub înfăţişarea unor istorisiri pline de miez duhovni- 
cesc, Paladie - ca şi alţi autori de lucrări asemănătoare, aparţinând 
aceleiași epoci — a reuşit să zugrăvească chipul unei spiritualități 
filocalice, care va defini permanent ființa Ortodoxiei. Astfel, dacă 
celor rămaşi in lume pustia li se va descoperi totdeauna ca un tă- 
râm al singurătăţii, al ostenelilor ascetice, al uitării de sine — deci, 
oarecum, al morţii -, pentru cel însetat numai de Dumnezeu, 
pustia se va preface treptat într-un loc al invierii spirituale, un loc 
în care începe, deja, şi restaurarea armoniei paradisiace dintre 
om și fire. 

Aşadar, Părinţii pustiei au trăit, fiecare in parte, bucuria ne- 
închipuită a aflării, nu a unei 'vâi a morţii”, ci a locului în care se 
împlineşte minunata făgăduinţă a lui Dumnezeu; "in pustie... voi 
vorbi inimii' (Osea 2, 16). Deşertul rămâne, în continuare, şi lo- 
cul de crâncenă încleștare între monah și puterile demonice, as- 
muţite cu predilecție asupra celor care caută izbăvirea de patimi 

şi de moartea veşnică in renunțarea necondiționată la tot ceea ce 
poate despărţi de Dumnezeu. "Războaiele" acestea nu sunt, însă, 
decăt prilejuri de vindecare și de intărire spirituală pentru cei ce 
s-au încredințat numai purtării de grijă a lui Dumnezeu. 

Prin asemenea 'fapte de desăvârşire”, spune Paladie, 'toți 
acești iubitori de Hristos s-au silit să se unească cu Dumnezeu' 
(p. 14), Din această comuniune neîntreruptă au izvorât totdeau- 
na şi puterea, dar şi binecuvântările care au insoţit vieţile perso- 
nalităţilor ascetice prezentate în paginile care urmează. 

Dar nevoinţele purificatoare nu au sens decât dacă, prin ele, 
iubirii de sine îi ia locul iubirea nefăţarnică a aproapelui. 

Aşa se explică de ce, în loc să întâlnim necomunicativitate 
sau indiferenţă la cei ce s-au dedicat unei vieţi de aspră întrâ- 
nare, descoperim în gesturile şi cuvintele lor o uimitoare delica- 
tețe, o adâncă sensibilitate în faţa suferinței celorlaţi. Este indea- 
juns, pentru a ilustra acest adevăr, să parcurgem relatările de- 
spre Pior, Paisie şi Isaia, Veniamin ('noul lov”), Inochentie, Efrem 
din Edesa şi mulţi alţii. 

Așadar, socotim că publicarea Istoriei Lausiace -— ca şi a altor 
cârți de evlavie ortodoxă — acum, în vremuri de răcire a iubirii 
multora faţă de Hristos (Matei 24, 12), are menirea de a ne aminti 
că vitalitatea şi perenitatea Ortodoxiei au fost întotdeauna susţi- 
nute prin râvna sfântă a tuturor acelor creştini care au ştiut să răs- 
pundă cu sinceritate chemării dumnezeieşti la desăvârşire (Matei 
19, 21). Totodată, nădăjduim că aceste pilduitoare biografii, care 
au călăuzit și luminat viața duhovnicească a atâtor generaţii de 
credincioși ortodocşi, vor oferi, multora dintre fiii şi fiicele Bise- 
ricii noastre dreptmăritoare, acele necesare şi viabile modele de 
vieţuire în Hristos, de care avem atâta nevoie astăzi. 


La 


ARHIEPISCOP AL BUCUREȘTILOR. 
MITROPOLIT AL MUNTENIEI ȘI DOBROGEI, 
LOCŢIITOR AL CEZAREEI CAPADOCIEI 
ȘI 
PATRIARHUL BISERICII ORTODOXE ROMÂNE 


INTRODUCERE 


Scrierea ce urmează îl are ca autor pe Paladie. Ea 
se numeşte Istoria Lausiacă, fiind cunoscută în lumea mo- 
nahală românească şi sub titlul de Lavsaicon. "Istoria" lui 
Paladie a ajuns în lumea noastră călugărească printr-o 
veche traducere, din a doua jumătate a secolului al 
XVIII-lea, de când datează şi traducerea scrierilor gre- 
cești care, mai târziu, au fost tipărite în limba greacă sub 
titlul de Filocalia. 

Paladie a alcătuit scrierea la rugămintea unui pos- 
telnic al împăratului bizantin Teodosie II, cu numele 
Lausus, între anii 419-420; de aici, titlul de Istoria Lau- 
siacă. 

Acest Paladie s-a născut în Galatia, în anul 363 sau 
364 şi pare a fi avut o pregătire clasică. S-a făcut monah 
prin 386 şi a vieţuit la început în această calitate (stare) 
în Palestina, poate în lavra Duca (cap. 48 din această 
scriere), Se nevoieşte apoi trei ani alături de un ascet, 
numit Inochentie, în Muntele Măslinilor (cap. 44). În 
timpul vieţuirii de acolo i-a întâlnit pe Rufin şi pe Melania 
cea Bătrână. 

Probabil că la indemnul acestora s-a decis să mear- 
gă în Egipt, pentru a cunoaşte monahismul de acolo. 
După ce a rămas un an în Alexandria, lângă preotul 
Isidor, care pare să-l fi introdus în modul de viaţă al 
pustnicilor egipteni, s-a retras în "Singurătate', aproape 
de Alexandria, unde s-a nevoit sub îndrumarea pustni- 
cului Dorotei. 

În 390 se duce în Nitria, apoi în pustia Chiliilor, unde 
a vieţuit nouă ani. În Chilii s-a nevoit mai întâi împreună 
cu Macarie Alexandrinul (Istoria Lausiacă, 18), apoi cu 
Evagrie Ponticul. Acesta va avea o influenţă profundă 
asupra lui Paladie (Istoria Lausiacă, 38). 

În 399, anul morţii lui Evagrie, Paladie se imbolnă- 
veşte și, la sfatul medicilor, se întoarce în Palestina. 

Aci a viețuit alături de Poseidon, la Bethleem (op. 
cit., 36). Pe la anul 400 devine episcop de Eleonopole, 
în Bitinia. În 403 ia parte la Sinodul din Chercia (lângă 
Calcedon), convocat de Teofil de Alexandria, oponentul 
Sf. loan Gură de Aur. La acest Sinod, Sf. loan Gură de 
Aur a fost condamnat, iar lui Paladie i s-a reproșat influ- 
enţa origenistă. 

Când Sf. loan Gură de Aur a fost exilat în 404, 
Paladie a plecat la Roma pentru a-l apăra în faţa Papei 
Inochentie 1. Când se întoarce în Constantinopol, în 406, 
a fost arestat şi exilat de impăratul Arcadie în Egipt. Aici 
va vieţui întâi în Siene, apoi la Antinoe, lângă Tebaida. 

Abia după incetarea opoziţiei faţă de Sf. loan Gură 
de Aur, Paladie lasă Egiptul şi se intoarce în țara sa, în 
Galatia. Acolo pare a fi slujit împreună cu un preot, pe 
nume Filorani (Istoria Lausiacă, 45). Devine apoi curând 
episcop de Aspura (Socrate, Hist. ecclesiastica, VII, 36). 
În această perioadă a scris Istoria Lausiacă. Nu i se 
cunoaște anul morţiil. 

1. Datele acestea sunt luate din Introducerea la Historia Lausiaca, 
text publicat de G.I.M. Barthelink în ed, Lorenzi Valia, 1974, după care 


am făcut prezenta traducere. Introducerea din ediția menţionată este 
scrisă de Christine Mohrman (op. cit., p. XII-XIV), 

În introducerea la textul publicat de Barthelink, 
Christine Mohrman arată că textului mai scurt, scris de 
Paladie, i s-a adăugat altul, scris la anul 400 de arhidia- 
conul Timotei de Alexandria, despre vizita unui grup de 
şapte monahi la asceţii din Egipt, în anul 394-395, text 
intitulat: Historia Monachorum. Aceste texte s-au unificat 
la 50 de ani după ce şi-a scris Paladie textul săuZ. 

Unele manuscrise redau textul scurt al lui Paladie 
cu unele adaosuri din Historia Monachorum. Dar şi ma- 
nuscrisele care redau numai textul scurt al lui Paladie, 
sau textul lui combinat cu cel din Historia Monachorum, 
se diferenţiază între ele, deoarece aceia care le copiau 
mai făceau unele adaptări, potrivit cu aplicarea conţi- 
nutului acestor texte la viaţa lor de nevoinţe. 

Textul tradus de noi este cel publicat de Barthelink, 
având unele adaosuri din Historia Monachorum, şi a fost 
publicat prima dată de Cuthbert Butler sub titlul The 
Lausiac [History of Palladius, |, Cambridge, 1898, şi II, 
1908. Am folosit în note şi bogatele comentarii ale lui 
Barthelink, 

În introducere, Christine Mohrman redă pe scurt 
conţinutul diferitelor capitole ale cărţii, diferenţele din- 
tre ele, care reflectă sentimentele diferite cu care Pala- 
die a experiat trăirea monahilor şi a altor nevoitori din 
diferite ţări. Nu redăm aceste observaţii, deși sunt de o 
mare fineţe, ci ii lăsăm pe cititori să observe ei înşişi ca- 
litatea şi varietatea caracterizărilor diferitelor persona- 
lităţi ascetice din perioada străveche a Bisericii, făcute 
de Paladie. 


2. Introd, cit., p, LX-XIL, 

Vrem să remarcăm doar un lucru: În felul de-a inter- 
preta viaţa asceţilor din acea perioadă, Paladie nu repro- 
duce doar modul de-a vedea această viaţă de câtre Eva- 
grie. Învățătura despre patimi şi despre purificarea de 
ele este o învăţătură generală a spiritualităţii creştine, 
Propriu-zis, nu se vede nicăieri in text vreo influenţă ori- 
genistă, venită lui Paladie prin Evagrie. 

În laudele aduse de Paladie, în scrierea sa, lui Eva- 
grie şi în declaraţia că acela i-a fost învăţător, ca şi in 
prezentarea unui episod din viaţa lui Origen, nu se re- 
marcă o aprobare a celor două erezii ale lui Origen: pre- 
existenţa sufletului și apocatastaza (restaurarea tuturor), 
Aceasta, poate, în urma reproşului de origenism ce i s-a 
făcut la 414 de către episcopul Teofil al Alexandriei. 

Dacă totuşi îi aminteşte pe aceștia în scrierea lui, 
este poate pentru că ei încă nu fuseseră condamnaţi, 
fapt întâmplat abia la Sinodul V Ecumenic, în anul 
553; dar poate și faptului că scrierea lui Origen De 
principiis, in care afirmă acele teorii, nu se mai copia 
în limba greacă, dar i se copiau celelalte, de cuprins 
corect. Şi, de asemenea, scrierile lui Evagrie începu- 
seră să fie publicate “curățate” de teoriile origeniste, 
(A se vedea nota noastră despre Evagrie, in Filocalia 
rom., vol. |, p. 35). 

În ceea ce priveşte influența lui Evagrie asupra spi- 
ritualităţii pustnicilor din Egipt, e de remarcat că aceia 
işi definiseră spiritualitatea prin nevoinţele lor. Nu Eva- 
grie i-a dus la această spiritualitate a lor, ci mai degrabă 
ei l-au influenţat într-un anumit grad pe acesta. Sau, 
chiar dacă Evagrie a adus în scrisul lui mai multe pre- 
cizări ale doctrinei despre patimi şi despre purificarea de 

ele in asceza monahală, acest lucru nu trebuie legat de 
teoria origenistă despre preexistenţa sufletului şi despre 
apocatastază, ci se încadrează în năzuința creştină de 
luptă împotriva pornirilor păcătoase. 

S-ar putea vedea în descrierea nevoinţelor celor mai 
multe persoane prezentate în Lavsaicon accentuarea 
ajutorului dat de ele săracilor şi bolnavilor, ceea ce 
arată că scrierea e stăpânită de un duh contrar origenis- 
mului, care e dominat în mod principal de voinţa anihi- 
lării trupului. 

in această scriere se pune preţ tot aşa de mare pe 
slujirea oamenilor, ca şi pe slăbirea patimilor prin infrâ- 
nare, Prin ambele se urmăresc desființarea egoismului şi 
sfinţenia chiar prin eforturile cerute trupului, deci și o 
sfințire a trupului prin înfrânare şi prin slujirea neince- 
tată a altora, sau prin iubirea lor, prin care se caută uşu- 
rarea suferințelor trupeşti. 

Monahismul nostru de azi poate învăţa prin aceasta 
mult din scrierea lui Paladie, adică din veacurile primare 
ale creștinismului, sau ale inceputului lui. lar Paladie, 
care alcătuieşte această scriere, deci şi Evagrie, declarat 
învățătorul lui, preţuiesc şi ei această importanță acor- 
dată sfințirii trupului, sau ajutorării lui când e în sufe- 
rință, 

Înfrânarea trupului de la plăceri şi lucrarea altruistă a 
binelui prin el se unesc în sfințenia ce i-o pot aduce. Nu 
poate exercita cineva iubirea faţă de alţii dacă nu se 
înfrânează. Căci iubirea e culmea tuturor virtuţilor; şi ea 
se arată faţă de omul întreg. Amândouă acestea implică 
o putere şi o preţuire a trupului. În acest sens, poate, şi 
Evagrie, și Paladie au învățat multe de la pustnicii și 

nevoitorii între care au trăit. lar aceasta l-a făcut proba- 
bil pe Evagrie să aprobe copierea scrierilor lui fără teo- 
riile origeniste, şi pe Paladie, să nu le mai menţioneze în 
scrierile lui. 

Chiar recunoaşterea minunilor săvârşite prin tru- 
purile persoanelor descrise, datorită marii lor înfrânări 
şi iubirii de oameni a acelora - minuni pe care Christine 
Mohrman le socoteşte năluciri - arată importanţa şi 
sfinţenia trupului, recunoscută de Paladie, ca şi de 
Evagrie. 


Preotul Prof. Dr. DUMITRU STĂNILOAE 

Mulţi au lăsat lumii scrieri numeroase şi felurite, după 
felurimea timpurilor: unele, din insuflarea harului de sus, 
de la Dumnezeu, spre zidirea şi asigurarea celor ce urmau 
cu credință dogmelor Mântuitorului; altele, dimpotrivă, mă- 
nate de gândul păcătos de a plăcea oamenilor care s-au 
predat mângâierilor aduse de plăcerile materiale şi de slava 
deșartă; şi, iarăşi, altele, stârnite de lucrarea nebunească a 
demonului, dușman al binelui, spre aţâţarea oamenilor cu 
mintea prea uşoară la cugetări contrare sfintei şi nepri- 
hănitei vieţuiri a Bisericii universale, 

Astfel, din respect pentru porunca înaltei tale înţelegeri, 
mult iubitorule de învăţătură, m-am hotărât şi eu, care mă 
aflu în al treizeci şi treilea an de convieţuire cu fraţii trăitori 
ai vieţii monahale şi în al douăzecilea de episcopie şi în al 
cincizeci şi şaselea de viaţă în general, să-ţi înfăţişez în 
cartea de faţă ţie, care doreşti să afli, cele ce le-am văzut 
la acei părinţi, bărbaţi şi femei, şi le-am auzit despre ei, cu 
care m-am întâlnit în pustia Egiptului, în Libia, Tebaida şi 
Siieni (unde viețuiau şi monahii numiţi tabenisioţi), apoi în 
Mesopotamia, în Palestina şi Siria şi în părţile Apusului, în 
Roma și Campania şi în jurul acestora. 

Scopul meu a fost ca tu, având în ea o culegere de 
sfinte şi mântuitoare pilde pentru suflet și un leac de ne- 
uitat, să poţi alunga de la tine orice formă de aţâțare ce se 
naşte din pofta neraţională, din lenevie şi descurajare în 
clipele unor trebuinţe, orice şovăială şi slăbiciune a voinţei, 

mânia şi tulburarea, tristeţea și frica neintemeiată, ispitele 
lumii, ca să poţi înainta pe calea evlaviei, insufleţit de o 
dorinţă nestinsă; şi să te faci o călăuză pentru tine şi pen- 
tru cei ce viețuiesc ca tine şi sunt supuşi ție şi împăraţilor 
prea evlavioşi, prin aceste fapte de desăvârşire, prin care 
toţi aceşti iubitori de Hristos s-au silit să se unească cu 
Dumnezeu; şi, pe lângă aceasta, să aştepţi în fiecare zi 
despărţirea sufletului, după cum s-a scris: 'Bine este să mă 
despart de trup şi să fiu cu Hristos” (Filip. 1, 23) şi: 'Pre- 
găteşte spre ieşire lucrurile tale şi te pregăteşte pentru 
țarina ta" (Pilde 24, 27). 

Căci cel ce se gândeşte mereu la moarte, că va veni în 
mod necesar şi nu va lipsi, nu va face păcate mari. Acela 
nu va strâmba conţinutul învățăturilor şi nu va respinge cu 
dispreț simplitatea şi lipsa de podoabă a cuvintelor. 

Căci nu e un scop al învăţăturii dumnezeieşti exprima- 
rea rafinată, ci convingerea minţii despre adevărul expri- 
mat prin cuvintele: "Deschide gura cuvântului dumneze- 
iesc” (Înţ. Sir. 6, 36); şi iarăşi: "Nu rămâne surd la istorisirea 
celor întâmplate altora, căci şi ei au învăţat de la părinţi” 
(Is. Sir. 8, 9). 

Eu, deci, omule prea iubitor de învăţătură, urmând in 
parte acestei spuse, am cercetat mulţi sfinţi. Şi nu m-am 
lăsat condus de curiozitate. Ci făcând un drum (de două 
ori) de treizeci de zile şi străbătând cu ajutorul lui Dum- 
nezeu pe jos toată țara romanilor, am nesocotit orice obo- 
seală a călătoriei pentru a întâlni un om iubitor de Dum- 
nezeu, ca să câștig de la el ceea ce nu aveam. 

Căci dacă Pavel, care m-a întrecut mult în vieţuire, cu- 
noştinţă, conştiinţă şi credinţă, a făcut călătoriile de la Tars 
până în ludeea pentru a se întâlni cu Petru, lacob şi loan, 
şi povesteşte cu laudă, dispreţuind osteneala sa, pentru a 
încuraja pe cei stăpâniţi de oboseală şi lenevie, spunând: 
“M-am suit la lerusalim ca să-l văd pe Chefa' (Gal. 1, 18), 
nemulțumindu-se cu faima virtuţii lui, ci dorind să-l şi vadă 

(pe acela), cu cât mai mult nu trebuia să fac aceasta eu, cel 
dator cu atâţia talanţi, nu ca să-i folosesc pe aceia, ci pe 
mine însumi? 

Căci şi cei ce au descris vieţile Părinților, a lui Avraam 
şi a celor următori, Moise şi Ilie şi loan, nu le-au povestit ca 
să-i laude pe aceia, ci ca să folosească cititorilor. 

Acestea deci ştiindu-le, prea credinciosule slujitor al lui 
Hristos, Lause, cugetând la tine însuţi, rabdă vorbăria noas- 
tră, spre slăvirea gândirii tale evlavioase, care e expusă la 
multe ispite rele, văzute și nevăzute, şi se poate linişti numai 
prin rugăciunea neincetată şi prin grija de propria vieţuire. 

Căci mulţi fraţi, mândrindu-se cu osteneli şi cu fapte de 
milostenie și lăudându-se cu necăsătoria şi cu fecioria şi cu 
cugetarea la sfintele cuvinte şi increzându-se în nevoinţele lor, 
n-au ajuns la nepătimire, bolind de dorinţa unei activități cu 
chip de evlavie, din care se naşte pomirea unor fapte contra- 
re binelui, care e maica adevăratei noastre vieţi lăuntrice. 

Silește-te deci, rogu-te, să nu mărești bogăţia ta (mate- 
rială). Acest lucru tu l-ai şi făcut de altfel, micșorând-o în- 
destulător prin dărnicii către cei lipsiţi, pentru sporirea vir- 
tuţii ce provine din aceasta. Nu ţi-ai înlănţuit libertatea nici 
printr-o pornire şi socotinţă necugetată, printr-un jurământ 
plăcut oamenilor, de-a nu mânca sau bea, in dorința de 
slavă, robindu-ţi voința acestui jurământ, cum au făcut 
unii, prin aceasta căzând apoi în chip jalnic în iubirea de 
viaţă, în lenevie şi în plăceri, câlcându-şi astfel jurământul, 
Rămânând astfel rațional şi respingându-le pe acestea prin 
rațiune, tu nu vei păcătui niciodată. 

Astfel e dumnezeiască rațiunea mişcărilor din noi, care 
alungă cele păgubitoare şi primeşte cele folositoare, Căci, 
"legea nu e dată pentru cel drept” (1 Tim. 1, 9). Şi e mai 
bine să se bea vin cu rațiune decât să se bea apă cu mân- 
drie. Căci privește la oamenii sfinţi, care beau vin în chip 
raţional (cu măsură), şi la oamenii întinaţi, care beau apă 
în chip neraţional, şi nu vei osândi sau lăuda materia, ci vei 

ferici sau vei compătimi cugetarea celor ce se folosesc 
bine sau rău de materie5. Astfel, losif odinioară a băut vin 
în Egipt (Fac. 43, 34), dar nu şi-a păgubit mintea, ci şi-a 
întărit cugetarea. Şi au băut apă Pitagora şi Diogene şi 
Platon, și cu ei Maniheu și toată ceata filosofilor, care gân- 
deau de capul lor, şi au ajuns la atâta neinfrânare în ușu- 
rătatea gândirii lor, că n-au cunoscut pe Dumnezeu și s-au 
închinat idolilor. Pe de altă parte, s-au atins de vin şi Petru 
şi ceilalţi Apostoli, şi de aceea L-au defăimat unii pe Mân- 
tuitorul şi Învățătorul lor pentru împărtăşirea cu el, zicând 
iudeii: "Pentru ce ucenicii Tăi nu postesc ca cei ai lui loan?" 
(Marcu 2, 18). lar altă dată, rostind aceleaşi osândiri, au 
spus ucenicilor: "Învățătorul vostru mănâncă şi bea cu va- 
meșii şi cu păcătoșii' (Matei 9, 11). Fără îndoială, nu L-au 
criticat pentru folosirea pâinii şi apei, ci a mâncării şi a vi- 
nului. lar celor ce admirau în chip neraţional băutura apei 
şi dezaprobau băutura vinului, Mântuitorul le spunea: "A 
venit loan în calea dreptăţii, nici mâncând, nici bând' - se 
înțelege, carne şi vin, căci fără celelalte nu putea să tră- 
iască - 'şi zic: are demon. Şi a venit Fiul Omului, mâncând 
şi bând, și zic: lată om care mănâncă şi bea vin, prieten 
al vameşilor şi al păcătoşilor', pentru că mănâncă şi bea 
(Matei 11, 18-19). 

Deci ce vom face? Nu vom urma nici celor ce hulesc, 
nici celor ce laudă, ci sau vom posti în chip rațional cu 
loan, chiar de vor zice: 'au demon, sau vom bea vin cu în- 
țelepciune, dacă trupul are nevoie, chiar de vor zice: "iată 
om care mănâncă şi bea vin', Fiindcă nici mâncarea nu 
este lucru mare, nici înfrânarea, ci credința prelungită prin 
iubire în fapte (Gal. 5, 6). lar credinţa fiind urmată de toate 
faptele bune, cel ce mănâncă și bea e de neosândit pentru 
credinţa lui. "Fiindcă tot ce nu este din credinţă este păcat” 


3. Avem aici înţelegerea dreaptă a rațiunii, care are rostul să cu- 
noască realitatea adevărată, nu să creadă că poate susţine orice. 

(Rom. 14, 23)%, Dar deoarece tot păcătosul va afirma, mâ- 
nat de conştiinţa lui strâmbată și intemeindu-se pe o jude- 
cată neraţională, că orice mănâncă sau lucrează o face din 
credinţă, Mântuitorul a făcut această precizare, zicând: "Din 
roadele lor îi veţi cunoaşte pe ei' (Matei 7, 16). lar roada 
celor ce viețuiesc cu rațiune şi înţelegere s-a mărturisit de 
dumnezeiescul Apostol că este "iubirea, şi bucuria, şi pa- 
cea, indelunga răbdare, bunătatea, credinţa, blândeţea şi 
înfrânarea' (Gal. 5, 22), Căci însuşi Pavel a spus: 'Roada 
Duhului este aceasta şi aceasta”. lar că cel ce se străduieşte 
să aibă astfel de roade nu va mânca în chip nerațional, sau 
fără motiv şi când nu o cere trupul, carne, nici nu va bea 
vin, nici nu va convieţui cu o conștiință rea, a spus-o iarăşi 
acelaşi Pavel, zicând: "Orice om se luptă, se înfrânează de 
la toate”, reţinându-se când trupul este sănătos de la ceea 
ce îl îngraşă, iar când e bolnav sau neputincios sau aflat în 
dureri și împrejurări grele, folosindu-se de mâncare sau de 
băuturi ca de nişte leacuri spre vindecarea durerilor. Şi se 
va reţine de la cele păgubitoare sufletului, de la mânie, 
pizmă, slavă deşartă, descurajare, de la defăimare şi bănu- 
ieli neraţionale, mulţumind pentru toate în Domnul. 

Dar după ce am vorbit destul despre aceasta, voi în- 
făţişa şi alt îndemn iubirii tale de învăţătură. Fugi cu toată 
puterea de întâlnirea cu oamenii care nu-ţi aduc nici un fo- 
los şi care-şi impodobesc faţa în chip nepotrivit, chiar dacă 
sunt dreptcredincioşi; dar, mai mult, de eretici, care te 
păgubesc prin prefăcătoria lor, chiar de izbutesc să atragă 
multă vreme prin politețea şi zâmbetele lor. Căci deşi nu 
vei suferi nici o păgubire din purtările lor, în noblețea ta, 

4. Se afirmă în acestea o legătură între rațiunea drept folosită şi 
credinţă. În credinţa dreaptă este rațiunea adevărată. A nu crede într-un 
Dumnezeu în Treime, sau al iubirii, inseamnă a nu gândi in mod cu 
adevărat rațional. 


2 - Istoria lausiacă 

prin însăşi luarea lor în râs de către tine te vei cobori, soco- 
tindu-te că te înalţi, fapt care iţi este el însuşi spre pagubă. 

Mai mult decăt o fereastră de lumină ce-o poţi avea din 
întâlnirea curată cu bărbaţi şi cu femei, urmărește ca prin 
ei să poţi vedea, ca printr-o carte cu scris subţire, în mod 
clar inima ta, probând prin comparaţie cu ei slăbiciunea 
sau negrija ta. 

Căci culoarea feţelor ce înfloreşte luminos şi podoaba 
îmbrăcămintei şi modestia cuvintelor și frumuseţea gându- 
rilor te vor întări, chiar de te afli intr-o stare de slăbiciune. 
"imbrăcămintea omului, călcătura lui şi râsul dinţilor vestesc 
cele ale lui', precum zice Înţelepciunea (Înţ. Sir. 19, 27). 

Începând deci istorisirile, nu voi lăsa necunoscuţi, prin 
cuvântul meu, nici pe nevoitorii din cetăţi, nici pe cei din 
sate sau din pustii. Căci nu locul unde viețuiesc aceştia 
este ceea ce interesează, ci lucrarea aleasă de ei, 


1. Despre Isidor 


Când am pășit prima dată în cetatea Alexandriei (in al 
doilea consulat al marelui impărat Teodosie, care se află 
acum între îngeri pentru credinţa lui în Hristos)5, m-am în- 
tâlnit în cetate cu minunatul bărbat, împodobit în tot felul 
prin moravuri şi cunoştinţă, preotul Isidor, care era îngriji- 
torul comunităţii Bisericii din Alexandria. 

Primele nevoinţe ale tinereţii lui se spunea că le-a trâit 
în pustie. Chilia lui din acel timp am şi văzut-o în muntele 
Nitria. L-am întâlnit pe acest bătrân la vârsta de șaptezeci 
de ani. După aceea a mai trăit alţi cincisprezece ani, după 
care a sfârşit în pace (la 402). Până la moarte n-a purtat pe 
trup ceva de pânză, afară de un ştergar pe cap6. N-a făcut 

5. Teodosie |, cel Mare, împărat între 379-395. Anul de care e vorba 
este 388. (La Barthelink, op.cit., p. 309). 


6. Aşa explică autorul amintit şi alţii înainte de el cuvântul facheo- 
lion (ibidern). 

vreodată baie, n-a mâncat deloc came. Fiinţa toată îi era 
atât de mult plină de har, încât toţi cei ce nu-i cunoșteau 
viețuirea socoteau că trăieşte în chipul cel mai plăcut. 

De-aş dori să descriu în parte virtuțile sufletului lui, nu 
mi-ar ajunge timpul. Era atât de iubitor de oameni și de 
pace, că şi duşmanii necredincioşi cinsteau umbra lui pen- 
tru bunătatea ei. Şi cunoştea atât de mult Sfintele Scripturi 
şi dogmele dumnezeieşti, că şi la mesele cu fraţii mintea 
lui intra în extaz şi in deplină linişte duhovnicească. Şi, 
rugat să povestească cele trăite în extaz, zicea: "Am plecat 
cu mintea departe, răpit de o vedere”. L-am văzut şi eu de 
multe ori vărsând lacrimi la trapeză. Şi intrebându-l de pri- 
cina lacrimilor, l-am auzit zicând: "Mi-e ruşine că mănânc o 
mâncare neraţională (necuvântătoare), eu, care sunt raţio- 
nal (cuvântător) şi trebuie să viețuiesc în rai pentru puterea 
ce mi-a dat-o Hristos. 

Fiind cunoscut întregului senat din Roma şi femeilor 
mărimilor de acolo, de când a ajuns prima dată acolo cu 
episcopul Atanasie, apoi cu episcopul Dimitrie?, şi având o 
bogăţie prisositoare ce întrecea cele trebuincioase, murind 
n-a scris un testament, n-a lăsat vreun ban sau vreun lucru 
surorilor lui care erau fecioare, ci le-a încredinţat pe aces- 
tea lui Hristos, zicând: "Cel ce v-a dat vouă fiinţă va avea 
grijă de viaţa voastră, cum a avut şi de mine”. Şi se afla cu 
surorile lui o obşte de şaptezeci de fecioare. 

Fiind eu încă tânăr când l-am întâlnit şi rugându-l să mă 
introducă în viața monahală, având eu încă o vârstă tine- 
rească şi neavând trebuinţă de cuvinte, ci de nevoinţe tru- 
peşti, ca o bună călăuză m-a scos din cetate și m-a dus la 
o distanţă de şase leghe în aşa numita pustie. 


7. Plecând la Roma în al doilea exil, Sfântul Atanasie a luat cu sine 
câţiva monahi, între care şi pe acest Isidor. Dimitrie a fost episcop în alt 
oraş din Egipt, discipol al Sf, Atanasie. Isidor a fost la Roma la 340, 588 
şi 398. La 402, s-a refugiat cu alţi patru “fraţi” la Sf. loan Gură de Aur (ibi- 
dem). 

2. Despre Dorotei 


Acolo m-a predat lui Dorotei, un ascet teban care vie- 
țuia de şaizeci de ani într-o peşteră, și mi-a poruncit să ră- 
mân lângă el trei ani spre îmblânzirea patimilor. Căci îl ştia 
pe bătrân trăind cu o mare asprime. Dar mi-a cerut ca apoi 
să mă întorc iarăşi la el pentru învăţătură evanghelică. Dar 
neputând să împlinesc trei ani, din cauza unei îmbolnăviri, 
m-am despărţit de acela mai înainte de cei trei ani. 

Vieţuirea lui era aspră şi uscată. Toată ziua aduna, în 
arşița pustiei de lângă mare, pietre şi clădea din ele chilii 
pe care le dăruia celor ce nu puteau să le clădească, ispră- 
vind în fiecare an o chilie. Odată i-am spus: "Ce faci, pă- 
rinte? La atâta bătrâneţe iţi omori trupul în această arşițâ?”. 
Mi-a răspuns, zicând: "Mă omoară, îl omor”, Mânca şase un- 
cii de pâine, foarte puţină legumă (verdeață) şi bea foarte 
puțină apă. Şi martor mi-e Dumnezeu că nu l-am văzut în- 
tinzându-şi picioarele sau dormind pe o saltea de paie, sau 
pe pat, ci toată noaptea, șezând, impletea crengi de pal- 
mier pentru a-şi procura de mâncare. 

Bănuind că face aceasta numai când eram eu de faţă, 
m-am asigurat şi de la alţi ucenici care trăiau de sine că din 
tinereţe avea această vieţuire, nedormind niciodată. Nu 
dormea, intenţionat, decât dacă, lucrând sau mâncând, i 
se închideau ochii, venindu-i somnul în așa fel, că-i cădea 
şi pâinea din gură din pricina aţipirii în timpul mâncării. 
Silindu-l eu câteodată să se intindă puţin pe saltea, supă- 
rându-se imi spunea: 'De nu poţi să convingi pe îngeri să 
doarmă, cum poţi convinge pe omul râvnitor?". Într-o zi, la 
ora nouă (poate la trei, p.m.), m-a trimis la fântână să um- 
plu urciorul pentru a bea (apă) la acea oră. Şi mi s-a în- 
tâmplat ca, plecând, să văd în fântână un şarpe. Deci n-am 
mai scos apă, ci m-am întors, spunându-i: “Vom muri, avva, 
căci am văzut un şarpe în fântână”. lar acela, zâmbind, m-a 
privit cu atenţie şi clătinând capul mi-a spus: 'Dacă soco- 


ISTORIA LAUSIACĂA 21 


teşte diavolul să se prefacă în orice ființă, în şarpe sau vi- 
peră, şi să se aşeze în izvoarele apelor, vei rămâne fără să 
bei niciodată?”. Şi ieşind şi atingând prima apă scoasă cu 
mâna sa, a spus: "Unde se află crucea, nu are putere nici 
un rău”. 


3. Despre Potamiena 


Acest fericit Isidor intâlnindu-se odată cu Antonie cel 
de fericită pomenire, mi-a povestit un lucru vrednic de aş- 
temut în scris. Am auzit de la el despre o fată foarte fru- 
moasă din vremea lui Maximian (505), prigonitorul creştini- 
lor8, numită Potamiena, care era sclava cuiva. Stăpânul ei a 
încercat prin multe făgăduinţe să o seducă, dar n-a izbutit, 
infuriat, în cele din urmă a predat-o eparhului (prefectului) 
de Alexandria, ca, din pricina prigonirilor, să o închidă, fiind 
creștină şi ca hulitoare a împăraţilor, spunându-i aceluia, în 
schimbul unei sume de bani: "De va împlini pofta mea, să o 
laşi nepedepsită, dar de va stărui în refuzul ei, poruncește 
să fie pedepsită, ca nu cumva rămânând în viaţă să-şi râdă 
de pofta mea. 

Adusă în faţa scaunului de judecată, s-a căutat să i se 
supună voinţa prin felurite unelte de tortură. Între acestea, 
judecătorul a poruncit să se aducă şi un mare cazan um- 
plut cu smoală, cu foc arzând sub el. Înfierbântându-se 
smoala până la clocot, judecătorul i-a propus: 'Sau du-te şi 
te supune voilor stăpânului tău, sau să ştii că voi porunci 
să te arunce în căldare'. 

Ea a răspuns, zicând: "Nu fi un judecător care porun- 
ceşte să mă supun unor astfel de pofte:. infuriindu-se ace- 
la, a poruncit să fie aruncată în cazan. 


8. Maximian, Cezar între 5305-31 | şi August între 311-313 (op. cit., 
p. 312). 

Dar ea a dat glas, zicând: "Pe capul împăratului tău, de 
care te temi, dacă socoteşti că trebuie să fiu pedepsită ast- 
fel, porunceşte să fiu aruncată în câldare, ca să vezi câtă 
răbdare imi va dărui mie Hristos, pe Care tu nu-L cunoşti”, 
Şi scufundată treptat, în timp de o oră, şi-a dat sufletul, 
ajungând smoala fiartă până la gâtul ei, 


4. Despre Didim 


Foarte mulţi oameni s-au desăvârşit in Biserica din 
Alexandria, făcându-se vrednici de pământul celor blânzi. 
Între ei a fost şi Didim, scriitorul cel lipsit de vedere. 

Cu el am avut patru întâlniri în curs de zece ani. S-a 
sfârşit la vârsta de optzeci de ani. 

A rămas fără ochi, precum mi-a spus, la vârsta de patru 
ani, Pierzând atunci vederea, n-a învăţat nici carte şi n-a 
avut nici dascăli. A avut ca învăţătoare, puternică prin fire, 
conştiinţa sa. Acesta a fost inzestrat cu atâta har duhovni- 
cesc, că s-a implinit cu el de fapt ceea ce s-a scris: "Domnul 
înţelepţește pe cei orbi' (Ps. 145, 8). El tâlcuia cuvânt cu 
cuvânt Vechiul şi Noul Testament. Şi s-a ocupat atât de 
mult cu dogmele şi înfățișa atât de subţire şi cu atâta pu- 
tere înţelesul lor, că îi întrecea pe toţi cei mai vechi în cu- 
noştinţă. Silindu-mă (el) odată să fac o rugăciune în chilia 
lui, şi eu nevrând, mi-a povestit zicând: "Fericitul Antonie a 
intrat în chilia aceasta, vizitându-mă de trei ori. Şi rugat de 
mine să facă o rugăciune, îndată şi-a plecat genunchiul în 
chilie şi nu m-a lăsat să repet cuvântul a doua oară, învă- 
țându-mă ascultarea cu fapta. Deci de voieşti să pășești pe 
urmele vieţuirii lui, ca unul ce ești monah şi te-ai înstrăinat 
de lume, pentru virtute, nu te opune. 

Mi-a mai povestit şi aceasta: "Gândindu-mă la viaţa lui 
lulian, ticălosul împărat prigonitor, şi stând eu într-o zi liniş- 
tit, fără să mănânc pâine până seara târziu, stăpânit de 

acest gând, am fost cuprins, şezând pe scaun, de somn; şi 
am văzut în vis nişte cai albi alergând cu călăreţii lor şi ves- 
tind: "Spuneţi lui Didim că azi la ora şapte (unu, după amia- 
ză), a murit lulian. Scoală-te deci, au zis, şi mănâncă şi tri- 
mite vestea şi episcopului Atanasie, ca să ştie şi el'. 

Şi mi-am însemnat şi ora, şi luna, şi săptămâna, şi ziua, 
Şi totul s-a adeverit astfel?, 


5, Despre Alexandra 


Mi-a povestit şi despre o tânără cu numele Alexandra, 
care, părăsind cetatea şi ascunzându-se într-un cavou, primea 
printr-o deschizătură cele de trebuinţă, neintâlnindu-se nici 
cu femei, nici cu bărbaţi vreme de zece ani... În al zecelea 
an, a adormit pe ascuns, plecând din lume fără să dea vreo 
știre cuiva. Deschizând uşa și intrând inlăuntru, am aflat-o 
adormită. Spunea despre ea şi de trei ori fericita Melania, 
despre care voi vorbi mai pe urmă: "(Nici eu) n-am mai 
văzut-o la faţă, dar am întrebat-o de pricina pentru care s-a 
închis în cavou. lar ea mi-a răspuns prin deschizătură, zi- 
când: 'Un om şi-a ieșit din minţi pentru mine. Şi ca să nu 
par că vreau să-l supăr sau să-l defăimez, am ales să intru 
de vie in mormânt decât să fac să se smintească un suflet 
făcut după chipul lui Dumnezeu'. lar eu spunându-i: "Cum 
rabzi să nu te întâlneşti cu nimeni, luptând mereu cu plic- 
tiseala?", ea mi-a răspuns: 'De dimineaţă şi până la ceasul 
al nouălea mă rog tot timpul torcând lână; iar în celelalte 
ore, mă gândesc la sfinţii patriarhi, la prooroci şi la mu- 
cenici şi, mâncând pâinea mea, stăruiesc in aşteptarea 
sfârșitului cu bună nădejde”. 


9. Didim cel Orb, scriitor bisericesc, a trăit intre anii 313-398. A fost 
numit de Sf. Atanasie conducătorul şcolii catehetice din Alexandria. 
În ultimii ani s-au descoperit pe papirusuri diferite opere ale lui (op. cit., 
p. 313). 

6. Despre o fecioară bogată 


Nu voi lăsa la o parte din povestirea mea nici pe cei 
ce-au trăit dispreţuind viaţa (de aici), viețuind în lauda fap- 
telor bune şi spre întărirea celor cu care se întâlneau, 

Trăia în Alexandria o fecioară cu chip smerit, cu purtare 
serioasă, foarte bogată în bani, dar care nu dădea nici un 
obol vreunui străin, nici vreunei fecioare, nici bisericii, nici 
vreunui sărac. Cu toate îndemnurile părinţilor, nu se des- 
părțea de cele materiale. Avea şi rude, între care pe fiica 
unei surori, căreia îi făgăduia ziua şi noaptea bunurile ei, 
căzând din dorinţa celor cereşti. 

Căci şi acesta este un chip al amăgirii diavolului, care 
face să se mişte lăcomia sub masca iubirii faţă de rude. De 
fapt, se ştie că nu-i pasă de rudenie, odată ce îndeamnă la 
uciderea fraţilor, a mamei sau a tatălui. Chiar când pare că 
îndeamnă la grija faţă de rudenii, nu o face din bunăvoință 
faţă de ele, ci pentru a obişnui sufletul cu nedreptatea, 
odată ce cunoaște spusa, că: "cei nedrepţi nu vor moşteni 
Împărăţia lui Dumnezeu: (1 Cor. 6, 9). Cineva poate să fie 
mişcat de cugetarea dumnezeiască şi să nu-şi disprețuiască 
sufletul când dă mângâiere rudeniilor sale aflate în lipsuri. 
Dar când cineva işi calcă tot sufletul său prin grijă exage- 
rată faţă de rudenii, cade sub lege, nedând niciun preţ 
sufletului său. De aceea cântă Psalmistul despre cei ce se 
îngrijesc cu teamă de sufletul lor: 'Cine se va sui în muntele 
Domnului?"; şi tot despre aceia se spune: "Şi cine va sta 
în locul cel sfânt al Lui? Cel nevinovat cu mâinile şi curat 
la inimă, cel ce nu şi-a luat în deşert sufletul său' (Ps. 23, 
3-4). Căci cei ce îl iau în deşert pe acesta sunt cei ce ne- 
socotesc virtuțile sufletului, crezând că el piere împreună 
cu trupul. 

Prea Sfântul Macarie, preotul care se îngrijea de cămi- 
nul celor bolnavi!0, voind să slăbească lăcomia fecioarei 
amintite, recurge la fapta următoare: Era el din tinereţe un 
tăietor de pietre preţioase. Venind la ea, îi spuse: "A venit 
la mine un om cu pietre preţioase de mare valoare, sma- 
ralde şi hiacinţi, care nu ştiu de au fost găsiţi sau furaţi, Ele 
nu pot fi preţuite, fiind mai presus de orice valoare. Dar cel 
ce le are, le vinde cu câte cincizeci de dinari. De doreşti 
să le ai, poţi să-i asiguri printr-o singură piatră cincizeci de 
dinari, iar restul pot să fie spre podoabă nepoatei tale”. 
Fecioara fu cucerită de ceea ce i se promitea şi căzu la 
picioarele lui: "Cad la picioarele tale, să nu le ia altcineva'. 
Acela o indemnă, zicându-i: "Vino până la casa mea și pri- 
veşte-le!'. Ea nu răbdă să mai aştepte, ci ii dădu lui cinci 
sute de dinari, zicând: "la-i, precum doreşti, căci nu voiesc 
să văd pe omul care le vinde'. lar el luând cele cinci sute 
de dinari, îi cheltui pentru trebuinţele spitalului. 

Trecând timpul, deoarece Macarie se bucura de o mare 
stimă în Alexandria, ca iubitor de Dumnezeu şi foarte mi- 
lostiv, şi ajunsese la vârsta de o sută de ani, convieţuind și 
noi o vreme cu el, ea s-a sfiit să-i aducă aminte (de bani), 
În sfârşit, văzându-l odată în biserică, i-a zis: “Te rog, ce 
porunceșşti despre pietrele acelea, pentru care ţi-am dat 
cinci sute de dinari?". lar el ii răspunse, zicând: 'Din mo- 
mentul când mi-ai dat aurul, l-am dat pentru acele pietre, şi 
dacă voieşti să vii şi să le vezi în spital, unde se află, vino 
şi vezi de-i plac. Altfel, ia aurul tău'. Şi ea merse foarte 
mulţumită. 

10. Se vede că Biserica din Alexandria avea un cămin-spital pentru 
cei bolnavi. Asemenea, şi Sf. Vasile cel Mare înființase în Biserica sa 


bolniţă. Se pare că acest lucru era comun Bisericilor de atunci, cum € şi 
acum în cadrul mitropoliilor şi chiar al parohiilor din Grecia. 

Căminul de săraci avea în camerele de sus femei, iar în 
cele de jos bărbaţi. Ducând-o înlăuntru pe poartă, îi spuse: 
“Ce voieşti să vezi mai întâi, hiacinţii sau smaraldele?'. Ea îi 
spuse: "Ceea ce voiești tu”. A dus-o întâi sus, i-a arâtat fe- 
meile bolnave şi-i spuse: "lată hiacinţii”. Apoi a coborât-o şi 
jos şi i-a arătat bărbaţii, spunându-i: "lată smaraldele. Dacă 
nu-ți plac, ia-ţi aurul”. Mișcată sufleteşte, tânăra ieşi şi plecă 
foarte întristată pentru că n-a făcut lucrul plăcut lui Dum- 
nezeu. La urmă mulţumi preotului, mai ales după ce fata de 
care voia să aibă grijă a murit după o căsătorie fără copii. 


7. Despre cei din Nitrial! 


După ce m-am întâlnit şi am vieţuit in mănăstirile dim- 
prejurul Alexandriei trei ani, impreună cu vreo două mii de 
bărbaţi imbunătăţiţi şi nevoitori, plecând de acolo, am ve- 
nit în muntele Nitriei. intre muntele acesta şi Alexandria se 
află un lac numit Maria!2, intins pe vreo şaptezeci de mile. 
Străbătându-l într-o zi şi jumătate, am ajuns la munte, în 
partea de mijloc a lui. De la acest munte se întinde pustia 
cea mare până în Etiopia, în ţara mazichilor!3 şi a Mauri- 
taniei. În acest munte locuiesc bărbaţi ca la cinci mii, cu fe- 
lurite moduri de vieţuire, fiecare precum poate şi voieşte, 
trăind pe cât le e cu putinţă câte unul, sau câte doi, sau 
mai mulţi. În acest munte se serveşte pâinea în şapte fe- 
luri, atât lor, cât şi celor vreo şase sute, câţi trăiau retraşi în 
pustia deplină. După ce am rămas în acest munte un an și 
m-am folosit mult de la fericiţii părinţi Arsisie şi Serapion şi 

11. Valea Nitriei, la sud-est de Alexandria, are o lungime de treizeci 
de mile şi o lărgime de trei mile, închisă filnd de două şiruri de munţi, 
dintre care unul este faimosul munte al Nitriei. În această vale viețuiau 
numeroşi asceţi (aut, şi op, cit., p, 309-310). 


12, Este lacul Marcotide (aut. şi op. cit., p. 318). 
13. Trib războinic care a devastat Valea Schitului în anii 407-408 (ibid.). 


ISTORIA LAUSIACA 27 


am fost pătruns de multe povestiri despre părinţi, spuse de 
ei, am intrat în pustia cea mai dinlăuntru, 

În acest munte al Nitriei se înalţă o biserică mare, în 
care se află trei tulpini de palmieri, fiecare având atârnat 
de ea un bici. Unul este pentru monahii care păcătuiesc, 
unul pentru hoţi, de se ivesc pe acolo, iar altul pentru cei 
prinşi. Astfel toţi cei ce păcătuiesc sau sunt dovediţi vred- 
nici de certare, primesc loviturile biciului şi, primindu-le pe 
spate, sunt iertaţi. 

Lângă biserică este o casă de oaspeţi, în care e primit 
orice străin care vine, tot timpul, până ce pleacă de bună- 
voie, chiar de rămâne doi sau trei ani. O săptămână i se în- 
găduie să rămână fără să lucreze, în celelalte zile sunt puși 
să lucreze fie în grădină, fie la cuptorul de pâine, fie în 
bucătărie. Dacă e vrednic, i se dă vreo carte, dar nu i se în- 
găduie convorbirea cu celălalt mai mult de o orâ!4, În acest 
munte se află şi doctori şi ţesători, Se foloseşte şi vin şi se 
şi vinde vin. Toţi aceştia fac pâinea cu mâinile lor, încât nu 
atârnă de alţii!5, De la ora a treia, p.m., se aud răspândin- 
du-se din fiecare chilie psalmodieri, care parcă te înalţă în 
rai, lar în biserică se intră numai sâmbăta şi Duminica. În 
biserică sunt opt preoți, Până ce este în viaţă întâiul preot, 
nici un altul nu slujeşte sau nu vorbeşte sau nu judecă, ci 
stau numai toți alături de el în linişte. 

Acest Arsisie şi mulţi alţi bătrâni împreună cu el, pe care 
noi i-am văzut, fuseseră contemporani cu fericitul Antonie 
(+ 355). Dintre ei povesteau că l-au cunoscut şi pe Amun 
Nitriotul, al cărui suflet l-a văzut Antonie luat şi condus în 
cer de către inger. Acesta spunea că l-a văzut și pe Pahomie 
Tabenisiotul!6, bărbat prooroc, arhimandrit (păstor) peste 
trei mii de fraţi. Dar despre el vom vorbi mai târziu. 


14. Nu se îngăduia prea multa vorbire, 

15. Poate de aici s-a luat modelul pentru muntele Athos. 

16. Întemeietorul monahismului de obște. Arhimandrit, aici, un fel 
de egumen al mai multor mănăstiri, 

8. Despre Amun din Nitria!7 


Spunea de Amun că a vieţuit în acest mod: Fiind orfan, 
la vârsta tinerească de douăzeci și doi de ani, a fost căsă- 
torit cu sila cu o femeie, de unchiul său. Şi neputându-se 
împotrivi silei impuse de unchiul său, a primit să se cunune 
şi să intre în camera de nuntă şi să suporte toate cele ale 
nunţii. Dar după ce au ieşit toţi cei ce l-au dus în camera 
de nuntă şi l-au culcat în pat, ridicându-se Amun şi des- 
chizând ușa, a chemat-o pe fericita lui soţie și i-a spus: 
"Vino, doamnă, iţi voi povesti în sfârşit cum stau lucrurile. 
Nunta pe care am primit-o nu are în ea nimic mai mult, 
Vom face deci bine dacă de acum fiecare din noi se va 
culca deosebit, ca să facem plăcere lui Dumnezeu, păzind 
fiecare neatinsă fecioria”. Şi scoțând din sânul lui o cârti- 
cică, a citit fetei, care nu cunoştea scrisul, despre persoana 
Apostolului şi a Mântuitorului, adăugând celei mai mari 
părţi, din înţelegerea lui, toate temeiurile pentru feciorie şi 
curăţie în așa fel, că şi aceea, convinsă de harul lui Dum- 
nezeu, a spus: 'Şi eu m-am convins, domnule. Deci ce po- 
runcești acum?'. 'Poruncesc, zise el, ca fiecare dintre noi 
să rămână de acum de sine'. Dar ea n-a primit, ci a zis: 'Să 
rămânem în aceeași casă, dar în paturi deosebite”. 

Trăind deci cu ea optsprezece ani în aceeaşi casă, în 
fiecare zi se ocupa cu grădina şi cu arborele care produce 
balsam (acest arbore african se cultiva ca viţa de vie, fiind 
lucrat şi udat cu multă osteneală). lar făcându-se seara, 
făcea rugăciunea în casă şi mânca împreună cu ea; şi după 
ce făcea rugăciunea de noapte, ieșea iarăşi. 

Acestea astfel săvârşindu-se, şi amândoi ajungând la 
nepătimire, rugăciunile lui Amun arătându-şi puterea, la 
urmă ea ii spuse: "Am să-ți spun ceva, domnul meu. De mă 


17. Despre Avva Amun şi despre unele întâlniri ale lul cu Antonie a 
se vedea şi în Patericul publicat la Cozia, 1930, p. 36-38. 

vei asculta, voi fi convinsă că mă iubeşti în Dumnezeu”. ii 
zise ei: 'Spune-mi ce voieşti'. lar ea îi spuse: 'E un lucru 
drept ca, fiind tu bărbat şi nevoindu-te cu dreptatea, şi eu 
râvnind să umblu pe aceeaşi cale, să vieţuim fiecare în 
mod deosebit. Căci nu se cuvine să-ţi ascunzi o astfel de 
virtute, vieţuind cu mine în curăţie”. lar el, mulțumind lui 
Dumnezeu, i-a zis ei: "Deci să ai această casă. lar eu îmi voi 
face mie altă casă”. 

Şi ieşind, s-a aşezat în partea cea mai dinlăuntru a mun- 
telui Nitria, în care nu erau încă atunci mănăstiri. Şi-şi făcu 
lui două mici chilii. Şi trăind alţi douăzeci și doi de ani în 
pustie, a murit, mai bine zis a adormit, văzând de două ori 
pe an pe fericita lui soţie. 

Fericitul episcop Atanasie a povestit, în "Viaţa Sfântului 
Antonie”, minunea săvârşită cu acesta, anume că având să 
treacă el râul Lico, împreună cu ucenicul său Teodor, şi 
ferindu-se să se dezbrace ca să nu-l vadă cineva gol, a fost 
trecut dincolo fără vreo barcă de un înger. 

Deci acest Amun a viețuit astfel şi și-a sfârşit viaţa ast- 
fel, că fericitul Antonie a văzut sufletul lui luat de un înger. 
Acest râu eu l-am trecut cu frică într-o barcă, El este o ra- 
mură a marelui Nil. 


9. Despre Or!8 


În acest munte al Nitriei a fost un bărbat nevoitor cu 
numele Or, a cărui virtute a mărturisit-o toată frăţia, dar în 
mod deosebit monahia lui Dumnezeu Melania!9, care a in- 
trat în munte inainte de mine. Căci eu nu l-am apucat încă 
în viaţă. Spuneau în povestirile lor că acesta nici n-a minţit, 


18, Despre Awva Or (scris cu W), a se vedea mai multe în Patericul 
citat, p. 240-241. 

19. Despre nobila Melania, care a părăsit Roma la 366, vieţuind un 
timp ca ascetă în Nitria, a se vedea mai multe la Barthelink, op. cit., p. 187. 

nici n-a jurat vreodată, nici nu s-a jurat, nici n-a blestemat 
pe cineva, nici nu i-a vorbit cuiva fără să trebuiască20. 


10. Despre Pamvo 


in acest munte a fost și fericitul Pamvo, învățătorul 
episcopului Dioscur şi al fraților Amoniu, Eusebie şi Eftimie, 
şi al lui Origen, nepotul minunatului bărbat Dracontie2!. 
Acest Pamvo avea foarte multe daruri bărbăteşti şi virtuţi 
deosebite. intre ele era şi aceasta: dispreţuia aurul şi argin- 
tul, cum o cere cuvântul. Căci mi-a povestit fericita Melania: 
"Venind eu la început de la Roma la Alexandria, am auzit 
despre virtutea acestuia. Şi fericitul Isidor, care mi-a poves- 
tit despre el, m-a condus la el acolo, în pustie. l-am dat trei 
sute de litre de argint, rugându-l să se facă părtaș de bogă- 
ţia mea. Dar acela, şezând şi impletind ramuri, m-a binecu- 
vântat numai cu glasul lui și mi-a spus: "Dumnezeu să te 
răsplătească". Şi spuse iconomului său Origen: "Primeşte-i 
şi foloseşte-i pentru toată frăţia din Libia şi din insule, Căci 
aceste mănăstiri sunt mai sărace. l-a poruncit să nu dea 
nici unuia din Egipt, pentru că țara era mai bogată. lar eu, 
zice, aşteptând să să fiu cinstită şi lăudată de el pentru 
acest dar şi neauzind nimic de la el, i-am spus: 'Cred că ştii, 
Părinte, ce sumă este trei sute de litre”. El însă, fără să ri- 
dice capul, imi răspunse: "Cel căruia i-ai dat n-are nevoie, 
fiică, să-i numere. Cel ce măsoară munţii cunoaște cu atât 
mai mult cantitatea argintului. Dacă mi i-ai dat mie, bine ai 


20. Relatarea se află intocmai şi în Patericul tradus în româneşte 
(p. 240), cu mai multe informaţii despre Or. 

21. E vorba de un alt Origen decăt cunoscutul teolog. Pare să fi fost 
ucenic al lui Antonie (autor cit,, op, cit., p. 323). Vezi ceva mai departe 
despre ei Apoftegmele lui Pamvo, în Patericul citat, p. 193-197. Ca 
monah (cca. 320-390) a fost şi ucenic al lui Amun, devenind apărător al 
învăţăturii de la Niceea. Sf. Atanasie l-a chemat la Alexandria, probabil 
pentru a-i combate pe arieni (aut. cit., op. cit.. p. 323), 

spus. lar de I-ai dat lui Dumnezeu, Care n-a trecut cu vede- 
rea cei doi bănuţi, mai bine taci'. Aşa, zice Melania, a rân- 
duit Domnul, intrând eu în munte, lar după puţin timp, a 
adormit omul lui Dumnezeu fără febră, fără să se imbol- 
năvească, ci lucrând la un coş; avea şaptezeci de ani. Tri- 
miţând după mine când ajunsese la cea din urmă împleti- 
tură, având să plece, îmi zise: "Primeşte acest coş din mâi- 
nile mele, ca să-ți aduci aminte de mine, Căci altceva n-am 
ce să-ţi las'. Învelindu-i ea trupul în pânză, l-a aşezat în mor- 
mânt. Şi plecând din pustie, a păstrat până la moarte coșul. 

Acest Pamvo murind, în ceasul când se sfârşea se zice 
că i-a spus lui Origen, preotul şi iconomul, şi lui Amoniu, 
bărbaţi vestiți, ca şi altor fraţi: "De când am venit în acest 
loc al pustiei şi mi-am clădit chilia şi am vieţuit în ea, nu-mi 
amintesc să fi mâncat "pâine în dar”, în afară de (cea făcută 
de) mâinile mele, şi nu m-am căit de vreun cuvânt pe care 
l-am grăit până în acest ceas. Şi totuşi plec la Dumnezeu ca 
unul ce n-am început încă să am adevărata evlavie faţă de 
Dumnezeu. 

Despre el ne-au dat şi Origen şi Amoniu mărturie: Între- 
bat despre un cuvânt scris sau despre altă faptă a nevoin- 
ţei, niciodată nu răspundea îndată, ci spunea: “Încă n-am 
aflat”. De multe ori treceau şi trei luni şi nu dădea răspuns, 
spunând că n-a înţeles încă. De aceea se primeau spusele 
lui, date după o cugetare după Dumnezeu, ca de la Dum- 
nezeu. Se spune că această virtute, a căutării adevărului în 
cuvânt, o avea mai mult decât toţi (mai mult chiar şi decât 
marele Antonie). 

Se povesteşte această faptă a lui Pamvo: Nevoitorul 
Pior venind la ei, şi-a adus cu sine pâinea lui22. Şi mustrat 
de el, "pentru ce ai făcut aceasta?”, a răspuns: "ca să nu-ţi 
fiu spre povară!. Pamvo i-a dat o lecţie vorbitoare pe tă- 


22. Despre Pior se vorbeşte in Patericul citat, la p, 198-199, 


32 PALADIE 


cute. Căci mergând la el după un timp, şi-a frânt pâinea pe 
care şi-a adus-o cu el. Şi, întrebat, a spus: 'Am frânt-o ca să 
nu te împovărez'. 


11. Despre Amoniu 


Acest Amoniu, pe care l-am arătat ca ucenic al lui Pamvo, 
dimpreună cu alţi trei fraţi şi două surori ale lui, ajungând 
la culmea iubirii de Dumnezeu, au plecat în pustie. Şi ace- 
lea şi-au făcut un lăcaş al lor, şi ei alt lăcaş, în aşa fel că era 
o depărtare indestulătoare între ele. Deoarece bărbatul era 
peste măsură de iubitor al cuvântului, iar o cetate din apro- 
piere voia să-l aibă episcop, au venit la fericitul Timotei ru- 
gându-l să li-l hirotonească ierarh25, Acesta le-a spus: "Adu- 
ceţi-l la mine şi-l voi hirotoni'. Când deci s-au dus la el cu 
un ajutor şi a văzut acela că a fost prins, i-a rugat şi s-a jurat 
că nu primeşte hirotonia, nici nu voieşte să iasă din pustie; 
dar nu l-au ascultat. Atunci, in văzul lor, luând un cuţit şi-a 
tăiat cu totul urechea stângă, zicându-le: "De acum puteţi fi 
siguri că îmi este cu neputinţă, legea oprind să fie primit în 
preoţie unul cu urechea tăiată”. Drept urmare, lăsându-l, au 
plecat şi ducându-se au spus episcopului. Şi acesta le-a 
spus: "Această lege are putere la iudei. Dar mie de-mi adu- 
ceţi şi pe cineva cu nasul tăiat, îl voi hirotoni de se arată 
vrednic prin purtări'. Plecând ei iarăşi la acela, l-au rugat. 
Dar el s-a jurat lor: "De mă veţi sili, imi voi tăia şi limba. 
Lăsându-l deci, au plecat. 

Se istorisesc multe fapte minunate ale acestui Amoniu. 
Când se trezea în el vreo plăcere, nu-şi cruța trupul, ci, în- 
cingând un fier, atingea mădularele lui, încât era întreg aco- 
perit de răni. Din tinereţe şi până la moarte pe masa lui erau 


23, Amoniu era unul din cei mai cunoscuţi monahi din Nitria. Fiind- 
că işi tăiase o ureche ca să nu fie hirotonit, s-a numit "cel fără ureche”. 
Cei trei frați nu sunt pomeniţi în unele manuscrise, fiind susţinători ai lui 
Origen (aut. și op. cit, p. 325). 

numai mâncăruri crude. Nu mânca nimic trecut prin foc, 
decât pâine. Învățase pe de rost Scriptura Vechiului şi Nou- 
lui Testament şi trecuse de șase sute zece mii de ori prin 
scrierile bărbaților învăţaţi, Origen și Didim, Pieriu şi Şte- 
fan2%, cum mărturisesc despre el părinţii pustiei. 

Era sfătuitor al fraţilor din pustie mai mult decât oricare 
altul. Îi dădea o astfel de întâietate chiar fericitul Evagrie, 
bărbat purtător de Duh și pătrunzător, care zice: "N-am vă- 
zut niciodată un om mai lipsit de patimi”. 


12. Despre Veniamin 


În acest munte al Nitriei a vieţuit optzeci de ani un bar- 
bat numit Veniamin, nevoindu-se la culme25, EI s-a invred- 
nicit de darul vindecărilor, Oricine, peste care îşi punea 
mâna sau pe care îl ungea cu untdelemn după ce-l binecu- 
vânta, se izbăvea de orice boală. 

Acest om, învrednicit de o astfel de harismă, înainte cu 
opt luni de moarte s-a îmbolnăvit de hidropică; şi trupul lui 
s-a umflat aşa de mult, că părea ca un altfel de lov. Luându-ne 
deci episcopul Dioscur - atunci era preot în muntele Ni- 
tria26 — pe mine şi pe fericitul Evagrie, ne-a spus: 'Veniţi să 
vedeţi un lov nou, care într-un trup atât de umflat şi într-o 
suferinţă de nevindecat îşi arată o mulţumire nemăsurată”, 
Mergând deci, am văzut un trup aşa de umflat, că un deget 
al mâinii lui nu putea fi cuprins de toate celelalte degete, 


24, Origen incă nu fusese condamnat de învăţătura Bisericii, Pieriu 
a fost urmașul lui Origen la conducerea Şcolii din Alexandria și a murit 
ca martir în persecuția lui Dioclețian (aut. şi op. cit, p. 326-327). Se 
pare că n-au rămas scrieri de la el. 

25, Despre acest Veniamin, in Patericul cit., p. 46, A se vedea şi in 
Sozomen, Historia ecclesiastica, VI, 29, 9-10, 

26. Acest Dioscur a fost episcop de Hermopole; lui i-a succedat 
Isidor. Amândoi au fost exilați în anul 374, ca aderenţi ai Sf. Atanasie 
(aut. şi op. cit., p. 323). 


3 - Istoria lausiacă 

Neputând privi la suferinţa lui cumplită, ne-am întors privi- 
rea. Atunci ne-a spus acel fericit Veniamin: "Rugaţi-vă, fiilor, 
ca nu cumva să se imbolnăvească de hidropică omul meu 
lăuntric. Căci cel din afară nu mă face nici să mă bucur, nici 
să pătimesc', De opt luni şedea necurmat într-un jeţ care 
i-a fost făcut tot mai larg, nemaiputând sta pe pat din pri- 
cina celorlalte suferințe. Şi totuşi, în pătimirea aceasta îi 
tămăduia pe alţii, 

Am istorit despre această pătimire, ca să nu ne mirăm 
când le vine o astfel de suferinţă celor drepţi. lar murind el, 
au fost scoase tocurile şi pragurile ușii ca să poată fi scos 
trupul din casă, 


15, Despre Apoloniu 


Un anume Apoloniu după nume, negustor de meserie, 
după ce a părăsit lumea și s-a aşezat în muntele Nitriei, 
neputând nici învăţa vreo meserie, nici să se deprindă cu 
scrisul, trăind douăzeci de ani in munte, şi-a aflat o altă ne- 
voinţă. Din banii şi din ostenelile sale cumpăra din Alexan- 
dria tot felul de leacuri şi de lucruri trebuincioase și le dă- 
dea tuturor fraţilor bolnavi. EI putea fi văzut de dimineaţa 
până la ceasul trei după amiază înconjurând mănăstirile şi 
deschizând multe uși ca să vadă de nu zace cineva bolnav. 
Aducea stafide, siropuri, ouă, aluat de făină, de care au ne- 
voie cei bolnavi, socotind că această slujire îi este lui de cel 
mai mare folos la bătrânețe. Când a murit, a lăsat bunurile 
sale unuia asemenea lui, ca să împlinească aceeaşi slujire. 
Căci locuind cinci mii de monahi în munte, era trebuinţă şi 
de această slujire din pricina pustietăţii locului, 


14. Despre Paisie şi Isaia 


Alţi doi nevoitori, pe nume Paisie şi Isaia, erau fraţi, fii 
ai unui tată negustor, Spanodrom. Murind tatăl lor, aceştia 

şi-au împărțit averea ce o aveau, (provenită) din imobile, în 
preţ de cinci mii de dinari, ca şi cea câștigată din vânzarea 
hainelor şi a sclavilor. Şi s-au gândit impreună și s-au sfătuit 
între ei, zicând; "Spre ce fel de viaţă să pornim, frate? Dacă 
vom porni spre negustoria pe care a practicat-o tatăl nos- 
tru, vom lăsa şi noi altora oboselile noastre, Ba poate vom 
cădea şi în primejdii ce ne vor veni de la tâlhari şi de la 
mare. Hai, deci, să păşim spre viaţa monahală, ca să ne 
folosim de cele ale tatălui nostru şi să nu pierdem nici su- 
fletele noastre'. Deci au ales calea vieţii monahale. Dar s-a 
gândit fiecare in mod deosebit la ea. Căci împărțind banii, 
fiecare avea ca scop să placă lui Dumnezeu, dar printr-o 
viețuire deosebită. Unul a împărţit toate între lăcaşuri de 
asceţi şi biserici şi închisori, învățând o modestă meserie 
din care să-și câştige pâinea, predându-se nevoinţei şi rugă- 
ciunii, Celălalt n-a împărţit nimic, ci şi-a făcut sieşi o mă- 
năstire; şi locuind în ea puţini fraţi, primea pe orice străin, 
pe orice bolnav, pe orice bătrân, pe orice sărac, dând du- 
minica şi sâmbăta trei (sau patru) mese. Așa şi-a cheltuit 
banii lui27, 

lar murind amândoi, li s-au adus laude diferite, ca uno- 
ra ce s-au desăvârşit amândoi. Dar unora le-a plăcut unul, 
altora celălalt. Ivindu-se astfel o sfadă în frăţietate cu privi- 
re la lauda lor, au plecat la fericitul Pamvo; şi cerându-i ju- 
decata lui, l-au rugat să le arate a cui vieţuire a fost mai pre- 
țioasă. Iar el le-a spus lor: "Amândoi sunt desăvârşiți: unul 
a arătat lucrarea lui Avraam, celălalt, a lui Ilie”. Unii însă au 
spus: "Cum e cu putință să fie deopotrivă?”. Ei preţuiau mai 
mult pe nevoitor și ziceau: "A făcut lucru evanghelic vân- 
zând tot şi dând săracilor, şi a purtat în fiecare ceas, şi ziua 
şi noaptea, crucea şi a urmat Mântuitorului, şi a trăit în ru- 
găciune”. Ceilalţi răspundeau şi ziceau: "Acesta a arătat ce- 


27, Unele mânăstiri, ca şi episcopiile, infăptuiau în acel timp o 
operă de caritate. 

lor lipsiţi atâta dragoste, că a colindat şi străzile mari şi i-a 
adunat pe cei necăjiţi; şi şi-a odihnit nu numai sufletul său, 
ci şi pe al multor altora, îngrijindu-se de bolnavi și ajutân- 
du-i'. Le-a spus lor fericitul Pamvo: "Iarăşi vă spun: amân- 
doi sunt deopotrivă, Pe fiecare din voi il asigur că dacă unul 
nu se nevoia atât de mult, nu s-ar fi făcut vrednic să fie 
comparat cu bunătatea celuilalt. Acela, iarăşi, odihnind pe 
străini, se odihnea împreună cu ei pe sine însuși, şi deși 
părea să poarte greutatea oboselii, avea în acestea și o 
odihnă28. Dar aşteptaţi ca să primesc şi eu descoperirea de 
la Dumnezeu. Şi venind după aceasta, veţi afla”. Venind 
deci după câteva zile, l-au rugat iarăşi să le spună. Şi le-a 
spus lor ca de la Dumnezeu: "l-am văzut pe amândoi stând 
împreună în rai”. 


15. Despre Macarie cel Tânăr 


Un tânâr oarecare, cu numele Macarie, ca de optspre- 
zece ani, jucându-se cu cei de o vârstă cu el lângă lacul 
numit Maria, în vreme ce păştea nişte animale, a săvârşit 
fără voie un omor. Şi nespunând nimânui nimic, a plecat în 
pustie. Şi a vieţuit în atâta frică de Dumnezeu şi de oameni, 
că a trăit fără să simtă, trei ani, lipsit de acoperiş în pus- 
tie29. lar pământul este fără ploaie celor de acolo, şi aceas- 
ta o ştiu toţi, atăt cei ce o pot spune cu cuvântul, cât şi cei 
ce o simt din experienţă. Mai târziu acesta şi-a zidit o chilie. 

Şi trăind alţi douăzeci și cinci de ani în chilie, s-a învred- 
nicit de harul de-a respinge pe draci, bucurându-se de sin- 
gurătate. Convieţuind mult cu el, l-am întrebat cam ce gân- 
deşte despre păcatul omuciderii. A răspuns că e aşa de de- 


28. Cine dă, sie iși dă. Binele pe care îl faci, pe acela îl ai. Când ai 
milă de altul, te bucură simţirea milei. Când odihnești, ajutând prin 
oboseli pe altul, trăieşti in aceasta totodată odihna proprie. 

29. Frica de Dumnezeu pentru omorul fără de voie l-a făcut să nu 
simtă că trăieşte în pustie, fără acoperiş deasupra capului. 

parte de simţirea durerii, încât chiar mulţumeşte pentru 
ucidere, Căci uciderea fără voie i s-a făcut prilej de mân- 
tuire, Spunea, aducând mărturia din Scripturi, că Moise nu 
s-ar fi învrednicit de vederea dumnezeiască şi n-ar fi ajuns 
în muntele Sinai — deci de un aşa de mare dar şi de scrierea 
Sfintelor Scrieri — dacă n-ar fi fugit din pricina unei ucideri 
săvârșite în Egipt. 

Acestea le spun nu ca să deschid calea spre ucidere, ci 
arătând că sunt şi virtuţi născute din împrejurări (deose- 
bite), când cineva nu vine la bine de bunăvoie. Căci unele 
virtuţi sunt alese cu voia, altele se ivesc din diferite împre- 
jurări, 


16. Despre Natanail 


A fost un altul între cei vechi, cu numele Natanail, Eu 
nu l-am apucat în viaţă. Căci a adormit cu cincisprezece ani 
mai înainte de intrarea mea în muntele Nitriei50. Dar m-am 
întâlnit cu impreună-nevoitorii și cu impreună-vieţuitorii cu 
el. Întrebându-i pe aceștia despre virtutea bărbatului, aceia 
mi-au arătat şi chilia în care nu mai locuia nimeni, deoa- 
rece era mai aproape de lume, Căci el şi-o clădise când 
erau rari pustnicii (anahoreţii). 

Povesteau despre el în mod deosebit că avea multă 
răbdare în chilia lui, căci nu se abătea de la hotărârea sa, 
Bătându-și joc de el la început demonul - care îi ia în râs, 
care iși bate joc de toţi şi îi amăgește pe toţi —, i s-a părut 
că se lenevește şi se plictiseşte in prima chilie. Şi plecând, 
şi-a clădit o altă chilie, mai apropiată de sat. După ce a 
isprăvit de clădit chilia şi s-a aşezat in ea, la trei sau patru 
luni, veni demonul noaptea ținând în mână o suliță aseme- 
nea călăilor şi având chipul unui soldat care vrea să ucidă, 


30. Autorul scrierii a intrat în Nitria la 388. Deci Natanail a murit pe 
la 373. 

mişcând sulița. Acestuia îi răspunse Natanail şi-i spuse: 
"Cine ești tu, care faci acestea în chilia mea?". l-a răspuns 
dracul: 'Eu sunt cel ce te-am scos din chilia aceea. Am 
venit să te alung şi din aceasta'. Cunoscând deci că vrea 
să-şi bată joc de el, s-a intors iarăşi în prima chilie. 

Şi împlinind în ea treizeci şi şapte de ani, n-a trecut uşa, 
împotrivindu-se demonului, care atâta s-a luptat, silindu-l 
să iasă, cât nu se poate povesti. Între altele i s-a întâmplat 
şi aceasta: Primind vizita a şapte sfinți episcopi, făcută fie 
din providența dumnezeiască, fie din ispita aceluia, (nici 
ea) nu l-a abătut de la hotărâre. Căci ieşind episcopii, după 
ce au făcut rugăciunea, n-a făcut nici măcar un pas ca sâ-i 
insoţească, Şi-i spuseră diaconii: "Faci o faptă mândră, 
avva, neinsoţind pe episcopi”. lar el le răspunse: 'Eu am 
murit domnilor mei episcopi, şi lumii întregi. Fiindcă am un 
scop ascuns, și Dumnezeu cunoaște inima mea, de aceea 
nu-i insoțesc pe ei'. Neizbutind deci demonul în această 
faptă, luă, nouă luni înainte de moartea pustnicului, chipul 
unui copil de vreo zece ani care mâna un asin ce purta 
pâini într-un coş. Şi făcându-se seară adâncă, asinul s-a 
prefăcut că se răstoarnă aproape de chilie şi copilul a 
început a striga: "Avva Natanail, ai milă de mine şi dă-mi 
mâna', Dar el auzind glasul aşa-zisului copil şi deschizând 
uşa, i-a strigat stând înlăuntru: "Cine eşti şi ce vrei să-ţi 
fac?". Îi spuse lui: "Sunt îngrijitorul acestuia şi aduc pâini, 
fiindcă mi-o cere iubirea fratelui care mâine, fiind sâmbătă, 
trebuie să le aibă ca prescuri. Te rog, nu mă trece cu vede- 
rea, ca nu cumva să fiu mâncat de hiene'. Căci apăreau 
multe hiene în locurile acelea. Stând deci mult fericitul Na- 
tanail, tulburat în lăuntrul său, cugeta întru sine, zicând: 
"Oare voi călca porunca dumnezeiască sau hotărârea luată?”, 
La sfârşit, cugetând că e mai bine să nu treacă peste hotă- 
rârea ţinută atâţia ani, ruşinând pe diavolul, după ce-a făcut 
o rugăciune, i-a spus aşa-zisului copil, care îi cerea ajutorul: 
"Ascultă, copile! Cred in Dumnezeu, Căruia Îi slujesc, că de 

ai trebuinţă, iţi va trimite ajutorul Lui, şi nici hienele nu-ţi 
vor face vreun rău, nici altcineva. lar de eşti o ispită, Dum- 
nezeu va descoperi acest lucru”. Şi inchizând ușa, a intrat 
în chilie. lar demonul, ruşinat de infrângere, a dispărut 
într-un vânt şi in asinii sălbatici ce săreau şi fugeau în zgqo- 
mote ce se topeau. 

Aceasta a fost nevoinţa fericitului Natanail, aceasta vie- 
țuirea şi aceasta desăvârșirea lui, 


17. Despre Macarie Egipteanul 


Despre cele privitoare la cei doi Macarie, bărbaţi puru- 
rea pomeniţi, fiind multe şi greu de crezut, şovâiesc să vor- 
besc şi să scriu ca nu cumva să-mi atrag bânuiala de min- 
cinos. Căci Duhul Sfânt a descoperit că "Domnul pierde pe 
toți cei ce grăiesc minciună” (Ps. 5, 6). Dar deoarece nu 
mint, să nu primeşti cu necredinţă, binecredinciosule, cele 
ce le spun. Dintre aceşti doi Macarie, unul era Egiptean 
după neam, iar celălalt Alexandrin, vânzător de dulciuri. 

întâi voi povesti despre Egiptean, care a trăit nouăzeci 
de ani. Dintre aceştia a viețuit şaizeci de ani în pustie, unde 
a intrat când era tânăr, de treizeci de ani. Şi s-a invrednicit 
de atâta dreaptă socoteală, că era numit “tânărul bătrân”, 
De aceea a şi propâşit repede. La patruzeci de ani a primit 
harul alungării duhurilor răufăcătoare şi al prezicerilor. Şi 
s-a invrednicit de preoțies!. 

Cu el se aflau doi ucenici în pustia cea mai dinăuntru, 
numită Schit3Z. Dintre ei, unul îi era slujitor și se afla aproa- 
pe de el pentru cei ce veneau spre a fi vindecaţi. lar celălalt 


31. Primul Macarie se numeşte Egipteanul poate fiindcă era de na- 
țiune coptă şi dintr-o regiune rurală, spre deosebire de celălalt, Alexan- 
drinul, care poate eră grec, in acel oraş locuind mulți greci. | se atribuie 
poate pe nedrept unele scrieri (aut. şi op. cit., p. 332). 

32. Pustia Schitului era la vest de Nil, la vreo 60 de mile la sud de 
Alexandria, Distanţa între Nitria şi Schit era de vreo 24 de ore. Unii spun 

se nevoia într-o chilie foarte apropiată. iaintând vremea şi 
prevăzând viitorul cu un ochi străvăzător, zise celui ce-i slu- 
jea. numit loan, ajuns mai târziu preot în locul lui Macarie 
însuşi: "Ascultă la mine, frate loane, şi primeşte cu răbdare 
îndemnul meu: vei fi ispitit, şi te va ispiti duhul iubirii de 
arginţi. Aşa am văzut. Şi ştiu că de mă vei asculta cu răb- 
dare, te vei desăvârşi în locul acesta şi vei fi slăvit, şi biciul 
nu se va apropia de sălaşul tău' (Ps. 90, 10), Dar de nu mă 
vei asculta, va veni asupra ta sfârşitul lui Ghehazi, de a că- 
rui pătimire vei şi boli (4 Regi 5, 27). Şi s-a întâmplat că 
acela n-a ascultat, după adormirea lui Macarie, după alţi 
cincisprezece sau douăzeci de ani. Şi astfel, pentru că și-a 
însuşit din averile săracilor, a suferit de o astfel de formă 
de lepră, că nu se afla pe trupul lui vreun loc sănătos pe 
care să-şi poată pune degetul. Acesta era darul proorocesc 
al lui Macarie. 

Despre mâncarea și băutura lui, e de prisos să poves- 
tesc, odată ce nici la cei mai puţin nevoitori nu se putea 
afla în acele locuri o astfel de negrijă în privința mâncării, 
atât din pricina puţinătăţii celor de trebuinţă, cât şi pentru 
râvna celor ce locuiau acolo. Voi vorbi despre altă nevoință 
a lui. Astfel, se spunea că era răpit neincetat din sine (în 
extaz) şi vieţuia mai multă vreme în Dumnezeu decât în le- 
gătura cu lucrurile de sub cer, Despre el se povestesc şi mi- 
nunile următoare: 

Un oarecare bărbat egiptean, îndrăgostindu-se de o fe- 
meie, căsătorită cu altul, și neputând-o atrage, a recurs la 
un vrăjitor, spunându-i: "Fă-o să mă iubească, sau fă ceva 
ca să se despartă de bărbatul ei'. Şi primind vrăjitorul un 
preț indestulător, s-a folosit de mijloacele lui vrăjitoreşti şi 


că Schitul se afla între delta Nilului şi Valea Nitriei (aut. şi op. cit. p. cit.), 
Se pare că şi-a luat numele de Schit de la micile mânastiri aflate acolo, 
Un text extins despre faptele şi apoftegmele acestui Macarie se cuprinde 
în Patericul cit, p. 130-142, 

a făcut-o să ia chipul unui cal. Venind bărbatul ei de afară, 
s-a mirat că a aflat în patul lui un cal. Şi plânge şi se jeleşte 
şi vorbeşte animalului, dar nu primeşte răspuns. Cheamă 
pe preoții din sat. ii aduce inlăuntru, o arată. Nu află ieşire 
din această stare. Trei zile ea n-a primit nici iarbă, ca un 
cal, nici pâine, ca un om, lipsindu-se de amândouă felurile 
de hrană. La sfârşit, ca să se slăvească Dumnezeu şi să se 
arate virtutea Sfântului Macarie, i-a venit bărbatului ei gân- 
dul să se ducă în pustie. Şi punând pe ea o șa ca pe un cal, 
o duse în pustie. Apropiindu-se ei, fraţii din preajma chiliei 
lui Macarie s-au împotrivit bărbatului, zicând: 'De ce aduci 
aici acest cal?”. Acela le răspunse: "Ca să se milostivească 
de ea'. Îi spun lui: "Dar ce are?'. A răspuns bărbatul: 'Era 
femeia mea şi s-a preschimbat în cal, şi acum e a treia zi 
de când n-a gustat nimic”. Au spus aceasta Sfântului, ce se 
ruga înlăuntru, Căci îi descoperise Dumnezeu şi se ruga 
pentru ea. Deci a răspuns Sfântul Macarie fraţilor, spunân- 
du-le: 'Sunteţi cai voi, care aveţi ochi de cai. Căci aceea 
este femeie, care n-a fost preschimbată decât pentru ochii 
celor amăgiţi'. Şi a binecuvântat apa și a vărsat-o peste 
trupul ei, începând de la cap, însoțind fapta aceasta cu ru- 
găciunea. Şi îndată a făcut-o să se arate tuturor ca femeie. 
Şi dându-i de mâncare, a făcut-o să mânânce şi a slobozit-o 
împreună cu bărbatul ei. Şi a plecat (acela) mulțumind Dom- 
nului. Şi i-a poruncit zicând: "Să nu părăsești niciodată Bise- 
rica (adică să nu rămâi departe de Sfânta împărtăşanie). 
Căci acestea ţi s-au intâmplat pentru că nu te-ai apropiat de 
Taine cinci săptămâni”, 

Altă faptă a nevoinţei lui: Săpând timp indelungat un 
coridor sub pământ de la chilia lui, lung de o jumătate de 
stadiu, l-a terminat la capăt cu o peşteră. Şi când prea mul- 
te persoane îl tulburau, ieșind pe ascuns din chilia sa, se 
ducea în peșteră şi nimeni nu-l afla, Şi ne-a povestit unul 
dintre ucenicii lui râvnitori că mergând el până in peşteră, 
rostea douăzeci și patru de rugăciuni, şi la intoarcere Ia fel. 

Despre el ieşise vestea că a sculat un mort pentru a 
convinge un eretic, care nu recunoștea învierea trupurilor. 
Şi această veste dăinuia în pustie. 

Acestuia i se aduse odată, de către mama lui ce plângea, 
un tânăr stăpânit de demoni. Era legat de alţi doi tineri. 
Demonul avea această lucrare. După ce mânca trei părţi 
dintr-o pâine și bea un urcior de apă, o mişcare dinlăuntru 
lepăda mâncările, de parcă se topeau de foc. Căci există și 
o ceată de demoni numită foc. Fiindcă sunt deosebiri între 
demoni, ca şi între oameni, nu de ființă, ci de voinţă. Deci 
acest tânăr neputând fi săturat de ceea ce-i dădea mama 
lui, mânca şi ceea ce lepăda. Ba de mai multe ori bea și 
propria urină. Plângând deci mama lui şi rugând pe Sfânt, 
acesta îl luă pe tânăr şi se rugă lui Dumnezeu pentru el. 
Şi după o zi sau două scăzând pătimirea, Sfântul Macarie 
îi spuse ei: "Cât vrei să mânânce?”, Ea răspunse, zicând: 
"Zece litre de pâine (două kg)”. Mustrând-o el, pentru că era 
mult, după ce s-a rugat pentru el şapte zile cu post, a co- 
borât (dorinţa) la trei litre (trei sferturi de kg), obligându-l să 
și lucreze. Şi aşa vindecându-l, l-a dat mamei lui. Dum- 
nezeu a făcut şi această minune prin Macarie. Cu acest ne- 
voitor eu nu m-am întâlnit. Căci a adormit inainte cu un an 
de a intra eu in pustie. 


18. Despre Macarie Alexandrinul55 


Dar m-am întâlnit cu celălalt Macarie, Alexandrinul, 
care era preot al aşa-ziselor "Chilii'34, La aceste "chilii" am 
locuit eu nouă ani. Primii trei ani ai mei au fost ultimii ai 
vieţii lui. Unele din faptele lui le-am văzut, altele le-am auzit 


33, Acesta se numea şi 'Citadinul' ('Orașeanul') pentru că locuia în 
oraşul Alexandria (aut. şi op. cit., p. 55-56). 

34. Alt nume pentru Schit. Căci acolo erau o mulţime de chilii (vezi 
locul citat la nota 32). 

de la el, iar altele le-am aflat de la alţii. Nevoinţa lui era 
aceasta: Dacă auzea ceva folositor vreodată, aceea ducea 
la desăvârșire. Astfel, auzind de la unii că tabenisioţii mân- 
cau în cele patruzeci de zile ale Postului (numai) nefiert, a 
socotit să nu supună focului nimic şapte ani şi, afară de 
legume crude, n-a gustat niciodată legume fierte. 

Dobândind această virtute, a auzit iarăşi despre un altul 
că mânca o litră de pâine; și frângând o bucată, după ce o 
punea într-un vas, socotea să mânânce atâta cât putea cu- 
prinde cu mâna. Şi povestea, glumind: "Aș fi luat mai multe 
bucăţi, dar nu le-am putut aduce pe toate sub vedere. Că 
un vameş nu mi-a îngăduit”. Trei ani a implinit această ne- 
voinţă, mâncând patru sau cinci uncii de pâine, şi a băut 
atâta apă şi nici o şesime de (kg) untdelemn pe an'. 

Altă nevoinţă a lui. Ţinea să învingă somnul şi povestea 
că nu a intrat sub acoperiş douăzeci de zile, ca să invingă 
somnul, ziua înfierbântat de arşiţă, iar noaptea inghețând 
de frig. Şi adăuga: 'De n-aş fi intrat mai repede sub acoperiş 
şi n-aș fi primit să dorm, mi s-ar fi secat creierul aşa de 
mult, că mi-aş fi ieşit din mine. Cât mă priveşte pe mine, 
am învins; dar cât priveşte firea, care-și are trebuinţele ei, 
m-a învins somnul”. 

Stând el odată dimineaţa în chilie, venind o viespe pe 
piciorul lui, l-a ințepat. Şi durându-l, a strivit-o cu mâna, dar 
după ce aceea s-a săturat cu sângele lui. Recunoscându-se 
deci vinovat că s-a răzbunat pe sine, s-a condamnat să ră- 
mână în locul mocirlos al Schitului, care este pustie totală, 
şi să şadă gol şase luni acolo unde viespile şi țânţarii mă- 
nâncă până şi pielea mistreţilor. Astfel trupul său a fost în- 
treg ințepat şi arăta atâtea răni, incât unii socoteau că e 
bolnav de lepră. Venind după şase luni la chilia lui, fu cu- 
noscut numai după glas că este Macarie. 

A dorit odată să intre în cavoul lui lannes şi lambres, 
dintr-o grădină, cum ne-a povestit el însuşi. Acest cavou era 

al magilor ce aveau putere pe lângă Faraon35. Ca oameni 
care aveau de mult timp atâta putere, şi-au zidit monumen- 
tul din pietre pătrate și şi-au făcut în el mormântul lor, po- 
leindu-l cu aur. Au sădit și nişte arbori, locul fiind umed, şi 
au săpat acolo şi o fântână. 

Dar deoarece Sfântul nu cunoştea calea şi urma ste- 
lelor, ca unei căi, strălucind pustia ca o mare, a făcut o le- 
gătură de trestii şi punea din ea un semn la orice mie de 
paşi ca să afle drumul la întoarcere. Străbătând deci dru- 
mul în nouă zile, s-a apropiat de loc. Dar demonul, care se 
impotriveşte pururea luptătorilor pentru Hristos, adunând 
toate trestiile, adormind el la o milă de mormântul din gră- 
dină, le-a pus la capul lui. Trezindu-se el, află trestiile lângă 
el. O îngăduise Dumnezeu şi aceasta, spre o mai mare in- 
tărire a lui, ca să nu-şi pună nădejdea în trestii, ci în stâlpul 
de nor care l-a condus pe Israel patruzeci de ani în pustie, 

Spunea: 'Şaptezeci de demoni au ieşit în întâmpinarea 
mea de la mormântul din grădină, strigând şi zburând ca 
niște corbi in văzul meu și zicând: Ce vrei, Macarie? Ce 
vrei, călugăre? De ce ai venit la locul nostru? Mu poți ră- 
mâne aici!'. Le-am răspuns lor: "Voi intra numai, voi vedea 
şi voi pleca”. "Deci intrând, zise, am aflat un mic vas de ara- 
mă atârnat de un lanţ de fier peste o fântână”, 

Erau lucruri consumate de timp şi nemaiavând în ele 
nimic, pentru că erau secate de soare. Astfel intorcându-se, 
a venit înapoi vreme de douăzeci de zile. Secând apa pe 
care o purta cu el și sfârșindu-se pâinile, a ajuns într-o mare 
nevoie. Şi când era aproape gata să cadă, i s-a arătat, cum 
a povestit, o fată îmbrăcată într-o haină albă şi ţinând un 
urcior cu apă proaspătă. Spunea despre ea că era departe 
de el ca de un stadiu și că a mers spre ea trei zile, văzând-o 
mereu cu urciorul, dar neputând să o ajungă, ca într-un vis. 


35. lannes și lambres i s-au impotrivit lui Moise (2 Tim. 3, 8). Erau 
magi ai lui Faraon (leș. 9, 17, 18), 

Dar se întărea cu nădejdea că îi va da să bea. După ea s-a 
arătat o turmă de antilope, dintre care una avea alături de 
ea un vițel. Căci sunt multe în locurile acelea. Şi, cum spu- 
nea, ugerul ei era un izvor de lapte. Venind la ea şi mul- 
gând-o, se sătură. Şi antilopa veni cu el până la chilie, lă- 
sându-se mulsă, dar pe vițel neprimindu-. 

Altă dată, iarăși, săpând o fântână aproape de nişte 
mărăcini, a fost muşcat de o viperă veninoasă. Luând-o el 
cu amândouă mâinile de pe piep, a sfâşiat-o, spunându-i: 
"Cum ai îndrăznit să vii dacă nu te-a trimis Dumnezeu?', 

Avea mai multe chilii în pustie. Una în schit, în partea 
cea mai dinlăuntru a pustiei depline, una în Libia, una în 
aşa-numitele "chilii' şi una în muntele Nitriei. Unele dintre 
ele erau fără ferestre. În ele se spunea că şedea în postul 
mare, în întuneric. lar alta era mai îngustă, încât nu putea 
să-şi întindă picioarele, Şi, iarăși, alta mai largă, în care se 
întâlnea cu cei ce-l vizitau, 

Acesta a tâmăduit o mulţime atât de mare de îndrăciţi, 
că nu li se poate socoti numărul. Aflându-ne noi acolo, a 
fost adusă la el o fecioară de neam nobil din Tesalonic, care 
era paralizată de mulţi ani, Ungând-o douăzeci de zile cu 
untdelemn sfinţit cu mâinile lui şi rugându-se, a trimis-o să- 
nătoasă în cetatea ei. lar ea plecând, i-a trimis multe daruri. 

Auzind el că tabenisioţii duc o vieţuire înaltă, schim- 
bându-și hainele şi luând chipul unui lucrător din lume, s-a 
suit vreme de cincisprezece zile în Tebaida, trecând prin 
pustie. Şi venind în mănăstirea tabenisioţilor, l-a căutat pe 
arhimandritul (stareţul) lor, numit Pahomie, bărbat foarte 
încercat şi având harisma proorociei; dar i-au rămas ascun- 
se cele privitoare la Macarie. Venind acesta la el, i-a zis: "Te 
rog, primeşte-mă în mănăstirea ta, ca să mă fac monah. îi 
zise lui Pahomie: "Ai ajuns la bătrânețe, şi nu te mai poţi 
nevoi. Fraţii de aci sunt nevoitori şi nu poţi purta ostenelile 
lor. Şi te vei sminti, şi vei pleca vorbindu-i de rău'. Şi nu l-a 
primit nici în prima zi, nici în a doua, până în ziua a şaptea, 

După ce s-a întărit stăruind în post, i-a spus pe urmă: 'Pri- 
meşte-mă, avva, şi de nu voi posti şi nu voi lucra ca ei, po- 
runceşte să fiu dat afară”. Pahomie i-a convins atunci pe 
fraţi să-l primească. lar obştea unei singure mânăstiri este 
de o mie patru sute de bărbaţi, până astăzi. Deci a intrat în 
ea. lar trecând puţină vreme, a venit Postul mare (de patru- 
zeci de zile — al Paştilor) şi a văzut pe fiecare nevoindu-se 
într-un fel sau altul. Unul mânca numai seara, altul, la două 
seri, altul, la cinci seri. Unul stătea în picioare toată noap- 
tea, iar ziua se aşeza. După scufundarea multor smicele de 
finic în apâ56, Macarie a şezut într-un colţ; şi până nu s-au 
împlinit cele patruzeci de zile şi nu au venit Paştile, nu s-a 
atins nici de pâine, nici de apă, n-a încovoiat (plecat) ge- 
nunchiul, nu s-a întins pe pământ, Nu a luat nimic, afară de 
puţine foi de varză, şi aceasta duminica, spre a lăsa păre- 
rea că mănâncă, Şi dacă trebuia să iasă pentru vreo tre- 
buinţă a lui, reintra repede şi şedea înlăuntru negrâind ni- 
mânui, nedeschizându-şi gura, ci stând tăcut. Afară de rugă- 
ciunea inimii şi de lucrarea smicelelor din mâini, nu făcea 
altceva nimic. Văzându-l deci, toți nevoitorii s-au răsculat 
împotriva stareţului, zicând: 'De unde ni l-ai adus pe acest 
om fără trup, spre judecarea noastră? Scoate-l de aici, sau 
să ştii că vom pleca toți”. Auzind (Pahomie) de vieţuirea lui, 
s-a rugat lui Dumnezeu ca să-i descopere cine este. Şi i s-a 
descoperit. Şi prinzându-l de mână, l-a dus în lăcașul de ru- 
găciune, unde era altarul, şi i-a zis: "Vino, călugăre! Tu ești 
Macarie, şi te-ai ascuns de mine. De mulţi ani am dorit să 
te văd. Îţi mulţumesc că i-ai întărit pe fiii mei, ca să nu cu- 
gete ceva mare despre nevoinţele lor. Pleacă acum la locul 
tău. Ne-ai zidit destul pe noi. Şi roagă-te pentru noi'. Cerân- 
du-i-se aceasta, a plecat. 

36. Credem că e vorba de niște ramuri de finic (sau, cum se spune 


in Patericul tradus, smicele), din care călugării impleteau coşuri pe care 
le vindeau în oraş, cumpărându-și pâine şi alte lucruri de trebuinţă. 


ISTORIA LAUSIACĂ 47 


Altădată a povestit iarăși: 

“Toată vieţuirea pe care am dorit-o împlinind-o, am ve- 
nit la altă dorinţă: Am voit să ţin numai cinci zile mintea ne- 
despărțită de Dumnezeu, Şi luând această hotărâre, am în- 
chis chilia şi curtea mea, ca să nu dau vreunui om vreun 
răspuns, şi am stat aşa incepând de luni. Am poruncit deci 
minţii mele, zicând: "Nu cobori din ceruri. Îi ai acolo pe în- 
geri, pe arhangheli, puterile de sus, pe Dumnezeul tuturor. 
Nu cobori sub cer'37. Şi stăruind două zile şi două nopţi, 
am supărat aşa de mult pe demon, că s-a făcut flacără de 
foc şi mi-a ars toate cele din chilie, cum a ars şi rogojina de 
stuf pe care şedeam, incât am socotit că mă arde şi pe mine 
întreg. În sfârşit, pătruns de frică, m-am despărţit în a treia 
zi, nemaiputând să-mi ţin mintea neimprăștiată, ci am co- 
borât la privirea lumii, ca să nu mă cuprindă mândria”, 

La acest sfânt Macarie m-am dus eu odată, și l-am aflat 
în afara chiliei lui, în preajma căreia şedea un preot al satu- 
lui, al cărui cap întreg era mâncat de boala numită cancer, 
de i se vedea chiar osul frunţii. Venise deci să fie vindecat. 
Dar nu a primit să se întâlnească cu el. L-am rugat deci: "Te 
rog, primeşte.l, ai milă de el şi răspunde-i'. lar el imi zise: 'E 
nevrednic să fie vindecat. Căci i s-a trimis boala spre învă- 
ţătură, lar de voieşti să fie vindecat, convinge.-l să se rețină 
de la Liturghie. Căci a săvârşit Liturghia desfrânându-se, Şi 
de aceea este pedepsit. Şi Dumnezeu îl va vindeca”. Când 
i-am spus aceasta celui bolnav, s-a invoit, jurând să nu mai 
împlinească slujba preoţiei. Atunci l-a primit și i-a spus: 
"Crezi că există Dumnezeu?'. l-a răspuns: 'Da'. "N-ai putut 


37. Nevoinţele de stăpânire a poftelor şi tulburările trupești au un 
scop mai presus de ele: aflarea liniștii de-a stărui in gândul la Dum- 
nezeu, ba chiar într-o trăire a adâncimii şi bogăției Lui spirituale. Acesta 
e sensul isihiei, care a fost o ţintă permanentă a monahilor din Răsărit, 
Dumnezeu aduce "liniştea sufletului, căci aduce o bucurie a plinătăţii 
Lui. Cel ce-L. are pe Dumnezeu, acela are totul, 

să nu-ţi baţi joc de EI?'. l-a răspuns: "Nu. Îi zise iarăși: "Dacă 
recunoşti păcatul tău şi lecţia ce ţi-o dă Dumnezeu pentru 
aceasta, îndreptează-te de aci înainte”. A recunoscut prici- 
na și s-a legat să nu mai păcătuiască, nici să nu mai liturghi- 
sească, ci să imbrăţişeze starea de mirean. Şi aşa i-a pus 
mâna pe cap; și în puţine zile s-a vindecat acela şi i-a cres- 
cut părul, şi a plecat tămăduit38. 

Sub văzul meu i s-a adus un copilandru stăpânit de du- 
hul cel rău. Punându-şi o mână pe capul lui şi o alta pe ini- 
mă, s-a rugat atât, până l-a făcut să plutească în aer59. Um- 
flându-se copilul ca o bute, se inflama atăt, că părea întreg 
bolnav de erizipel. Şi strigând deodată, a inceput să verse 
apă prin toţi porii, incât, încetând boala, a revenit iarăşi la 
măsura lui. L-a încredinţat astfel tatălui. Ungându-l cu untde- 
lemn sfinţit şi stropindu-l cu apă, i-a poruncit să nu se atingă 
patruzeci de zile de carne, nici de vin. Şi așa l-a vindecat. 

S-au îngrămădit în el odată nişte gânduri de slavă de- 
Şartă, că, scoțându-l din chilie, l-au indemnat să meargă, pe 
motiv de facere de bine, în cetatea romanilor pentru vinde- 
carea celor bolnavi. Căci lucra în el puternic harul împotri- 
va duhurilor. Şi după ce mult timp nu ascultase, a fost tras 
deodată cu tărie; şi după ce şi-a pus picioarele pe pragul 
chiliei, le-a lăsat afară, iar el rămânând culcat, a zis: 'Tra- 
geți-mă, demoni, şi mă târâţi, Căci eu nu plec pe picioarele 
mele. De puteţi să mă duceţi astfel, voi pleca”. Şi le-a de- 
clarat: "'Şed aşa până diseară. De nu veţi reuşi să mă scoa- 
teţi, nu voi asculta de voi”. După ce rămase mult timp aşa 
căzut, s-a sculat, Făcându-se noapte, iarăşi l-au atacat, Şi um- 
plând un coș cu două litre de nisip şi punându-l pe umeri, 


38, Vindecările minunate cer şi din partea celui bolnav căința pen- 
tru păcat şi hotărârea de-a nu mai păcătui. Puterii ce vine de la Dum- 
nezeu trebuie să i se asocieze puterea ce vine de la cel ce primeşte vin- 
decare. Dumnezeu nu intră în cel ce nu | se deschide. 

39. Să nu mai stea doborât la pământ. 

a străbătut pustia. S-a întâlnit cu el Teosebie, slujbaş al or- 
dinii, de neam din Antiohia, care-i spuse: 'Ce porţi, avva? 
Dă-mi mie povara şi nu te chinui'. Dar el ii răspunse: "Chi- 
nuiesc pe cel ce mă chinuieşte. Căci neinfrânat fiind, imi 
impune plecarea”. Mergând mult, a reintrat în chilie după 
ce şi-a obosit trupul. 

Acest sfânt Macarie, care era preot, ne-a mai povestit: 

"Mi-am însemnat că în timpul împărtășirii cu Sfintele 
Taine, niciodată nu i-am dat lui Marcu ascetul sfânta părti- 
cică, ci un înger i-o dădea lui din altar. Vedeam numai chipul 
mâinii celui ce i-o dădea'. Marcu acesta era mai tânăr şi re- 
cita din amintire Scriptura Veche şi Nouă, Era copleşitor de 
blând şi mai înţelept ca oricine altul, 

Într-una din zile, spre ultima lui bătrâneţe, găsind un 
moment potrivit, m-am dus şi m-am așezat în faţa ușii lui, 
pentru a asculta ce spune sau ce face, socotindu-l, aşa 
bătrân cum era, mai presus de om. Era înăuntru, cu totul 
singur, un om ajuns în jurul a o sută de ani şi fără dinţi. Dar 
se lupta cu sine şi cu diavolul și zicea: "Ce vrei, bătrâne 
rău? lată, te-ai uns și cu untdelemn şi ai gustat şi vin. Ce 
mai vrei, bătrâne rău?'. Aşa se înjura pe sine, Apoi, către 
diavol: "Nu cumva iți mai sunt dator cu ceva? Nu găseşti 
nimic. Pleacă de la mine!'. Şi bombânind în sine, zicea: 
"Pleacă, bătrâne mâncător! Până când voi fi cu tine?', 

Ne mai povestea nouă Pafnutie, ucenicul lui, că intr-una 
din zile, o hienă luând puiul ei, care era orb, l-a adus lui Ma- 
carie; şi lovind cu capul în poarta curţii, a ajuns în faţa lui, 
căci se afla afară, şi i-a aruncat la picioare puiul ei. Sfântul 
luându-l şi scuipând în ochii lui (ungând cu scuipat ochii 
lui), s-a rugat, şi indată acela a văzut şi, după ce l-a alăptat, 
mama lui l-a luat şi a plecat. A doua zi a adus Sfântului în 
dar o piele de oaie. Şi fericita Melania mi-a spus: "Am pri- 
mit acea piele de la Macarie”. Şi ce e de mirare dacă cel ce 
a îmblânzit leii prin Daniel a dat înțelegere şi unei hiene? 


4 - Istoria lauslacă 

Dar spunea că de când s-a botezat, n-a mai scuipat jos. 
Şi erau şaizeci de ani de când s-a botezat. Era mic de sta- 
tură, spânatic (spân); numai deasupra buzelor şi la margi- 
nea de jos a bărbiei avea câteva fire. Căci din pricina nevo- 
inţei covârşitoare nu-i odrăsleau nici perii din barbă. Am ve- 
nit la el odată din lenevie şi i-am zis: "Avva, ce să fac? Mă 
necăjesc gândurile, spunându-mi: Nu faci nimic, pleacă de 
aici', Şi el imi spuse: "Spune-le lor; Eu păzesc zidurile pen- 
tru Hristos!”. 

Aceste puţine lucruri ţi le-am arătat din ale Sfântului 
Macarie. 


19. Despre Moise Etiopianul 


Un om, numit Moise, de origine etiopian și negru la 
piele, era slujitor al unui funcţionar. Din pricina relei purtări 
şi a hoţiei, l-a dat afară stăpânul său. Se spunea că ajun- 
sese până la ucideri. Şi sunt silit să spun cele rele ale lui, 
ca să arăt puterea pocăinţei sale. Se povestea astfel că ajun- 
sese în fruntea unei bande de tâlhari, între ale cărei tâlhării 
apăru şi răzbunarea împotriva unui păstor, care, prin câini 
lui, l-a împiedicat de la o faptă de hoţie. Voind să-l ucidă, 
căuta locul unde se afla acela cu oile. Şi a aflat că e din- 
colo de Nil. Apa râului era largă, ca de-o milă. Moise ţinând 
cuțitul în gură şi punându-şi hainele pe cap, a trecut astfel 
râul. Trecându-l astfel, puţin a lipsit să nu fie văzut de pâs- 
tor. Căci s-a ascuns în nisip. Junghiind patru berbeci, la ale- 
gere, şi legându-i cu o funie, a străbătut râul înapoi. Şi ve- 
nind într-o curte mică, ii tâie şi, mâncând cea mai bună 
carne, după ce a băut şase litre din vinul pe care îl cum- 
părase, s-a depărtat la cincizeci de mile, unde îşi avea ban- 
da locul. 

Omul acesta fu străpuns mai târziu de atâta părere de 
rău, datorită unei imprejurări oarecare, că s-a retras într-o 
mânăstire; și a inaintat la atâta pocăință, că a făcut şi pe 

demonul care conlucrase cu el din tinereţe la relele făcute, 
să vadă în el pe Hristos, prin faptul că şi cei ce au păcătuit 
împreună cu el, (şi aceia) au venit la pocăință prin el. 

Astfel, se spune că odată tâlharii aceia au căzut la picioa- 
rele lui când şedea în chilie, neştiind cine este. Şi aceştia 
erau patru. Legându-i pe toţi şi luându-i în spate, ca pe un 
sac cu paie, i-a adus la biserica fraţilor, zicând: "Deoarece 
nu-mi este ingăduit să fac rău nimănui, ce porunciţi pentru 
aceştia?”, Şi mărturisindu-se aceia și cunoscând că acela 
este Moise, cel ce era vestit şi cunoscut între tâlhari, au slă- 
vit şi ei pe Dumnezeu; şi s-au lepădat şi ei de lume, pentru 
schimbarea acestuia, cugetând: "Dacă acesta, atât de des- 
toinic şi de priceput în tâlhării, s-a temut de Dumnezeu, 
pentru ce vom respinge noi mântuirea?”. 

Acestui Moise i-au adăugat diavolii la vechiul obicei şi 
pornirea spre neinfrânarea curviei. Era atât de ispitit, cum 
povestea el însuși, că puţin i-a trebuit să nu iasă din noua lui 
hotărâre. Venind deci la marele Isidor cel din Schit, i-a po- 
vestit luptele ce le poartă cu ispitele. Isidor i-a zis: 'Nu te in- 
trista. Căci sunt începuturile tale care te atacă, folosindu-se 
de obişnuinţă. Precum câinele obișnuit cu măcelăria nu se 
desparte de ea, dar de i se închide măcelăria şi nu-i dă ni- 
meni nimic, nu se mai apropie, la fel și tu, de stărui, demo- 
nul descurajându-se, se va depărta de tine”. Deci întorcân- 
du-se, din ora aceea s-a nevoit şi mai tare, infrânându-se 
mai ales de la mâncăruri, nemâncând nimic altceva decât 
pâine uscată de douăsprezece uncii, lucrând foarte mult şi 
rostind cinci sute de rugăciuni+0. Topindu-și astfel trupul, 
continua totuşi să ardă şi continua să viseze la plăceri, A 


40. Munca nu înseamnă numai a face cele ce ni le-a dat Dumnezeu 
şi mai potrivite trebuințelor noastre, ci şi a obosi trupul, sleindu-i puterile 
care, altfel, caută satisfaceri în plăceri. Mâncarea puţină și care nu tre- 
zeşte plăcere e un alt ajutor la slăbirea acestor puteri. Dar, impreună cu 
acestea două, trebuie unită rugăciunea, prin care omul se deschide pu- 
terii lui Dumnezeu. 

mers deci la un alt sfânt şi i-a spus: "Ce să fac, că îmi întu- 
necă cugetarea visele sufletului după obișnuinţa cu plăce- 
rea?'. Îi zise acela: "Deoarece n-ai despărţit mintea de nălu- 
cirile despre acestea, supune-te în aceasta: predă-te înfrâ- 
nării şi roagă-te în stare trează, şi te vei elibera repede de 
aceasta'. Auzind el şi acest indemn, plecând în chilia lui, s-a 
hotărât să nu mai doarmă toată noaptea şi să nu-şi mai ple- 
ce genunchiul, Rămânând deci în chilie şase ani, a stat în 
picioare, în mijlocul chiliei, toate nopţile, rugându-se, fără 
să închidă ochii. Dar nici aşa n-a putut învinge ispita. Şi-a 
impus deci sieşi, iarăși, altă vieţuire. leșind nopţile, pleca în 
chiliile bătrânilor şi ale celor mai nevoitori și, luând căldă- 
rile lor pe ascuns, le umplea cu apă. Unii aveau apa la de- 
părtare de două, alţii de cinci mile, alţii la o jumătate de 
milă. Într-una din nopţi, observând demonul aceasta şi ne- 
suportând-o, când s-a plecat el spre fântână, l-a lovit cu un 
băț în spate şi l-a lăsat ca mort, nesimţind nici ce a păţit, 
nici de la cine. A doua zi venind cineva să scoată apă, l-a 
aflat zăcând acolo, şi a vestit aceasta marelui Isidor, preo- 
tul Schitului. Luându-l deci pe el, l-au adus în biserică. Şi 
un an întreg a bolit, şi de abia după aceea au ajuns trupul 
şi sufletul lui în putere. Deci îi spuse lui marele Isidor: 
“Încetează, Moise, de-a te mai lupta cu demonii şi nu-i mai 
lovi. Căci sunt nişte măsuri şi ale bărbăţiei celei ce se ne- 
voieşte”. Dar el i-a răspuns: "Nu voi înceta până ce nu va în- 
ceta în mine nălucirea adusă de demoni'+!. ii spuse lui: “În 
numele lui lisus Hristos, visele tale au încetat. Primeşte deci 
cu curaj Sfânta Împărtășanie. Fă aceasta ca să nu te lauzi 
că ai biruit patima tu însuţi. Astfel, ai biruit-o spre folosul 
tău”. Şi a plecat iarăși spre chilia lui. La două luni după 


41. Slăbiciunea faţă de patimi vine din obişnuinţa cu ele. Cu cât s-a 
obișnuit cineva mai mult cu vreo patimă, cu atât scapă mai greu de ea, 
cu atât are mai puţină putere împotriva ei. E o înțeleaptă învăţătură ce 
ni se dă aici. 

acestea, întrebat de Isidor, a spus că n-a mai pătimit nimic, 
S-a invrednicit de o harismă împotriva demonilor în aşa fel, 
că ne temeam mai tare noi de muște decât acela de demoni. 

Aceasta a fost nevoinţa lui Moise Etiopianul, care a fost 
numărat şi el intre părinţii cei mari. A adormit la șaptezeci 
şi cinci de ani în Schit, ajuns preot și lăsând după el şapte- 
zeci de ucenici42, 


20. Despre Pavel 


Este în Egipt un munte care conduce la pustia Schit şi 
care se numeșe Fermi. În acest munte viețuiesc nevoindu-se 
ca la cinci sute de bărbaţi. intre ei se afla și unul, numit Pa- 
vel, care avea următoarea viețuire. Nu se atingea de nici un 
lucru, de nici o lucrare, nu primea de la cineva altceva de- 
cât ceea ce mânca. 

Lucrarea și nevoinţa lui era să se roage neincetat. Avea 
întipărite trei sute de rugăciuni. Purta în sânul lui atâtea 
pietricele, aruncând câte una după fiecare rugăciune. 

Acesta venind să-l întâlnească pe Sfântul Macarie, nu- 
mit "Orășeanul”, îi zise: "Avva Macarie, sunt necăjit'. Şi 
acela l-a silit să-i spună pentru care pricină. lar el îi zise: 
“Într-un sat oarecare locuiește o fecioară, care se nevoieşte 
de treizeci de ani, Despre ea mi s-a povestit că în afară de 
sâmbăta şi de duminica nu gustă nimic, ci face să treacă 
tot timpul săptămânilor, în loc să mănânce în cele cinci 
zile, făcând şapte sute de rugăciuni. Şi eu m-am descurajat 
aflând aceasta, că nu pot trece peste trei sute'. 

Îi răspunse lui Sfântul Macarie: "Eu am șaizeci de ani 
şi fac o sută de rugăciuni, dar lucrând (pentru) cele spre 
hrană şi făcându-mi datoria întâlnirii cu fraţii. Şi cugetul 


42. Moise, monah în pustia Schit (pe la 395), a sfârșit ucis de mazici, 
Dar Paladie nu aminteşte aceasta (aut. şi op. cit., p. 34), Unele momente 
din viaţa lui sunt cuprinse şi în Patericul tipărit în 1939, p. 143-147, 

nu mă osândește că nesocotesc aceasta; iar dacă tu, 
făcând trei sute, eşti judecat de conştiinţă, te vădești că 
nu le faci în chip curat, sau că, putând să te rogi mai mult, 
nu te rogi'. 


21. Despre Evloghie şi un invalid 


Croniu, preotul Nitriei, mi-a povestit: 'Fiind tânăr şi fu- 
gind din pricina plictiselii din mănăstirea arhimandritului 
(starețului meu), rătăcind, am ajuns până la muntele Sfân- 
tului Antonie. EI se afla intre Babilon şi Heracleea, în pus- 
tia deplină ce ducea spre Marea Roșie, cam la treizeci de 
mile de râu (de Nil)45. Venind deci la mânăstirea lui de lân- 
gă râu, la locul numit Cispir, unde se aflau ucenicii lui, Ma- 
carie şi Amata (care l-au și inmormântat când a adormit), 
am aşteptat cinci zile ca să-l întâlnesc pe Sfântul Antonie. 
Căci se spunea că venea la mânăstirea aceasta când la 
zece zile, când la douăzeci, când la cinci zile, când îl adu- 
cea Dumnezeu spre binele celor ce veneau în mănăstire, 
Căci se adunau diferiți fraţi, având diferite trebuinţe. intre 
aceștia a fost şi un anume Evloghie Alexandrinul, monah, 
şi un altul, invalid, care veniseră pentru următoarea pricină: 

Evloghie era un om de carte, introdus în studiile culturii 
generale, care, rănit de dragostea nemuririi, se lepădase de 
agitația lumii şi-și risipise toate averile, ţinând pentru sine 
numai puţini bani, neputând lucra, Plictisindu-se de sine şi 
nevrând să intre in vreo societate, dar nemulţumit și cu 
singurătatea, a aflat în târg pe un invalid care nu avea nici 
mâini, nici picioare. Numai limba îi rămăsese neatinsă, pen- 
tru a comunica cu trecătorii. 


43. Acest munte de lânga Nil e cam la 50 de mile de Memfis, 
Antonie se retrăsese acolo pentru douăzeci de ani. Babilon e probabil 
actualul Fustar, pe malul drept al Nilului. Heracleea se afla la sud de 
Faiyum (aut. şi op. cit., p. 345). 

Deci Evloghie oprindu-se, privi la el şi se rugă lui Dum- 
nezeu şi se legă in faţa Lui, zicând: "Doamne, în numele 
Tău îl iau pe acest invalid şi-l voi ajuta până la moarte, ca 
să mă mântuiesc şi eu pentru aceasta. Dăruiește-mi răb- 
dare pentru slujirea lui'. Şi apropiindu-se de invalid, îi zise: 
"Voieşti, prietene, să te iau în casa mea şi să te întreţin aju- 
tându-te?”. Îi răspunse acela: "Foarte mult', "Deci, zise, aduc 
un asin să te iau cu mine'. Acela s-a invoit. Aducând deci 
un asin, l-a dus în casă şi se îngrijea de el. Invalidul răma- 
se, îngrijit de acela ca un bolnav, cincisprezece ani, spălat 
și slujit de mâinile lui Evloghie și hrănit potrivit bolii lui, 
După cincisprezece ani, demonul a intrat în el şi-l făcu să se 
răscoale împotriva lui Evloghie, Şi a început să verse peste 
el o mulţime de bârfeli şi de batjocuri, zicând între altele: 
“Hoţule, ticălosule, ai furat bani străini şi voiești să te mân- 
tuieşti prin mine? Aruncă-mă în piaţă. Vreau carne”. l-a adus 
carne. Dar iarăși a strigat: 'Nu sunt mulţumit. Vreau mul- 
țimi. Vreau să fiu în piaţă. Răule! Du-mă de unde m-ai luat'. 
De parcă ar fi avut mâini și ar fi strâns pe cineva cu ele, aşa 
l-a înfuriat demonul. Se duse deci Evloghie la nevoitorii din 
vecinătate şi le spuse: "Ce să fac?, că acest invalid m-a adus 
la deznădejde. Să-l arunc? l-am făgăduit lui Dumnezeu şi 
mă tem, Să nu-l arunc? Dar imi face zile şi nopţi grele. Deci 
nu ştiu ce să fac”. lar aceia i-au spus: "Deoarece cel mare 
încă trăiește (căci aşa îl numeau pe Antonie), urcă la el. 
Pune pe invalid intr-o corabie şi du-l la mănăstire și așteap- 
tă până ce va ieşi din peşteră, şi lasă-i lui hotărârea, Şi ceea 
ce-ţi va spune, supune-te judecății lui. Căci Dumnezeu îţi 
vorbeşte prin el'. Şi a ascultat de ei şi punând pe invalid 
într-o mică barcă de păstori, a ieșit noaptea din cetate şi l-a 
dus la mănăstirea ucenicilor lui Antonie, S-a întâmplat că a 
doua zi, seara tărziu, a sosit bătrânul, cum a povestit Cro- 
niu, îmbrăcat într-o haină de piele. Venind la mănăstire, 
avea obiceiul să-l cheme pe Macarie şi să-l intrebe: "Frate 
Macarie, au venit niscai fraţi aici?'. A răspuns: 'Da'. 'Sunt 

egipteni sau ierusalimiteni?". Îi dăruise ca semn: 'De-i vezi 
mai lipsiţi de interes, spune că sunt egipteni; iar când ii 
vezi mai cu grijă şi mai gânditori, spune că sunt ierusali- 
miteni'. Deci l-a intrebat după obicei: “Fraţii sunt egipteni 
sau ierusalimiteni?”. A răspuns Macarie şi i-a spus;'Sunt 
amestecați”. Când ii spunea: 'sunt egipteni”, Sfântul Anto- 
nie îi zicea; 'Pregătește nişte linte şi le dă să mănânce”, Şi 
le făcea o rugăciune şi-i slobozea. lar când spunea: 'sunt 
ierusalimiteni', şedea toată noaptea grăind cu ei cele spre 
mântuire. Şezând în acea seară - povesteşte Croniu -, i-a 
chemat pe toţi şi nespunându-i nici unul numele, căci era 
întuneric, strigă şi zise de trei ori: "'Evloghie, Evloghie, Evlo- 
ghie!”. Acela, studiosul, n-a răspuns, socotind că e alt Evlo- 
ghie cel strigat. Îi spuse lui (Antonie) iarăşi: “ie iţi vorbesc, 
Evloghie, cel ce ai venit din Alexandria”. l-a răspuns Evlo- 
ghie: “Te rog, ce porunceşti?”. "Pentru ce ai venit?'. Răspun- 
se Evloghie şi zise: 'Cel ce ţi-a descoperit ţie numele meu 
ţi-a descoperit și pricina”. Îi zise Antonie: "Ştiu pentru ce ai 
venit. Dar spune in fața tuturor fraţilor, ca să audă şi ei'. Îi 
spuse Evloghie: 'Am aflat pe acest invalid în piață şi i-am 
făgăduit lui Dumnezeu să-l îngrijesc in boala lui, şi eu să 
mă mântuiesc prin el, și el prin mine. Dar deoarece după 
atâţia ani mă tulbură la culme şi m-am gândit să-l arunc, 
am venit la sfinţenia ta, ca să mă sfătuiești ce trebuie să fac 
şi să te rogi pentru mine. Căci sunt tare tulburat”, Îi spuse 
Antonie cu voce serioasă şi aspră: "Vrei să-l arunci? Dar Cel 
ce l-a făcut nu-l aruncă. Tu il arunci? Dumnezeu va scula pe 
unul mai bun ca tine și-l va aduna”. Liniștindu-se, Evloghie 
încremeni de frică. lar Antonie, părăsind pe Evloghie, în- 
cepu să-l biciuiască prin cuvânt pe invalid şi să strige la el: 
"Invalidule, învârtoşatule, nevrednice de pământ şi de cer, 
nu încetezi să lupţi impotriva lui Dumnezeu? Nu ştii câ 
Hristos este cel ce-ţi slujește ție? Cum îndrăzneşti să spui 
astfel de lucruri impotriva Lui? Nu pentru Hristos s-a robit 
acesta în slujirea ta?". Certându-l deci şi pe acesta, l-a lă- 

sat44. Şi după ce le-a vorbit tuturor celorlalţi de trebuinţele 
lor, se adresă din nou lui Evloghie şi invalidului şi le spuse: 
"Nu vă depărtaţi de la ceea ce faceţi, plecaţi! Nu vă des- 
părţiţi unul de altul, ci rămâneţi în chilia voastră în care aţi 
convieţuit atâta vreme, Căci Dumnezeu v-a trimis pe unul 
la altul. Această ispită v-a venit deoarece amândoi, pentru 
că mergeţi spre sfârşit, vă veţi învrednici de cununi. Deci să 
nu faceţi altceva, ca, venind îngerul, să nu vă afle în locul 
vostru”, S-au dus deci cu grabă la chilia lor. Şi după patru- 
zeci de zile, a adormit Evloghie. lar după alte trei zile a ră- 
posat şi invalidul. 

Rămânând Croniu o vreme în locurile dimprejurul Te- 
baidei, a coborât în mănăstirile Alexandriei. Şi s-a întâm- 
plat să ajungă acolo când obştea fraţilor săvârșea pome- 
nirea unuia după patruzeci de zile, iar a celuilalt, după alte 
trei zile. Aflând aceasta Croniu, s-a minunat. Şi luând Evan- 
ghelia şi punând-o în mijlocul frățietăţii, a povestit ceea ce 
s-a petrecut, apoi a adăugat: "M-am făcut tălmaci al tuturor 
acestor cuvinte, fericitul Antonie neștiind grecește. lar eu 
ştiam amândouă limbile şi le-am tâlcuit lor, unora în gre- 
ceşte, iar lui în egipteană'. 

Şi această poveste a istorisit-o Croniu: 

În noaptea aceea ne-a povestit nouă fericitul Antonie: 
"Un an întreg m-am rugat să mi se descopere locul drepţilor 
şi al păcătoşilor. Şi am văzut un uriaş enorm, care ajungea 
până la nori. Era negru şi avea mâinile întinse până la cer, 
şi sub el se afla un lac având măsura mării. Şi am văzut su- 
flete zburând ca nişte păsări. Şi cele ce zburau deasupra 
mâinilor şi capului uriașului, acelea se mântuiau. Dimpo- 


44. n cel ce face binele lucrează Hristos. Deci chiar de e defâimat 
de cel căruia îi face bine, nu trebuie să inceteze a-i face bine aceluia, 
căci aceasta ar insemna să se opună lucrării lui Hristos în sine, Dar nici 
cel câruia i se face bine nu trebuie să hulească pe cel ce-i face bine. Căci 
Îl huleşte pe Hristos însuşi. Aşa judeca Antonie. 

trivă, cele ce erau prinse de mâinile lui cădeau în lac. Şi 
ajunse la mine un glas care zicea: Aceste suflete pe care le 
vezi zburând mai sus de acela sunt sufletele drepţilor care 
se mântuiesc în rai. lar celelalte sunt atrase în iad, urmând 
voilor trupului și ţinerii minte a răului'45, 


22. Despre Pavel cel Simplu 


Dar Croniu şi, împreună cu el, şi Sfântul lerax şi alţii 
mulţi povesteau şi aceasta despre cele ce voi spune, Po- 
vesteau că Pavel, un lucrător agricol, copleşitor de nevino- 
vat și de simplu, s-a căsătorit cu o femeie frumoasă, dar cu 
purtări rele, care păcătuia de multă vreme fără să se ştie, 
Venind odată Pavel pe neașteptate de la câmp, a aflat-o pă- 
cătuind cu un altul, providența ducându-l pe Pavel spre fo- 
losul lui. Zâmbind blând, le grăi și le spuse: 'Bine, bine. De 
fapt nu mă interesează. Dar in numele lui lisus, n-o mai 
vreau cu mine. Du-te, ia-o pe ea și copiii ei. Căci eu mă duc 
și mă fac monah'. Şi nespunând nimânui nimic, a trecut pe 
la mănăstiri și s-a dus la fericitul Antonie şi a bătut la uşă. 
leşind acela, l-a întrebat: "Ce vrei?'. l-a spus: "Vreau să mă 
fac monah'. Antonie i-a răspuns și i-a zis: "Fiind om bătrân, 
de şaizeci de ani, nu poţi să te faci monah aici. Ci mergi 
mai bine în satul tău şi lucrează şi du o viaţă lucrătoare, 
mulțumind lui Dumnezeu. Căci nu poţi răbda necazurile 
pustiei”. l-a răspuns bătrânul iarăși şi a zis: "Tot ce mă înveţi 
voi face. I-a zis lui Antonie: "Ţi-am spus că eşti bătrân şi nu 
poţi, chiar dacă doreşti, să fii monah. Du-te în viaţa de ob- 
şte a mai multor fraţi, care pot ajuta slăbiciunii tale. Eu şed 
aici singur şi mănânc o dată la cinci zile şi aşa flămânzesc”, 


45, În bine şi în fericirea raiului se înaintează prin ridicarea cu pu- 
tere deasupra slăbiciunii răului, care își arată slabiciunea, pe de altă 
parte, într-o mare putere de ispitire, Şi există ipostasuri in care râul îşi 
atinge culmea supremă, ca şi voinţa lui de ispitire a altora. Sunt demonii. 

Cu aceste cuvinte şi cu altele de felul acesta l-a slobozit pe 
Pavel. Şi pentru că acesta nu asculta, Antonie inchizând 
uşa, n-a ieşit trei zile din pricina lui, nici pentru cele de tre- 
buință. Dar acela n-a plecat. În a patra zi, silindu-l trebu- 
ința, deschizând, a ieșit şi i-a spus iarăși: "Pleacă de aici, 
bătrâne. De ce vrei să mă sileşti? Nu poţi rămâne aici'. îi 
răspunse Pavel; “imi este cu neputinţă să sfârşesc altun- 
deva decât aici”. Privindu-i deci Antonie şi văzând că nu 
purta cu el cele de mâncare, nici pâine, nici apă, şi stăruia 
a patra zi in post, işi zise: "Oare nu va muri şi va intuneca 
sufletul meu?". Şi-l primi. Şi a văzut Antonie în acele zile o 
vieţuire ca niciodată din tinereţe. Şi inmuind frunze (smi- 
cele pentru coșniţe), ii zise: 'Primeşte-le și impleteşte-le în 
funie, ca mine'45. Şi a impletit bătrânul până la ceasul al 
nouălea (trei după amiază) o funie de cincisprezece braţe. 
Văzându-l Antonie, păru nemulțumit şi zise: "Ai impletit rău; 
desfă şi impletește din nou”, Fiind acela postitor și în vâr- 
stă, ii pricinui această mușcătură ca, neputând răbda, bâ- 
trânul să plece de la Antonie. Dar el despleti şi impleti din 
nou crengile, deşi era mai greu acum, pentru că ele slăbi- 
seră. Văzând Antonie că nici n-a bombânit, nici nu s-a des- 
curajat, nici nu s-a plâns, se simţi plăcut surprins. 

Şi apunând soarele ii zise: 'Voieşti să mâncăm o bucată 
de pâine?'. Îi răspunse Pavel: “Cum socoteşti, Avva”. Şi aceas- 
ta l-a incovoiat iarăşi pe Antonie, prin faptul că n-a întâm- 
pinat cu multă bucurie vestea mâncării, ci i-a lăsat lui ho- 
tărârea. Punând deci masa, aduse pâini. Şi Antonie punând 
pe ea niște pesmeţi, fiecare de câte şase uncii, îinmuie pen- 
tru sine unul, căci erau uscați, iar pentru acela trei. Antonie 
cântă un psalm, pe care îl cunoştea, de douăsprezece ori 
şi apoi spuse de douăsprezece ori o rugăciune, pentru a-l 
încerca pe Pavel. lar acesta se ruga iarăşi cu toată râvna 


46. Credem că e vorba de un fel de “impletituri” folosite pentru a 
face coșnițe, cum se spune in Pateric (p. 35). 

împreună cu elt7. “EI prefera, socotesc, să trăiască între 
scorpioni decât cu o femeie desfrânată'48. lar după cele 
douăsprezece rugăciuni, au şezut să mănânce seara târziu. 
Mâncând Antonie un pesmet, nu s-a atins de altul. lar bătrâ- 
nul mâncând mai încet, avea încă din pesmet. Antonie a 
aşteptat până ce a isprăvit și apoi i-a zis: "Mănâncă, tătucă, 
încă un pesmet:. Îi răspunse Pavel: "Dacă mai mănânci sfin- 
ţia ta, mănânc şi eu. Dacă sfinţia ta nu mai mănânci, nu 
mai mănânc nici eu”, Îi spuse Antonie: "Mie îmi ajunge, că 
sunt monah”. ii zise Pavel: "imi ajunge şi mie. Căci și eu 
vreau să mă fac monah”. Antonie se sculă și făcu iarăşi 
douăsprezece rugăciuni și cântă doisprezece psalmi. Apoi 
dormi puţin din primul somn şi iarăși se sculă şi cântă 
psalmii de la miezul nopţii, până la ziuă. Văzându-l pe bă- 
trân urmându-l cu râvnă în vieţuire, îi zise: 'De poţi fi aşa în 
fiecare zi, rămâi cu mine”. Îi zise Pavel: "De se va cere ceva 
mai mult, nu ştiu de voi putea. Acestea pe care le-am văzut 
le fac uşor'”, Antonie îi zise în ziua următoare: "lată, te-ai 
făcut monah”. 

Convingându-se Antonie deci, după lunile amintite, că 
acela are un suflet desăvârşit, fiind foarte simplu şi având 
harul împreună lucrător, i-a făcut o chilie la o distanţă de 
trei sau patru mile şi îi zise: "lată, te-ai făcut monah. Rămâi 
pe seama ta şi primeşte incercarea demonilor”. Şi locuind 
Pavel astfel un an, s-a învrednicit de har împotriva demo- 
nilor şi a bolilor. Între acestea, odată i se aduse lui Antonie 
un om care era stăpânit de un duh conducător dintre de- 
moni, care vorbea de rău şi cerul. Luând seama la el, Anto- 
nie spuse celor ce l-au adus: 'Nu este lucrul acesta al meu. 
Căci nu m-am învrednicit încă de harisma împotriva aces- 


47. Toate le făcea Pavel cu smerenie. Smerenia adevărată se arată 
după ce se fac lucruri sau se sâvârşesc înfrânâri grele. A arâta smerenie 
după fapte neinsemnate sau păcătoase, aceasta nu e un lucru mare, 

48. Adică să lupte cu demonii şi cu ispitele lor. 


ISTORIA LAUSIACĂ 51 


tei trepte conducătoare, Ci acest lucru aparţine lui Pavel”, 
Plecând deci Antonie la Pavel, îi duse pe aceia cu sine şi-i 
zise lui: "Avva Pavel, scoate acest demon din acest om, ca, 
făcându-se sănătos, să plece Ia ale sale, Îi zise Pavel: "Şi tu 
ce faci?", Îi răspunse Antonie: 'Nu am timp, câci am alt lu- 
cru de făcut”. Şi lăsându-l, Antonie a plecat la chilia lui. Ridi- 
cându-se deci bătrânul şi făcând o rugăciune lucrătoare+9, 
se adresă celui ce demonizează pe om: "A spus avva Anto- 
nie: leşi din om”. lar demonul a strigat cu ocară, zicând: "Nu 
ies, bătrâne rău”, Luând acesta haina lui de pe spate, l-a 
lovit pe acela, zicând: “leşi, a spus avva Antonie”. Demonul 
ocări atunci şi mai tare, şi pe Antonie şi pe el. În sfârşit îi 
zise: "leşi, sau mă duc să spun lui Hristos. Pe lisus, dacă nu 
ieşi îndată din acesta, mă duc să spun lui Hristos, şi vai ție 
ce-ţi va face”, Răspunse iarăşi demonul strigând: "Nu ies”. 
Mâniindu-se atunci Pavel împotriva demonului, ieşi afară 
din chilie în plină amiază. Pentru egipteni arşiţa este atunci 
înrudită cu cea din cuptorul din Babilonia. Şi aşezându-se 
pe o piatră în munte, s-a rugat şi a zis: “Tu vezi, lisuse 
Hristoase, Cel răstignit sub Ponţiu Pilat, că nu voi cobori 
de pe piatră şi nu voi bea până ce voi muri50 dacă nu vei 
scoate duhul din om şi nu-l vei elibera pe om”. Şi inainte de 
a sfârşi cuvintele gurii lui, a strigat diavolul zicând: '0, cu 
ce silă sunt alungat! Simplitatea lui Pavel mă alungă. Şi 
unde voi pleca?', Şi indată a ieşit duhul și s-a prefăcut în- 
tr-un balaur (șarpe) mare, de şaptezeci de coţi, ce se târi în 
Marea Roşie, ca să se împlinească spusa: 'Aceasta este mi- 
nunea lui Pavel, care s-a numit cel simplu de toată frăţie- 
tatea”. 


49. "Rugăciune lucrătoare: — rugăciune prin care punându-se cineva 
în legătură reală cu Dumnezeu, primeşte de la EI puterea implinirii celor 
cerute. 

50, Nu vrea să-şi arate puterea în chip vanitos, nici să se sinucidă 
fără rost, ci alege să moară din iubire pentru a scăpa un om de suferinţă. 
E ceea ce a făcut Hristos însuşi ca să-i scape pe oameni de moarte. 


62 PALADIE 


23. Despre Pahon 


Un oarecare Pahon după nume, ajuns spre şaptezeci de 
ani, vieţuia în Schit. Mi s-a întâmplat că fiind tulburat de 
pofta femeii, eram chinuit de gânduri şi de năluciri de 
noapte. Şi ajungând aproape să ies din pustie, alungat de 
patimă, n-am descoperit lucrul acesta nici vecinilor mei, 
nici învățătorului meu Evagrie5!, Ci in mod tainic pătrun- 
zând în marea pustie, m-am întâlnit în curs de cincispre- 
zece zile în Schit cu părinţii bătrâni din pustie. Între ei, 
m-am întâlnit şi cu Pahon. 

Aflându-l pe el mai curat și mai nevoitor, am îndrăznit 
să-i spun lui gândurile mele. Şi acesta îmi spuse: 'Să nu te 
mire acest lucru. Căci nu suferi aceasta din pricina trândă- 
viei. Ţi-o mărturiseşte aceasta și locul, şi puținătatea celor 
de trebuinţă, şi neputinţa întâlnirii cu femeile. Ci aceasta iţi 
vine mai degrabă din râvnă. lar războiul curviei este întreit 
Uneori ne asaltează trupul prin vigoarea lui; alteori patimi- 
le, prin gânduri; iar alteori însuși diavolul, prin pizmă. Eu am 
aflat aceasta din multe, luând seama la multe. lată, mă vezi 
pe mine om bătrân. Am patruzeci de ani de când mă îngri- 
jesc în această chilie de mântuirea mea. Şi având această 
vârstă, sunt ispitit până acum”. Şi mi-a mărturisit: "Doispre- 
zece ani după al cincizecilea an nu mi-a îngăduit nici o 
noapte, nici o zi să nu mă asalteze. Bănuind deci că m-a pă- 


51. Paladie, care istorisește toate cele din această carte, era ucenic 
al lui Evagrie, Acesta a fost, la rândul lui, un aderent al lui Origen şi con- 
damnat ca atare de Sinodul V Ecumenic la 553. Dar scrisul lui profund 
şi duhovnicesc a exercitat o mare influență asupra misticii monahale, 
care s-a ferit insă de cele două învățături origeniste ale lui (preexistenţa 
sufletului și restaurarea tuturor). (Vezi: Filocalia rom,, vol. |, p. 35), Nici 
la Paladie, autorul Laysaiconului, nu se poate constata prezenţa acestor 
învățături origeniste. Barthelink, a cărui ediţie critică a Istoriei Lausiace 
şi al cărui comentariu l-am folosit, declară că nu se pot afla la Paladie 
cele două învățături eretice ale lui Origen, primite şi de Evagrie. 

răsit Dumnezeu, și de aceea sunt stăpânit, am hotărât, fără 
judecată, mai bine să mor decât să cad în urâţenia patimii 
trupeşti. 

Şi ieşind şi umblând prin pustie, am aflat peştera unei 
hiene. M-am aşezat ziua gol în această peşteră, ca, ieşind 
noaptea, să mă mănânce fiarele. Când deci s-a făcut seară, 
potrivit Scripturii: "Ai pus întuneric și s-a făcut noapte, când 
vor umbla toate fiarele pâdurii' (Ps. 103, 20), ieşind fiarele, 
puternice şi flămânde, m-au mirosit de la cap până la pi- 
cioare de jur imprejur. Dar aşteptând eu să mă mănânce, 
au plecat de la mine. Şi rămânând jos toată noaptea, n-am 
fost mâncat. Socotind deci că m-a cruțat Dumnezeu, m-am 
întors iarăși la chilie. Înfrânându-se demonul puţine zile, 
m-a războit iarăşi şi mai tare ca inainte, încât puţin nu a lip- 
sit să mă şi blestem. A luat chipul unei feţișcane etiopiene, 
pe care o văzusem odată în tinerețe, frumoasă ca un tran- 
dafir; şi s-a aşezat pe genunchii mei și mi-a pricinuit o sim- 
ţire de parcă m-aş fi unit cu ea. Mâniat, i-am dat o palmă şi 
s-a făcut nevăzută, 

Doi ani n-am putut suporta mirosul urât al mâinii mele. 
Descurajându-mă şi deznădăjduind, am ieşit rătăcind iarăşi 
în marea pustie. 

Şi aflând o viperă mică şi luând-o, am apropiat-o de păr- 
ţile mele de rușine, ca, mușcat de ea, să mor. Şi atingând 
capul animalului de acele părţi, ca de pricinile ispitei, n-am 
fost muşcat. Ci am auzit un glas venind în mintea mea: Plea- 
că, Pahon, luptă-te. De aceea te-am lăsat să fii stăpânit, ca 
să nu cugeți că poţi lucru mare prin tine, ci, cunoscându-ţi 
slăbiciunea, să nu te increzi în vieţuirea ta, ci să alergi la 
ajutorul lui Dumnezeu. Convins astfel, m-am întors şi, şe- 
zând cu îndrăzneală, nu m-am mai gândit la luptă, rămă- 
nând zilele ce-au urmat în pace. lar duşmanul cunoscând 
disprețul meu, nu s-a mai apropiat de mine”. 

24. Despre Ştefan Libianul 


Un oarecare Ştefan, libian de neam, şedea de șaizeci 
de ani pe coasta Marmaricăi şi Mereotului52. Ajuns mare 
nevoitor şi la multa dreaptă socoteală, s-a invrednicit de 
harisma că oricine se întâlnea cu el, stăpânit de vreo du- 
rere oarecare, se depărta scăpat de durere, Era cunoscut şi 
fericitului Antonie. A ajuns până în zilele noastre. Dar eu nu 
l-am întâlnit din pricina distanţei locului. insă cei din jurul 
lui Antonie şi Evagrie întâlnindu-se cu mine, mi-au povestit 
următoarele: 

"L-am întâlnit când căzuse intr-o boală grea la organele 
de rușine, într-un ulcer canceros, L-am aflat îngrijit de un 
doctor; cu mâinile lucra şi făcea impletituri şi ne vorbea, iar 
in vreme ce trupul ii era operat, era ca şi când altul era 
tăiat. În vreme ce i se tăiau acele mădulare, ca nişte peri, 
stătea ca şi când nu simțea nimic prin covârşirea lucrării 
dumnezeieşti. În vreme ce noi priveam îndureraţi şi sim- 
ţeam o mirare că o astfel de viaţă căzuse într-o astfel de pă- 
timire şi sub astfel de operaţii, el ne spunea: 'Fiilor, nu vă 
lăsaţi tulburaţi de un astfel de lucru, căci nimic din cele ce 
le face Dumnezeu nu le face spre rău, ci cu un scop bun, 
Poate că au meritat şi mădularele mele această pedeapsă 
și le este de folos să dea socoteală aici, în loc de după ieși- 
rea din stadion. Astfel ne-a zidit, mângâindu-ne și dându-ne 
curaj. lar acestea le-am povestit ca să nu ne mirăm când 
vedem oameni sfinţi căzând în astfel de pătimiri”. 


25. Despre Valent 


Acest Valent era palestinian după neam şi corintean 
după caracter. Căci corintenilor le atribuia Sfântul Pavel 
mândria (1 Cor. 8, 1). Acesta intrând în pustie, a locuit cu 


52. Marmarica, regiune maritimă intre Egipt şi Cirene. Mereotu, 
parte din Libia vecină cu Egiptul (aut. cit., op. cit.. p. 351). 

noi mai mulţi ani, ajungând la multă mândrie, căzut sub 
amăgirea demonilor. Căci amăgindu-l cu încetul, l-au făcut 
să se creadă atât de mare, că socotea că vorbeau ingerii 
cu el. Astfel, într-o zi, cum se povestea, când lucrând a lăsat 
unealta cu care impletea coşul, neaflând-o, demonul i-a 
procurat o lumină şi a aflat-o. Mândrindu-se cu aceasta, a 
cugetat lucru mare despre sine și s-a ingâmfat atât de mult, 
că dispreţuia chiar şi impărtășirea cu Sfintele Taine. Astfel 
s-a întâmplat că venind nişte străini, au adus nişte lucruri 
dulci fraţilor în biserică. Luându-le deci Sf. Macarie, preotul 
nostru, a trimis fiecăruia din noi puţin din ele în chilie, intre 
care şi lui Valent. Luând Valent ceea ce i s-a trimis, a scui- 
pal-o şi a injurat, zicând celui ce i-a adus părticica lui: "Du-te 
şi spune-i lui Macarie: Nu sunt mai prejos de tine, ca să-mi 
trimiţi tu binecuvântarea”. Aflând Macarie că şi-a râs acela 
de el, a trimis a doua zi să-l cheme şi i-a spus: 'Valent, ai 
râs de mine. incetează!'. Dar acesta a plecat ca şi când n-ar 
Fi auzit îndemnurile aceluia. Convins demonul că l-a câşti- 
gat pe Valent la culme cu rătăcirea lui, se duce, ia chipul 
Mântuitorului şi vine noaptea in forma nălucită a mii de în- 
geri ce purtau lumini şi o roată de foc, în care părea să fie 
închipuit Mântuitorul, Şi un inger întâi-stătător zicea: "Lui 
Hristos îi place purtarea şi curajul vieţii tale şi a venit să te 
vadă. leşi deci din chilie şi să nu faci nimic altceva, ci când 
îl vei vedea de departe, să te pleci închinându-te, și apoi in- 
tră în chilie”. leşind deci şi văzând ceata purtătoare de lu- 
mini, iar la distanţă de vreun stadiu pe antihrist, căzând i 
se închină. A doua zi căzu iarăși in această aiureală aşa de 
mult, că intră în biserică şi, în faţa obştii adunate a fraţilor, 
spuse: 'Eu n-am nevoie de Împărtășanie. Pentru că l-am vă- 
zut astăzi pe Hristos”. Atunci părinţii, după ce l-au legat în 
lanţuri pentru un an, l-au vindecat, scăpându- de inchipui- 
rea lui prin rugăciuni și cu o viață nepătimașă şi lucrătoare, 
după spusa: "Cele contrare se vindecă prin cele contrare”. 


5 - Istoria lausiaca 

Trebuie să amintesc în cărticica mea şi vieţile unor ast- 
fel de oameni, spre întărirea cititorilor, căci între pomii cu- 
raţi ai raiului se afla şi pomul cunoştinţei binelui şi răului. 
Deci, dacă cititorii au vreun succes în cele bune, să nu cu- 
gete ceva mare pentru virtutea lor. Pentru că de multe ori 
şi virtutea se face pricină a căderii, când faptele ei nu se 
săvârşesc cu un scop bun. Căci s-a scris: "Am văzut un 
drept căzut în dreptatea lui. Căci şi în aceasta stă deşertă- 
ciunea' (Eccl. 7, 16). 


26. Despre Eron 


Am avut între vecini unul, pe nume Eron, de neam din 
Alexandria, un tânăr isteţ, inzestrat cu multă înțelegere, cu 
viața curată. Acesta, la fel, după multe osteneli, atins de 
mândrie, refuza supunerea şi se socotea mare faţă de pă- 
rinţi. EI defăima şi pe fericitul Evagrie55, spunându-i: "Cei 
ce se supun învăţăturii tale, aceia rătăcesc. Pentru că nu 
trebuie să se asculte de alţi învăţători afară de Hristos”. Se 
folosea în chip rău în scopul nebuniei lui şi de mărturia 
Scripturii şi spunea că EI insușşi a zis: "Nu vă numiţi învă- 
țător pe pământ” (Matei 23, 8). Acesta, de asemenea, s-a in- 
tunecat atât de mult, că mai târziu a fost prins în lanţuri, 
nevrând să se apropie nici de Sfintele Taine. 

Dar adevărul imi este scump. Era covârşitor de înfrânat 
în viețuire, precum povestesc mulţi, trăiţi în apropierea lui. 
De multe ori mânca la răstimpuri de trei luni, îndestulân- 
du-se cu impărtăşirea cu Sfintele Taine şi cu ierburi ce răsă- 
reau din pământ. L-am cunoscut şi eu din experienţă, im- 
preună cu fericitul Albaniu, când am mers în Schit. Schitul 
era departe de noi, ca la patruzeci de stadii. În aceste pa- 
truzeci de stadii, noi am mâncat de două ori, iar de trei ori 


53. E de cugetat că Paladie, deşi ținea la Evagrie, nu-l dezaprobă aici 
pe acest monah, pentru că nu admitea opiniile origeniste ale lui Evagrie. 

am băut apă, câtă vreme acela n-a gustat nimic şi, mergând 
pe jos, rostea din amintire cincisprezece psalmi, apoi psal- 
mul cel mare şi, după aceea, Epistola către Evrei, şi apoi pe 
Isaia şi o parte din leremia, apoi Evanghelia lui Luca şi Pil- 
dele. Şi făcând acestea, noi nu izbuteam să ne ținem de el 
în mers. 

În timpul din urmă însă, acesta, mânat ca de foc, nu a 
mai putut să şadă în chilia lui. Ci plecând la Alexandria cu 
un bun rost, a scos, cum se spune, cui pe cui. Căci a căzut 
de bunăvoie într-o nepăsare totală, ca să afle la urmă mân- 
tuirea fără voie. Fiindcă s-a dus la teatru şi l-a hipodrom şi 
a petrecut o parte din timp în bodegi. Astfel, umflându-se de 
mâncare şi bând vin pe săturate, a căzut în mocirla poftei 
de femei. Şi cum se gândea să păcătuiască, întâlnindu-se 
cu o actriţă, a convenit cu ea în cele ce-l atrăgeau pe el. În- 
tâmplându-se acestea, i-a apărut o rană la părţile de ruşine 
şi s-a îmbolnăvit în curs de şase luni aşa de tare, că acele 
părți au intrat în putreziciune şi le-a pierdut. insănătoşindu-se 
pe urmă, fără acele organe şi întorcându-se la o cugetare 
dumnezeiască, a revenit, mărturisind toate acestea părin- 
ţilor. Dar nemaiapucând să împlinească nevoinţa trebuitoa- 
re, a murit după puţine zile. 


27. Despre Ptolomeu 


Un altul, pe nume Ptolomeu, a trăit o viaţă anevoie sau 
cu neputinţă de povestit. A locuit dincolo de Schit, în aşa-zisa 
Scara. În acest loc astfel numit nu poate viețui nimeni pen- 
tru că fântâna fraţilor se află la optsprezece stadii depărtare. 
Deci acela işi aduna în multe urcioare de pământ roua, în 
luna decembrie şi in ianuarie — căci în acele părţi cade roua 
de multe ori —, adunată de pe pietre în bureţi. Şi aşa a reu- 
şit să trăiască acolo cincisprezece ani. 

Dar trăind străin de învăţăturile şi întâlnirea cu bărbaţi 
cuvioşi şi cu folosul de la ei, ca şi de împărtășirea continuă 

cu Sfintele Taine, s-a îndepărtat atât de mult de la linia dreap- 
tă a cunoaşterii, că zicea că lucrurile acelea nu sunt de nici 
un preț. inălțându-se prin mândrie ca nici unul până azi în 
Egipt şi predându-se pe sine cu totul lăcomiei pântecelui și 
lăcomiei de vin, nu s-a mai întâlnit cu nimeni. 

Şi această nenorocire i-a venit lui Ptolomeu din mândria 
lui neraţională, precum s-a scris: "Cei ce nu au o cârmuire 
cad ca frunzele: (Pilde 11, 14), 


28. Despre fecioara căzută 


Am cunoscut, iarăși, în lerusalim o fecioară care şase 
ani a purtat un sac şi a trăit inchisă, neprimind nimic din 
cele ce-i puteau pricinui vreo plăcere. La urmă, prinsă de o 
mândrie covârșitoare, sfârşi prin a cădea. Şi deschizând fe- 
reastra, a primit pe cel ce o servea şi s-a imperecheat cu el, 
deoarece nu şi-a făcut nevoinţa potrivit voinţei şi iubirii lui 
Dumnezeu, ci pentru a se arăta pe scena omenească, ceea 
ce izvorăşte din voința putredă de slava deșartă. Căci stâ- 
pânită de gândurile ei, a fost dusă la dispreţuirea altora, ne- 
având ca păzitoare înfrânarea. 


29. Despre Ilie 


Un nevoitor, Ilie, a fost foarte iubitor de feciorie. Căci 
sunt suflete care işi mărturisesc scopul urmârit în viaţă 
printr-o virtute. Acesta, având milă de acel fel de biete fe- 
mei nevoiaşe, a zidit în cetatea Atribe, unde avea ceva bu- 
nuri materiale, o mare mănăstire şi le-a adunat în ea pe toa- 
te acele femei ce nu aveau un loc de refugiu. Având după 
aceea grijă de ele, le-a dat toată odihna, grădini şi cele de 
trebuinţă vieţii şi cerute de viaţă. Dar acestea, venite din 
feluri diferite de viaţă, duceau lupte continui între ele. Şi 
deoarece trebuia ca el să le asculte şi să le împace, căci 
adunase vreo trei sute, s-a aflat în trebuința de-a trăi în 

mijlocul lor doi ani. Fiind de-o vârstă tânără, căci era de 
vreo treizeci sau patruzeci de ani, se văzu ispitit de plăcere. 
De aceea, plecând din mănăstire, a umblat postind prin 
pustie două zile, rugându-se: "Doamne, sau omoară-mă, ca 
să nu le văd pe acestea necâjite, sau ia-mi patima, ca să 
mă îngrijesc în chip drept de ele”. Făcându-se seară, a ador- 
mit în pustie, și venind la el trei ingeri, cum a povestit el în- 
suși, l-au prins şi i-au zis: "De ce ai ieşit din mănăstirea fe- 
meilor?'. El le-a povestit pricina: "Fiindcă m-am temut ca nu 
cumva să le fac rău şi lor, şi mie“, Îi spuseră lui: 'Dacă deci 
te vom izbăvi de patimă, te vei duce şi te vei ingriji de ele?', 
EI se învoi cu aceasta. Îi cerură să facă un jurământ, lar ju- 
rământul cerut a spus că a fost acesta: 'Jură-te nouă aşa: 
in numele Celui ce are grijă de mine, voi avea grijă de ele'. 
Şi s-a jurat lor. Apoi l-au prins unul de mâini, iar altul de pi- 
cioare, și al treilea, luând un cuţit, i-a tăiat cele două semne 
ale bărbăţiei, nu în realitate, ci în închipuire54. Deci se afla 
ca într-un extaz, cum ar zice cineva, dar avea simţirea vin- 
decării. Apoi l-au întrebat: "Ai simţit că ţi-a venit un folos?". 
Le spuse: 'Am fost foarte ușurat şi sunt convins că am fost 
eliberat de patimă'. l-au spus lui: "Du-te deci'55. Şi intorcân- 
du-se după cinci zile, a intrat in mănăstirea ce-l plângea şi 
a rămas de atunci într-o chilie laterală, din care, fiind mai 
aproape, le îndruma neincetat pe femei, pe cât depindea 
de el. 

Şi a trăit alţi patruzeci de ani, asigurând pe părinți: "În 
mintea mea nu se iveşte vreo patimă'. Aceasta a fost haris- 
ma acelui sfânt care s-a îngrijit astfel de mănăstire, 


54. A fost un act de intensă trăire a unei înălţări duhovniceşti peste 
sentimentele omului obişnuit. A fost o inâlţare efectuată nu numai prin 
puterile omeneşti, ci prin cele îngerești, imprimate de simţirea prezenţei 
îngerilor lipsiţi de trupuri. 

55, Prin toate exemplele din urmă, autorul arată unde duce lipsa 
dreptei socoteli, sau exagerarea în fapte de infrânare, fără întemeierea 
pe gândul la Dumnezeu. 

30. Despre Dorotei 


Lui îi urmează Dorotei, bărbat prea încercat, care a îm- 
bătrânit într-o viaţă virtuoasă şi lucrătoare. Neputând să ră- 
mână în mănăstire, s-a închis intr-o chilie mai de sus, ce avea 
o fereastră prin care privea mănăstirea femeilor. Această 
fereastră când o închidea, când o deschidea. Şedea deci ne- 
încetat la fereastră, căutând să le îndemne la pace. Şi așa 
a îmbătrânit, în acea chilie de sus, fără să urce nici femeile 
la el, nici el neputând să coboare la ele. Căci nu era o scară 
de la el la mănăstire, 


31. Despre Piamun 


Piamun era o fecioară care şi-a trăit anii vieţii cu mama 
sa, mâncând tot la două zile, seara, şi torcând lână. Era 
învrednicită de darul înainte-vederii, 

De pildă, s-a întâmplat odată în Egipt ca un sat să se 
lupte (cu un altul) pentru împărţirea apei şi să se ajungă 
până la ucideri şi pustiiri. Satul mai puternic a atacat satul 
fecioarei şi o mulţime de bărbaţi au venit cu sulițe şi săbii 
să-l pustiiască55. 

Cu acest prilej, un inger i s-a arătat ei, descoperindu-i 
atacul acelora. Deci chemând pe bătrânii satului, le-a spus: 
“leşiţi şi întâmpinați pe cei ce vin din satul acela impotriva 
noastră şi, ca să nu pieriţi și voi impreună cu satul, cereţi-le 
să părăsească duşmănia lor', Dar temându-se bătrânii, au 
căzut la picioarele ei, rugând-o şi spunându-i: "Noi nu îndrăz- 
nim să ieşim înaintea lor, căci le cunoaştem beţia şi nebunia 
lor. De ai milă de satul tău şi de casa ta, ieşi tu şi-i întâmpină”. 

Ea neinvoindu-se cu aceasta, s-a suit in cămara ei şi a 
stat toată noaptea în rugăciune, plecându-şi genunchii şi 


56, Distribuirea apei prin irigare era de mare importanţă în Egipt. E 
vorba de apa Nilului (aut, şi op. cil,. p. 356). 

cerând lui Dumnezeu: "Doamne, Cel ce judeci pământul și 
Căruia nu-l place nimic din cele nedrepte, primind această 
rugăciune, trimite puterea Ta şi-i opreşte pe aceia în locul 
unde îi va ajunge”. 

Şi pe la ceasul întâi (pe la unu noaptea), aceia aflân- 
du-se la trei stadii depărtare, nu s-au mai putut mişca din 
acel loc. Şi li s-a descoperit şi lor că piedica le-a venit de la 
rugăciunea fecioarei. De aceea, trimițând în sat, au cerut 
pace, spunându-le: 'Mulţumiţi lui Dumnezeu şi rugăciunilor 
Piamunei, care ne-a împiedicat pe noi”. 


32. Pahomie şi tabenisioții 


Tabenisi57 este un loc în Tebaida, în care s-a nevoit un 
anume Pahomie58, unul dintre bărbaţii care au trăit o viaţă 
dreaptă şi de aceea a fost invrednicit de darul proorociei şi 
de vederi ingereşti. Era iubitor de oameni şi iubitor de fraţi 
la culme. Şezând el în peşteră, i s-a arătat odată un înger, 
care-i zise: "Ai izbutit să implineşti cele privitoare la tine. 
Deci degeaba mai şezi în peşteră. Vino şi, ieşind, adună pe 
toți monahii tineri şi șezi cu ei și rânduieşte-le să viețuiască 
după chipul ce ţi-l dau'. Şi i-a dat o tablă de aramă în care 
erau scrise acestea: 

"Vei ingădui fiecăruia să mănânce şi să bea după pu- 
terea lui, Şi le vei cere fapte pe măsura puterilor celor ce 
mănâncă. Nu-i împiedica nici să postească, nici să mănânce, 
Astfel, încredințează faptele tari celor mai tari și care mă- 
nâncă mult, şi cele mai slabe, celor mai slabi şi mai nevoi- 
tori. Clădeşte chilii diferite în curte şi să locuiască într-o 
chilie câte trei. lar masa tuturor va avea loc într-o singură 


57. Regiune la nord de Teba, pe țărmul drept al Nilului (aut, şi op. 
cit., p. 357). 

58. Pahomie este fondatorul vieţii monahale chinoviale, Pe la 320 
a întemeiat mănăstirea de obşte la Tabenisi, apoi şi alte mănăstiri, că- 
rora le-a fost conducător (aut, şi op. cit, p. 357). 

încăpere. Nu vor dormi întinşi, ci pe scaune puţin aplecate, 
şi pe ele se vor aşeza străjacele (saltelele) pe care se vor 
întinde cei ce dorm. Noaptea vor purta cămăși încinse de 
în. Fiecare dintre ei să aibă o manta făcută din piele de ca- 
pră şi să nu mănânce fără ea. Când merg însă la cuminecă- 
tură, sâmbăta şi duminica, să-şi dezlege cingătoarele, să-şi 
dezbrace mantaua de piele, dar să intre având culion', 
Acest culion li s-a poruncit să-l facă fără piele, ca cel al co- 
piilor, întipărind pe el semnul crucii din purpură. A mai po- 
runcit să fie douăzeci şi patru de obşti de monahi şi fiecărei 
cete din ele i-a rânduit să se deosebească printr-o literă a 
alfabetului grec: alfa, beta, gama, delta şi următoarele. Când 
proiestosul tuturor se interesa de această mulţime atât de 
mare, intreba pe orice proiestos (care conducea o obşte 
sau alta, n.n.): "Cum se află ceata alfa?"; "Cum se află ceata 
beta?". Sau: 'Salută pe ro'. Ele se deosebeau printr-o literă 
proprie. "Pe cei mai simpli și mai nevinovaţi îi vei rândui 
la litera |, iar celor mai dificili şi mai suciţi le vei atribui li- 
tera X'. Şi aşa, potrivit cu preferinţele şi cu purtările şi cu 
vieţuirile, i-a atribuit fiecărui grup litera corespunzătoare. Dar 
numai cei duhovnicești cunoşteau semnificaţia literelor. 
Pe tablă se mai scria: "Un străin din altă mănăstire, care 
are altă regulă, să nu mănânce şi să nu bea împreună cu 
monahii dintr-o mănăstire, şi să nu intre într-o altă mănăs- 
tire decât dacă se află intr-o călătorie”. lar pe cel ce intră ca 
să rămână cu ei, să nu-l primească in partea cea mai de 
taină vreme de trei ani; şi, numai după ce a implinit lucruri 
mai practice, să intre in aceea după trei ani. 'lar când mă- 
nâncă, să-şi acopere capetele cu culionul, ca să nu vadă 
frate pe frate mestecând. Să nu vorbească în vreme ce mă- 
nâncă, nici să nu-şi ațintească privirea în altă parte decât la 
blid sau la masă'. Le-a rânduit să rostească în cursul zilei în- 
tregi douăsprezece rugăciuni, şi seara, la lumânare, două- 
sprezece, şi peste noapte douăsprezece, şi la ora nouă (la 

trei după masă), trei, iar când mănâncă obştea, rânduia ca, 
înainte de orice rugăciune, să se cânte psalmi. 

Răspunzând Pahomie îngerului că rânduieşte rugăciuni 
puţine, i-a spus îngerul: "Le-am cerut acestea ca să ajungă 
şi cei mici să implinească rânduiala şi să nu se întristeze. 
Dar cei desăvărşiţi n-au nevoie de legi. Căci işi închină prin 
ei înşişi în chiliile lor toată viaţa contemplării lui Dum- 
nezeu5%, Am stabilit aceste legi pe seama acelora care nu 
au o minte cunoscătoare, ca, dacă işi implinesc datoria vie- 
țuirii monahale, să simţă în ei o seninătate”. 

Mănăstirile ce şi-au însușit acest mod de vieţuire au fost 
multe, având vreo şapte mii de bărbaţi. Prima şi cea mai 
mare mănăstire era aceea în care locuia Pahomie. Din ea 
s-au născut și celelalte mănăstiri. Ea avea o mie trei sute 
de bărbaţi. Între aceştia se afla şi bunul Aftonie, devenit prie- 
tenul meu sincer, care este acum ajutorul stareţului mănăs- 
tirii. Nebănuit de nici o pată, pe el îl trimiteau în Alexandria 
ca să vândă lucrurile lor şi să le cumpere cele de trebuinţă. 
Celelalte mânăstiri aveau de la două Ia trei sute de bărbaţi. 
Între ele am aflat, mergând la Panopol60, o mănăstire cu 
trei sute de vieţuitori. (În această mănăstire am văzut cinci- 
sprezece croitori, șapte lucrători în aramă, patru zidari, doi- 
sprezece transportori cu cămile, cincisprezece frânghieri). 
Lucrau orice meşteşug, iar din cele ce le prisoseau se folo- 
seau şi mănăstirile de monahii şi paznicii lor, 

Hrăneau în ele şi porci, lar eu criticând acest lucru, spu- 
neau: "Am primit din tradiţie să fie hrăniţi, ca să nu se piar- 
dă buruienile prisositoare, fiind aruncate”, Porcii se tâiau și 
carea se vindea, iar părţile mai slabe se consumau de bol- 


59, Cei desâvărşiţi în viața duhovnicească n-au nevoie de o asifel de 
rânduială: câte rugăciuni să facă. Ei nu se pot opri niciodată din bucuria 
de-a se gândi la Dumnezeu. 

60. Panopol - cetatea Acmin, pe partea dreaptă a Nilului, în Egiptul 
superior (aut, cit, op, cit, p. 361), 

navi şi de bătrâni, pentru că ţinutul era sărac şi cu multă 
populaţie. Căci vecinătatea lor era locuită de neamul vle- 
milor. 

Monahii rânduiţi pentru trebuinţele zilnice se sculau de 
dimineaţă, unii ducându-se la bucătărie, alţii la mese (la 
trapeze). Pe acestea le pregăteau până la ora rânduită, pu- 
nând pe mese pâini, legume felurite, untdelemn, brânză de 
vaci (şi părţile mai slabe ale cărnii) şi verdeţuri. Şi erau unii 
care intrau să mănânce la ora şase (douăsprezece), alţii la 
şapte, alţii de la şapte la opt, alţii seara târziu, alţii la două 
zile, precum îşi cunoștea fiecare literă ceasul ei. Aşa erau și 
lucrările lor: unul lucra pământul, altul grădina, altul făcea 
lucruri de aramă, altul pregătea pâini, altul zidărie, altul 
croitorie; unul împletea coșuri mari, altul cosea haine de 
piele, altul lucra acoperişuri, altul se ocupa cu copierea de 
scrieri, altul impletea veşminte moi. Şi toți invățau pe de 
rost toate Scripturile. 


33. Despre mănăstirea de femeiS! 


Pe lângă acestea, mai era o mânăstire de femei, locuită 
de patru sute de monahii, având aceeaşi rânduială, aceeaşi 
vieţuire, deosebindu-se doar prin îmbrăcăminte, Şi femeile 
se aflau dincolo de râu, iar cele de bărbaţi, pe țărmul opus, 
Când se săvârșea o fecioară, surorile care o inmormântau, 
purtând-o, o puneau lângă malul râului. lar fraţii trecând cu 
o barcă, o aduceau - cu frunze de palmieri și cu ramuri de 
măslini şi în cântări — dincoace, inmormântând-o în mor- 
mintele lor$2. Dar în afară de preot şi de diacon, nimeni nu 


61. În ţinutul Tabenisi se aflau trei mânastiri de femei. Una era con- 
dusă de Maria, sora lui Pahomie. Două dintre ele au fost intemeiate de 
Pahomie, O a treia. de Teodor (aut, şi op. cit., p. 362), 

62. Odată ce trupul e mort, nu mai e pericol de ispită intre bărbaţi 
şi femei. Ei pot fi cu sufletele, sau cu trupurile înviate Ia un loc. 

trecea dincolo, la mănăstirea de femei. Şi aceasta, numai 
duminica, 

În această mânăstire de femei s-a întâmplat odată lu- 
crul următor: Un croitor din lume, trecând din neștiință, a 
cerut de lucru. Şi ieşind o tânără - căci locul este pustiu — 
s-a întâlnit cu el fără voie şi i-a răspuns: "Noi avem croitorii 
noştri”. Alta, văzând întâlnirea, şi după un timp îndelungat 
ivindu-se o ceartă între ele, împinsă de diavol, din multă 
răutate şi aprinsă de mânie, a defăimat-o în faţa obștii. Aces- 
tei răutăţi i s-au adăugat şi alte câteva. Aceea cuprinsă de 
durere din pricina bănuielii de o faptă pe care nici prin min- 
te nu i-a trecut să o facă și nesuportând-o, s-a aruncat pe 
ascuns în râu şi a murit. lar cea care a bârfit-o, recunos- 
când că a bârfit-o şi a săvârşit această faptă urâtă din rău- 
tate, s-a înecat şi ea, neacoperind fapta sa. Venind preotul, 
celelalte surori i-au destăinuit fapta. Acesta a rânduit ca 
pentru nici una să nu se săvârşească slujba de pomenire55, 
iar pentru cele ce nu se puteau linişti, pentru că știuseră de 
bârfeală și au crezut cele spuse, a poruncit să nu fie împăr- 
tăşite şapte ani5+. 


34. Despre fecioara care făţărea (simula) nebunia 


În această mănăstire era o altă fecioară, care făţărea 
(simula) nebunia şi făcea pe indrăcita. Celelalte o dispre- 
țuiau atât de mult, că nu voiau nici să mănânce cu ea, care 
făcea aceasta cu voia. De aceea, rămânând în bucătărie, 
făcea acolo toate serviciile şi era, cum se spune, ştergarul 
mănăstirii, implinind cu fapta ceea ce s-a scris: "De se so- 
coteşte cineva înţelept între voi în veacul acesta, să se facă 
nebun ca să fie înțelept' (1 Cor. 3, 18). Aceasta, având o 


63. Celor dintâi nu li se slujeşte inmormântarea pentru că s-au lăsat 
cuprinși de deznădejde şi nu s-au mărturisit duhovnicului. 

64. Erau și acestea vinovate, câci n-au spus duhovnicului bârfirea 
auzită. 

zdreanţă pe cap, în vreme ce toate celelalte erau impodo- 
bite cu culion, își făcea astfel rânduiala. Pe ea n-a văzut-o 
nici una dintre cele patru sute mâncând în anii vieţii ei; ea 
nu s-a aşezat la masă, nici n-a luat vreo bucată de pâine, ci 
se mulțumea să şteargă fărâmiturile de pe mese şi să spele 
murdăria de pe ele. Nu ocăra niciodată pe cineva, nu câr- 
tea, nu grăia puţin sau mult, chiar de era lovită sau batjo- 
corită, sau ocărâtă, sau injuriată, 

Deci s-a arătat un înger sfântului Pitirim, pustnicului prea- 
încercat din muntele Porfiriti, şi i-a spus: 'De ce socoteşti că 
eşti foarte evlavios şezând în acest loc? Voiești să vezi o 
femeie mai evlavioasă ca tine? Du-te în mănăstirea femei- 
lor tabenisiote şi vei afla acolo pe una purtând o diademă 
pe cap. Ea este mai bună ca tine. Căci luptând cu atâta mul- 
țime, niciodată nu şi-a despărţiti inima de Dumnezeu. lar 
tu, şezând aici, hoinăreşti cu mintea prin cetăţi”. Şi cel ce 
nu ieşise niciodată s-a dus până la mănăstirea aceea de fe- 
mei şi rugă pe invăţători să-i ingăduie să intre în mănăstirea 
femeilor. lar aceia au cutezat să-l lase să intre, ca pe unul 
ce era vestit şi bătrân. 

Şi intrând, a cerut să le vadă pe toate. Dar aceea nu s-a 
arătat. La sfârşit le spuse: 'Aduceţi-le pe toate. Căci mai lip- 
seşte una”. Îi spuseră lui: "Avem una nebună în bucătărie”. 
(Căci aşa numeau pe cele bolnave la minte). Le zise: 'Adu- 
ceţi-mi-o şi pe aceea. Lăsaţi-mă să o văd”. Au plecat să o 
cheme. Dar ea n-a ascultat, poate simțind ce se petrece 
sau poate fiindcă nu i se descoperise. "Sfântul Pitirim voieş- 
te să te vadă”. Căci era vestit. Intrând ea, i-a văzut (acela) 
zdreanţa pe frunte şi, căzând la picioarele ei, i-a spus: 'Bi- 
necuvintează-mă tu!'. Toate s-au uimit şi-i spuseră: "Avva, 
nu răbda ocara! E nebună!'. Le spuse Pitirim tuturor: “Voi 
sunteţi nebune. Aceasta este și maica mea, și a voastră. 
(Aşa erau numite femeile duhovniceşti). Şi mă rog să fiu 
găsit vrednic de ea in ziua judecății”. Auzind ele acestea, 
i-au căzut la picioare şi şi-au mărturisit toate greşelile lor 

diferite: una de-a fi aruncat cu apă în spatele aceleia, alta 
de-a o fi lovit cu pumnii, alta de-a fi suflat nasul asupra ei. 
Şi toate şi-au arătat batjocurile lor deosebite65. lar el, după 
ce s-a rugat pentru ele, a plecat. lar ea, după puţine zile, 
nesuportând slava şi cinstirea surorilor şi simțindu-se îm- 
povărată de laude, a ieşit din mănăstire și nimeni n-a știut 
unde s-a dus sau cum a sfârșit. 


35. Despre loan din Licopole66 


A fost în oraşul Licopole cineva cu numele loan, care a 
învăţat din copilărie zidăria, având un frate zugrav. Mai târ- 
ziu, ajuns la vârsta de douăzeci și cinci de ani, s-a lepădat 
de lume şi, trecând cinci ani prin diferite mânăstiri, s-a re- 
tras după aceea în muntele din apropierea cetăţii Lico. Aco- 
lo şi-a clădit trei încăperi și, intrând, s-a închis înăuntru. O 
încăpere îi slujea pentru trebuinţele trupului, într-una lucra 
şi mânca, iar în a treia se ruga. Petrecând inchis astfel trei- 
zeci de ani și primind printr-o fereastră de la cel ce-l servea 
cele de trebuinţă, s-a învrednicit de darul proorocirilor. in- 
tre acestea au fost și prevestirile trimise impăratului Teo- 
dosie despre tiranul Maxim, pe care il va birui şi apoi se va 
intoarce din ţara Galilor$7. De asemenea, i-a binevestit de- 
spre tiranul EugeniuS8. 

Aflându-ne noi în pustiul Nitriei, am incercat, eu şi cei 
din jurul fericitului Evagrie, să aflăm amânunte despre vir- 


65, O povestire asemănătoare se dă şi în Patericul egiptean (Cozia, 
1930, p. 55) în legătură cu Avva Daniil, 

66, loan de Licopole pare să se fi născut pe la 305 şi s-a săvârşit după 
patruzeci de ani de ciaustrare. Licopole e o cetate pe partea apuseană a 
Nilului, în Egiptul superior. Azi se numeşte Asiut (aut. şi op. cit., p. 364). 

67. Teodosie l-a învins la 388 pe Maxim, care pusese stăpânire pe 
Italia. Astfel și-a readus Italia sub propria stăpânire (aut, şi op. cit., p. 365). 

68. Eugeniu, retor păgân, a fost sustinut ca uzurpator de francul 
Arbogaste in 392, În 394 a fost biruit de Teodosie, 

tutea bărbatului. Spunea deci fericitul Evagrie: "Cu plăcere 
am aflat, de la cel ce ştia să cerce mintea şi cuvântul, cum 
e bărbatul, Căci dacă eu însumi nu pot să-l văd pe el, dar 
pot auzi exact despre viețuirea lui din povestirea altuia, nu 
mă duc până în munte'. Auzind eu acestea şi nespunând 
nimănui, m-am odihnit o zi, iar a doua zi am închis chilia 
mea și, lăsându-mă în seama lui Dumnezeu, m-am ostenit 
până în Tebaida. Şi am ajuns după optsprezece zile, făcând 
o parte din drum cu piciorul, altă parte plutind pe râu. Era 
un drum obositor, care-i îmbolnăvește pe mulţi. Dar l-am 
suportat. Ajungând deci, am aflat închisă încăperea de la in- 
trare. Căci fraţii au clădit mai târziu o sală de intrare foarte 
mare, în care încap vreo sută de oameni, pe care o inchid 
până sâmbăta și o deschid duminica. Aflând eu motivul pen- 
tru care era închisă, m-am odihnit până sâmbătă. Ajungând 
la ceasul al doilea duminică, la 7 dimineaţa, l-am întâlnit 
şezând la fereastră, de unde părea să mulțumească pe cei 
ce şedeau acolo. Salutându-mă, îmi zise prin tâlmaci69: “De 
unde eşti şi pentru ce ai venit? Căci bănuiesc că eşti din 
grupul lui Evagrie'?70. l-am răspuns: 'Sunt străin, provenit 
din Galatia”. Dar i-am mărturisit şi că sunt din ceata lui Eva- 
grie. În vreme ce vorbeam noi, a intrat căpetenia țării, pe 
nume Alipie7!, spre care îndreptându-se, loan a întrerupt 
convorbirea cu mine. M-am retras deci puţin, lăsând loc con- 
vorbirii lor, stând mai departe. Lungindu-se mult convorbi- 
rea lor, plictisindu-mă, am început să murmur împotriva că- 
lugărului, că, dispreţuindu-mă pe mine, îl cinstea pe acela. 


69. Pustnicii şi monahii din Egipt erau de origine copți şi mulţi nu 
ştiau limba greacă, 

70. La începutul sec. V, când s-a scris Lavsaiconul, Evagrie, dis- 
cipolul lui Origen, incă nu era condamnat de Biserică, după cum nu era 
condamnat încă nici Origen. Aceasta s-a întâmplat numai la Sinodul V 
Ecumenic, din anul 553. 

71. E vorba probabil de Faltonius Probus Alipius, vicarul Africii în 
378 şi prefectul Romei în 391 (aut. şi op. cit., p. 365). 

Nemulțumit, mă gândeam să plec, cugetând rău împo- 
triva lui. Chemând el pe tălmaci, pe nume Teodor, i-a spus: 
"Du-te şi spune fratelui aceluia: "Nu te descuraja. îndată ce 
voi da drumul căpeteniei, voi vorbi cu tine'. M-am hotărât 
să am răbdare, văzându-l ca pe un om duhovnicesc, Şi ie- 
şind căpetenia, m-a chemat pe mine şi mi-a zis: "Pentru ce 
te-ai supărat pe mine? Ce-ai găsit vrednic de osândă gân- 
dind acelea ce nu-mi sunt proprii nici mie şi nu ţi se cuvin 
nici ție? Sau nu ştii că s-a scris: "Nu au nevoie cei sănătoşi 
de doctor, ci cei bolnavi' (Luca 5, 51)? Pe tine te am când 
voiesc, şi tu pe mine la fel. Şi dacă nu te voi mângâia eu, te 
vor mângâia alţi fraţi şi alţi părinţi. Dar acesta este predat 
diavolului prin lucrurile lumeşti şi având o oră de răsuflare, 
ca o slugă ce scapă de stăpân, a venit să se folosească. 
Deci nu se cuvenea ca părăsindu-l pe el să stau cu tine, 
odată ce tu te preocupi neincetat de mântuire”, 

l-am cerut deci să se roage pentru mine, socotind că este 
un om duhovnicesc, lar el bucurându-se, m-a bătut dulce 
cu mâna dreaptă pe obrazul stâng şi mi-a zis: "Multe neca- 
zuri ai avut şi multe războaie ai răbdat ieșind din pustie. Şi 
mult te-ai mai temut. Dar ai învins. De fapt demonul te tul- 
bură încă prin ispite părute evlavioase şi binecuvântate. 
Căci eşti apăsat de dorinţa tatălui şi de dorinţa îndrumaării 
fratelui şi a surorii spre viața monahală. Dar iți dau o veste 
bună: amândoi s-au mântuit. Căci s-au lepădat de lume. lar 
tatăl tău are incă mulţi ani de trăit. Rămâi deci în pustie şi 
să nu voieşti să pleci pentru acestea în ţara ta, Căci s-a scris: 
“Nimeni când pune mâna pe plug, de se întoarce la cele 
dinapoi, nu este potrivit pentru impărăţia lui Dumnezeu” 
(Luca 9, 62)'. Folosindu-mă deci şi întărit mult de aceste 
cuvinte, am mulţumit lui Dumnezeu văzând desfiinţate pri- 
cinile tulburării mele. 

Atunci iarăşi îmi spuse cu bucurie: 'Voieşti să ajungi epis- 
cop?'. l-am spus: 'Sunt'. Şi mă întrebă: '"Unde?'. l-am răs- 
puns: "in bucătării, în prăvălii, la mese, la vase. Le suprave- 

ghez; şi dacă vinul e oțeţit, îl dau deoparte, iar pe cel bun 
îl las de băut, La fel supraveghez blidul şi, dacă lipsește 
sarea sau ceva ce-i dă gust, caut să-i dau gust, şi așa ră- 
mâne ceea ce este în el, Aceasta este episcopia (suprave- 
gherea) mea. Căci m-a 'hirotonit' lăcomia de mâncare”. Îmi 
spuse acela, zâmbind: "Lasă glumele, vei fi hirotonit epis- 
cop şi te vei osteni mult şi vei avea multe necazuri. Căci de 
fugi de necazuri, să nu ieşi din pustie, fiindcă în pustie ni- 
meni nu te va hirotoni episcop". 

Plecând deci de la el, am venit în pustie, la locul obiş- 
nuit, şi am istorisit acestea fericiţilor părinţi care, plutind 
pe mare, după două luni au venit şi s-au întâlnit cu el, lar 
eu i-am uitat cuvintele. Căci după trei ani m-am îmbolnăvit 
de splină şi stomac. Şi am fost trimis de acolo la Alexan- 
dria. Din Alexandria, la sfatul doctorilor, am plecat în Pales- 
tina pentru aer72. Căci are aer mai potrivit pentru consti- 
tuția mea. Din Palestina am plecat în Bitinia. Şi acolo, nu 
ştiu cum, sau din râvna omenească, sau din bunăvoire de 
sus, — Dumnezeu ştie —, m-am învredicit de hirotonie, sufe- 
rind greutățile de care a avut parte fericitul loan75, Şi un- 
sprezece luni, ascuns într-o chilie întunecoasă, mă gân- 
deam la fericitul acela, care imi prevestise cele ce sufe- 
ream. Şi aceasta mi-a povestit-o ca să mă îndemne prin 
povestire la răbdarea pustiei, spunând: "Patruzeci de ani în 
chilia aceasta n-am văzut obraz de femeie, nici chip de ban, 
n-am văzut pe cineva mestecând, nici nu m-a văzut cineva 
mâncând sau bând'. 


72, Paladie, autorul acestei scrieri, l-a vizitat probabil pe loan din 
Licopole puţin inainte de-a fi murit acesta, între 391-392. După un timp 
petrecut la Alexandria, a plecat în Palestina, pe la 398-400 (aut. şi op. 
cit., p. 366). 

73, E vorba despre Sf. loan Gură de Aur, care a ajuns patriarh la 
Constantinopol în 398, a fost trimis in exil de un sinod în 405, la îndem- 
nul curţii imperiale, şi, readus, a fost trimis iarăși în exil, în 407, murind 
in acelaşi an pe drumul exilului. 

Acela nu a vorbit prea mult nici cu roaba lui Dumnezeu 
Poimenia, care a ținut să-l viziteze şi căreia i-a făcut cunos- 
cute unele taine. A indemnat-o ca, pogorând la Tebaida, să 
nu se abată spre Alexandria, "fiindcă ai să cazi în ispite”. 
Dar ea, fie nesocotind, fie uitând acest sfat, s-a îndreptat 
spre cetatea Alexandriei. lar pe drum, aproape de Nicopo- 
le7%, corabia s-a oprit în pustie pentru odihnă. Coborându-se 
deci slujitorii ei, din pricina unei dezordini au intrat în luptă 
cu localnicii, oameni neînțelegători. Aceştia i-au tăiat un 
deget unui famen, iar pe altul l-au omorât, l-au aruncat în 
râu pe preasfințitul episcop Dionisie, necunoscându-l, iar 
pe ea însăși au supus-o la batjocuri şi ameninţări; şi pe toţi 
ceilalţi slujitori i-au rănit. 


36. Despre Poseidon 


Cele privitoare la Poseidon Tebeul sunt multe şi greu 
de povestit. Nu ştiu dacă le-am mai întâlnit la vreun altul. E 
greu de spus cât era de blând, de nevoitor şi câtă nevino- 
văţie avea în el. Am vieţuit alături de el un an în Bethleem, 
când se afla dincolo de Pimeniu75. Şi am văzut multe virtuţi 
ale lui. intre altele, el însuşi mi-a povestit într-o zi: "Când 
am locuit un an în ținutul Porfirita”6, n-am întâlnit nici un 
om tot anul, n-am auzit vorbindu-se, n-am atins pâine. M-am 
ținut în viață numai cu crengi de finic şi cu ierburile sălba- 


74. Nicopole, aflat la jumătatea drumului între Memfis şi Alexan- 
dria, Unii o identifică pe Poimenia cu o rudenie a impăratului Teodosie 
cel Mare, care a întemeiat Biserica Înălţării de lângă Ierusalim (aut. şi op. 
cit., p. 366). 

75, Pimeniu era, după tradiţie, locul unde s-au arătat ingerii păsto- 
rilor la Nașterea lui Hristos. Epifanie vorbeşte de o mănăstire cu acest 
nume, care ar putea fi mânăstirea unde ar fi locuit Casian un anumit 
timp (aut, şi op. cit., p. 366). 

76. Porfirita, munte în pustie, situat între Nil şi Marea Roșie, În el 
viețuiau mulţi pustnici (aut. şi op. cit., p. 363). 

tice ce le aflam. Lipsindu-mi de la o vreme şi această hra- 
nă, am ieşit din peşteră ca să vin în lume, Şi umblând toată 
ziua, de-abia m-am depărtat de peşteră două stadii. Privind 
în jur, am văzut un călăreț cu chip de ostaş, având pe cap 
un acoperământ în formă de tiară. Şi socotind că este răz- 
boinic, m-am întors spre peşteră, şi am aflat un coş de stru- 
guri şi de smochine proaspăt culese pe care, luându-le cu 
bucurie, am reintrat în peşteră, avându-le ca mângâiere 
spre mâncare două luni”. 

A făcut şi această minune în Bethleem: O femeie însăr- 
cinată avea un duh necurat și când a fost să nască, a avut 
greutate, fiind tulburată de diavol, Femeia fiind astfel chi- 
nuită, bărbatul ei a venit şi l-a rugat pe sfântul acela să-l 
vină în ajutor. Când am intrat şi noi să ne rugăm, el stând 
și rugându-se, după a doua ingenunchere a scos duhul. Ri- 
dicându-se deci, ne-a spus: "Rugaţi-vă, căci acum a ieșit du- 
hul cel necurat, Dar trebuie să apară un semn ca să ne con- 
vingem de aceasta”, leşind deci duhul, a surpat tot zidul 
curții din temelie. Femeia nu vorbea de șase ani, După ce 
a ieșit duhul, a născut și a vorbit. 

Am cunoscut şi proorocia următoare a acestui bărbat, 
Un preot, pe nume leronim, locuia în locurile acelea, împo- 
dobit cu ştiinţa și cu priceperea cuvintelor latinești. Dar era 
stăpânit de atâta pizmă, că-şi ascundea sub ea această virtu- 
te a cuvintelor. Poseidon viețuind cu el mai multe zile, mi-a 
spus la ureche; "Paula, care se îngrijește de el după propria 
dorinţă, va muri inainte, şi astfel va fi eliberat de pizmă, pre- 
cum socotesc”, 'Dar datorită acestui om, nu va locui vreun 
bărbat sfânt în aceste locuri, ci pizma lui va ajunge până la 
fratele său'. Şi, de fapt, așa s-a şi întâmplat, Căci a alungat 
pe fericitul Oxiperantie, italianul, şi pe Petru, un egiptean, 
şi pe Simeon, bărbaţi minunaţi, pe care i-am lăudat odată. 

Acest Poseidon mi-a povestit că n-a cunoscut pâinea de 
patruzeci de ani şi nu şi-a amintit de răul cuiva mai mult de 
o jumătate de zi. 

37. Despre Serapion 


Era un altul, un anume Serapion, care se numea şi Sin- 
doniu (Pânzarul) pentru că nu se îmbrăca niciodată decât 
în haină de pânză, nevoindu-se în multă sărăcie. Dar fiind 
foarte invăţat, ajunsese să ştie pe de rost toate Scripturile, 
Şi marea sărăcie şi preocuparea cu Scripturile nu l-au lăsat 
să rămână liniștit într-o chilie, nu pentru că era cucerit de 
materie, ci pentru că a dobândit această virtute, să străbătă 
lumea. Aceasta îi era proprie prin fire, căci sunt firi deose- 
bite, deși nu ființe deosebite. 

Povesteau deci părinţii că luând cu sine un nevoitor ca 
însoțitor al 'jocului' său, s-a vândut pe sine unor actori pă- 
gâni într-un oarecare oraș, pe douăzeci de monede, sigi- 
lând monedele?7, păzindu-le astlel la sine, Şi atât a rămas 
la actori și le-a slujit atâta vreme, până ce i-a făcut şi pe ei 
creştini şi i-a despărţit de teatru, Afară de pâine şi de apă 
nu lua nimic, nici nu-şi odihnea gura din invățarea Scriptu- 
rilor. După multă vreme, primul s-a pocăit actorul, apoi ac- 
trița, apoi toată trupa lor. Se spunea că până ce nu l-au cu- 
noscut, le spăla picioarele amândurora, Deci amândoi bo- 
tezându-se, au părăsit teatrul şi s-au întors la o viaţă cuvi- 
incioasă și evlavioasâ78. Se bucurau mult de acest bărbat 
şi i-au spus: "Frate, voim să te eliberăm, fiindcă şi tu ne-ai 
eliberat pe noi de o urâtă robie”. lar el le-a spus: "Deoarece 
Dumnezeu a lucrat și s-a mântuit sufletul vostru, vă voi 
spune vouă taina gândului meu. Îndurându-mă eu de sufle- 
tul vostru, fiind nevoitor liber, de neam egiptean, m-am 
vândut pe mine vouă pentru ca să vă mântuiesc, lar fiindcă 
aceasta a făcut-o Dumnezeu și v-a mântuit sufletul vostru 
prin smerenia mea, luaţi-vă aurul vostru, ca să plec şi să 


77, Sigilarea monedelor era o practică în antichitate, ca și sigilarea 
obiectelor prețioase ținute în casă (aut. şi op. cit., p. 368), 

78. În Biserica primară actorii ce deveneau creştini trebuiau să se 
lase de meseria de actori (aut, şi op. cit., p. 358). 

ajut şi pe alţii”. Aceia insă rugându-l mult pe el, l-au asigu- 
rat, zicând: "Te vom avea ca tată şi stăpân; rămâi numai cu 
noi'. Dar n-au reuşit să-l convingă. Atunci îi spuseră: 'Dă au- 
rul săracilor, căci s-a făcut arvună a mântuirii noastre. Dar 
vino să ne vezi măcar o dată pe an'. 

În călătoriile lui următoare, a ajuns în Grecia și, petre- 
când trei zile în Atena, nu s-a învrednicit de pâine de la ci- 
neva. Şi nu avea cu sine nici ban, nici traistă, nici vreo hai- 
nă de piele, nimic din acestea. Începând din a patra zi, a 
flămânzit tare, Căci foamea fără voie e cumplită, fiind înso- 
țită de neincredere. Şi ducându-se în agora oraşului, unde 
erau adunaţi fruntașii locului, a inceput să se plângă cu 
putere, bătând din palme şi strigând: "Bărbaţi atenieni, aju- 
tați-mă!”. Şi alergând toţi, filosofii şi căpeteniile orașului ii 
ziseră: "Ce ai? De unde eşti? Şi de ce suferi?”. Le-a zis: "Sunt 
egiptean de neam. Şi de când am plecat din patria mea, am 
căzut in mâinile a trei câmătari. De doi m-am scăpat, nemai- 
putând cere ceva de la mine. Dar de unul nu am scăpat. 
Interesându-se aceia de acești cămătari, l-au intrebat: "Unde 
sunt şi cine sunt? Cine e cel ce te necăjeşte? Arată-ni-l, ca 
să te ajutăm”. EI le spuse: “M-au tulburat din tinereţe iubirea 
de arginți, lăcomia pântecelui şi curvia. De două, anume de 
iubirea de arginţi şi de curvie, am scăpat, Nu mă mai tul- 
bură. Dar de lăcomia pântecelui nu pot scăpa. Căci e a pa- 
tra zi de când nu mănânc, şi stomacul stăruie in a mă tul- 
bura şi imi cere datoria obişnuită, fără de care nu pot trăi'. 
Atunci unii dintre filosofi socotind că joacă teatru, i-au dat 
o monedă. Primind-o el, a dat-o unei brutării şi, primind o 
pâine, a plecat îndată ieşind din cetate. Şi nu s-a mai întors 
în ea, Atunci au cunoscut filosofii că era un om cu adevărat 
virtuos și, dând negustorului de pâini prețul pâinii, au luat 
moneda. lar acela venind în locurile din apropierea Spartei, 
a auzit că una dintre căpeteniile cetăţii este maniheu, îm- 
preună cu toată casa lui, fiind în toate celelalte privinţe un 
om virtuos, Se vându acestuia iarăşi, potrivit primei fapte. 

Şi în curs de doi ani îl despărţi de erezie şi-l aduse liber în 
Biserică. lubindu-l aceia, ca urmare nu l-au mai socotit slu- 
gă, ci l-au avut ca frate adevărat sau ca părinte şi L-au slăvit 
pe Dumnezeu. 

EI s-a imbarcat odată într-o corabie, ca unul ce trebuia 
să călătoarească spre Roma. Corăbierii bănuind că a adus 
cu sine preţul, sau că are cu sine costul în aur, l-au primit 
fără să i-l ceară, socotind fiecare că un altul a luat bagajele 
de la el. După ce au plecat și au ajuns la cincizeci de stadii 
de Alexandria, pasagerii au început pe la apusul soarelui să 
mănânce, corăbierii mâncând înainte. Atunci l-au văzut pe 
el că nu mănâncă în prima zi, şi au crezut că face aceasta 
tulburat de plutire. Dar s-a întâmplat la fel şi a doua zi, şi a 
treia, şi a patra zi. În a cincea zi l-au văzut iarăşi că şade li- 
niştit în vreme ce toți mănâncă. Şi i-au zis: 'De ce nu mă- 
nânci?', Le-a răspuns că nu are ce. Atunci s-au întrebat unul 
pe altul: “Cine i-a luat bagajele şi preţul de călătorie?', Şi 
când au aflat că nimeni, au început să-l certe şi să-l intrebe: 
"Cum ai intrat fără să plătești? De unde ai să ne dai preţul? 
Sau cu ce ai să te hrănești?'. Le-a spus: 'Nu am nimic. Lua- 
ți-mă şi mă aruncaţi unde m-aţi aflat", Dar aceia n-ar fi între- 
rupt călătoria lor nici pentru o sută de monede de aur, ci 
au continuat să-şi urmărească scopul lor. Aşa a rămas el în 
corabie; şi l-au hrănit pe el până la Roma. Sosind deci în 
Roma, s-a interesat cine este mare nevoitor sau mare ne- 
voitoare în cetate. Între alţii, s-a întâlnit cu un anume Dom- 
ninus, ucenic al lui Origen. (Chiar numai atingerea de) patul 
lui, după moarte, îi vindeca pe cei bolnavi”?. întâlnindu-se 
cu el şi folosindu-se de el — căci era un om înaintat în vir- 
tute şi în conştiinţă — și întrebându-l cine altul mai este ne- 
voitor, sau nevoitoare, a aflat de o fecioară care se liniștea 
(isihastă), care nu se întâlnea cu nimeni. Şi aflând unde vie- 


79. Reamintim că Origen încă nu era condamnat de Biserică în sec. 
IV, când se petreceau cele istorisite in această carte. 

țuieşte, s-a dus şi a spus bătrânei care o slujea: 'Spune 
fecioarei că am nevoie să o întâlnesc, căci Dumnezeu m-a 
trimis". Rămânând deci două sau trei zile, s-a întâlnit pe 
urmă cu ea şi-i spuse: "Spune fecioarei că am nevoie să o 
întâlnesc, căci Dumnezeu m-a trimis'. Rămânând deci două 
sau trei zile, s-a întâlnit pe urmă cu aceea şi-i spuse: "Unde 
şezi?'. Ea-i spuse: "Nu șed, ci câlătoresc', O întrebă: "Unde 
călătorești?!'. Îi răspunse: "Spre Dumnezeu'. O întrebă: 'Tră- 
ieşti sau ai murit?'. Îi răspunse: "Cred în numele lui Dum- 
nezeu că am murit. Căci cel ce trăieşte în trup nu poate 
face această călătorie!. l-a spus ei: 'Ca să mă convingi că ai 
murit, fă ceea ce fac eu”, Îi zise ea: 'Porunceşte-mi să fac 
lucruri cu putinţă, şi le voi face“. EI i-a răspuns: "Celui mort 
toate îi sunt cu putință, afară de lipsa evlaviei'. Deci îi 
spuse ei: "leşi şi vino în public”. Ea a răspuns: "De douăzeci 
şi cinci de ani n-am ieşit în public; şi pentru ce să ies?'. l-a 
spus ei: "Dacă ai murit lumii şi lumea a murit ţie, este ace- 
laşi lucru a ieşi în public şi a nu ieşi. Deci ieşi'. Atunci ea a 
ieşit, Şi după ce a ieșit afară şi a venit până la o biserică 
oarecare, i-a spus ei în biserică: "De voieşti să mă convingi 
că ai murit şi nu mai trăieşti plăcând oamenilor, fă ceea ce 
fac eu, şi voi şti că ai murit. Dezbrăcându-te cu mine de 
toate veșmintele tale, pune-le pe umeri şi treci prin mijlo- 
cul cetăţii, şi eu voi merge înaintea ta în acelaşi chip”. Ea i-a 
răspuns: 'Voi sminti pe mulţi cu arătarea aceasta lipsită de 
ruşine şi vor spune: 'Şi-a ieșit din minţi şi este indrăcită'. EL 
i-a răspuns ei: 'Şi ce-ţi pasă de vor zice: şi-a ieşit din minţi 
şi e îndrăcită? Căci tu ești moartă pentru ei'. Atunci ea i-a 
spus: "De voieşti tu să fac altceva, voi face. Dar la acest 
lucru nu doresc să ajung'. La aceasta, el i-a răspuns: 'Vezi 
deci că încă nu te poţi socoti mare, ţinându-te că ai ajuns 
mai evlavioasă ca toţi şi ai murit lumii? Eu sunt mai mort şi 
arăt prin faptă că am murit lumii. Căci fac aceasta fără pă- 
timire şi fără să mă ruşinez', Şi părăsind-o pe ea în smerită 
cugetare şi frângându-i mândria, a plecat. 

Dar sunt și alte multe lucruri minunate pe care le-a făcut 
el, lucruri care arătau nepătimirea lui. Şi a sfârşit în vârstă 
de șaizeci de ani, înmormântat în Roma. 


38. Despre Evagrie80 


Cele privitoare la Evagrie, diaconul vrednic de pome- 
nire, omul care a dus o viață asemenea celei a Apostolilor, 
nu e drept să le trecem sub tăcere, ci trebuie să le predăm 
scrisului, spre zidirea cititorilor şi spre slava Mântuitorului 
nostru. De aceea, am socotit să înfâţişez de la început cum 
a ajuns la cunoașterea scopului său şi cum, nevoindu-se 
pentru el cu vrednicie, a sfârşit la cincizeci şi patru de ani 
în pustie, precum s-a scris. 

“Ajungând curând la desăvârşire, dreptul a apucat ani 
indelungați” (Înţ. Sol. 4, 13). 

El era după neam din Pont, din cetatea Iberilor, fiu al unui 
horepiscop. A fost hirotesit citeț de către Sfântul Vasile, 
episcopul Bisericii din Cezareea. După moartea Sf. Vasile, 
prea înțeleptul şi atotnepătimitorul şi strălucitul în învă- 
țătură, episcopul Grigorie de Nazianz, prețuind destoinicia 
lui, îl hirotoni diacon. Pe urmă, în marele Sinod din Con- 
stantinopol, îl dăruieşte fericitului episcop din acel oraş, 
Nectarie, dată fiind forța lui deosebită în respingerea tutu- 
ror ereziilor. Şi a înflorit în marea cetate prin vigoarea argu- 
mentelor lui impotriva a toată erezia. 


80. Evagrie (mort la 399) s-a bucurat de o mare autoritate pentru 
scrierile lui duhovniceşti, înainte de a fi condamnat ca origenist de Sino- 
dul V Ecumenic, la anul 553. Dar aceste scrieri — exceptând învăţătura 
despre preexistenţa sufletului şi apocatastază — s-au bucurat și după 
aceea de multă prețuire (a se vedea Filocalia rom., vol. |, p. 35-38). 
Capitolul despre Evagrie lipseşte în câteva dintre manuscrisele vechi, 
Aceasta s-a întâmplat când numele lui Evagrie a început să fie asociat cu 
cel al lui Origen (aut, şi op. cit., p. 371), 


| 

Deși era foarte cinstit de toată cetatea, i s-a întâmplat 
să fie tulburat de pofta unui chip de femeie, cum ne-a po- 
vestit el însuşi mai târziu, când şi-a eliberat cugetarea. Fe- 
meia, care s-a îndrăgostit şi ea de el, era de rang nobil. Eva- 
grie, temându-se de Dumnezeu şi ruşinându-se de conştiin- 
ţa lui și punând în faţa ochilor mărimea urâciunii şi perfida 
batjocură din partea ereziilor, s-a rugat lui Dumnezeu să-l 
întărească, cerându-l să-l impiedice de la păcat. Femeia fiind 
aproape şi ispitindu-l, voind el să plece, nu reuşea fiind ţi- 
nut în lanţurile slujirii ei. Dar nu după multă vreme, rugă- 
ciunea lui ajungând la culme, inainte de experienţa păca- 
tului, i s-a arătat o vedere îngerească în chipul unor ostaşi 
ai guvernatorului; şi a fost răpit şi dus ca la o judecătorie şi 
închis în ceea ce se cheamă o temniţă; şi i-au legat gâtul și 
mâinile în lanţuri de fier de nedezlegat, fără ca cei veniţi la 
el să-i spună pricina, EI însă ştia prin conştiinţă pentru ce 
suferea aceasta şi aştepta să vină bărbatul acelei femei, În 
vreme ce era foarte tulburat, o altă judecată se săvârşea, și 
alți bărbaţi erau supuşi altor judecăţi pentru unele vini, arâ- 
tând vina lui ca foarte mare, Dar iată că ingerul care i-a pri- 
cinuit vederea a luat înfăţişarea unui prieten bun şi i-a spus 
lui, care se găsea legat într-un șir de patruzeci de alţi con- 
damnaţi: "Pentru ce eşti ținut aici, cinsitite diacon?”. Îi răs- 
punse: 'Ca să spun adevărul, nu ştiu, dar bănuiesc că fos- 
tul guvernator a lucrat impotriva mea, stăpânit de o gelozie 
neraţională. Şi mă tem că judecătorul, câștigat cu bani, mă 
va supune pedepsei”. Celălalt ii spuse: "De vrei să asculţi de 
prietenul tău, nu-ţi este de folos să viețuieşti în această ce- 
tate”. Îi spuse Evagrie: 'Dacă Dumnezeu voieşte să mă sca- 
pe de această nenorocire, iar tu mă vezi voind să rămân 
mai departe în Constantinopol, află că merit să suport 
această pedeapsă”. Îi spuse acela: "iți aduc Evanghelia și 
jură pe ea că vei pleca din cetatea aceasta şi te vei îngriji 
de sufletul tău. Şi eu te voi scăpa de această primejdie”. l-a 
adus deci Evanghelia şi Evagrie a jurat pe ea. "Mai mult de 

o zi, cât imi trebuie să aduc in corabie hainele mele, nu voi 
mai rămâne aici”. Făcând acest jurământ, reveni din vedenia 
ce-a avut-o peste noapte. Şi sculându-se, a cugetat: "Deşi 
jurământul s-a produs în vedenia (din vis), dar l-am făcut”. 
Adunând deci toate ale lui in corabie, veni la Ierusalim. 

Acolo a fost primit de fericita Melania romana. Dar dia- 
volul a împietrit din nou inima lui ca pe a lui Faraon. Căci 
fiind tânăr şi în plină fierbinţeală a vârstei, a căzut iarăşi 
în îndoiala inimii, fără să spună nimănui nimic, Şi iarăşi a 
schimbat hainele, şi slava deşartă a pătruns în inima lui. 
Însă Dumnezeu, Care împiedică pieirea noastră, a tuturor, 
i-a adus o febră şi deodată a căzut într-o boală îndelungată 
de şase luni, care i-a slăbit trupul, cel care îl împiedica în 
planurile bune. Doctorii aflaţi in nedumerire și neaflând 
leacul tămăduirii, fericita Melania îi zise: "Nu-mi place, fiule, 
boala ta îndelungată. Spune-mi cele ce le gândeşti. Căci nu 
e străină de Dumnezeu boala aceasta a ta”. Atunci i-a măr- 
turisit ei toată starea lui. lar ea îi spuse: "Dă-mi cuvântul tău 
inaintea Domnului că iţi vei face ca scop viaţa de monah. 
Şi deși sunt păcătoasă, mă rog să ți se dea un nou timp de 
viaţă”. El se învoi. Şi în puţine zile s-a insânătoşit. Şi sculân- 
du-se, a fost îmbrăcat iarăşi în alte haine de ea insâşiă! şi 
a ieșit plecând la muntele Nitriei din Egipt. 

După ce a locuit doi ani în acest munte, în al treilea (an) 
a trecut în pustie, Trăind în aşa numitele Chilii paisprezece 
ani, mânca o litră (un sfert de kilogram) de pâine pe zi şi în 
trei luni, (doar) o șesime de litru de ulei; el, care venise de 
la o viaţă plăcută, rafinată și imbelşugată! 

Rostea o sută de rugăciuni, văzând valoarea omului le- 
gată de cele ce mănâncă. Subţia astfel modul vieţuirii. Cu- 
răţindu-şi astfel deplin mintea în cursul a cincisprezece ani, 
s-a învrednicit de darul (de harisma) cunoştinței, a inţelep- 
ciunii şi a deosebirii duhurilor. Ca urmare, compuse trei 


81. A fost imbrăcat iarăși în haine de monah (aut. şi op, cit., p, 374), 

cărţi sfinte pentru monahi, numite Antiretice (cărţi de com- 
batere pentru monahi)8!bis, care descriu modul de comba- 
tere a demonilor. 

Îl tulbura greu demonul curviei, cum ne-a povestit el in- 
suși. Toată noaptea stătea gol intr-o cadă cu apă, în vremea 
iernii82, încât îi îngheţa trupul. Alteori îl tulbura demonul 
hulei, și paisprezece zile nu intra sub un acoperiș, precum 
ne-a povestit el însuşi, încât trupul lui s-a umplut de un mi- 
ros greu, ca al animalelor. 1 se infățişau peste zi trei demoni 
în chipul unor clerici, discutând despre credință. Unul se 
declara arian, altul eunomian şi, iarăși, altul apolinarist. Pe 
toți îi biruia cu înțelepciunea lui prin puţine cuvinte. Iarăşi 
într-o zi, pierzându-se cheia bisericii, făcând semnul crucii 
pe ușa ei şi impingând-o, aceasta se deschise, chemând 
numele lui Hristos. 

Atâta era bântuit de demoni şi atâta era incercat de ei, 
cât nu se poate spune. Unui ucenic al său îi spuse cele ce 
i se vor întâmpla lui timp de optsprezece ani, proorocin- 
du-i-le toate după chipul lor, Mai spunea: 'De când am venit 
în pustie, nu m-am atins de vreo portocală, nici de vreo altă 
legumă verde, nici de fructe, nici de struguri, nici de carne, 
nici de baie”. La urmă, în anul al şaisprezecelea al vieţuirii 
fără mâncare fiartă, trupul lui având trebuinţă, din pricina 
slăbiciunii stomacului, de mâncăruri trecute prin foc, nu s-a 
atins de pâine, sau de vreun suc, sau de legume uscate doi 
ani, dar s-a folosit de legume până a murit, după ce s-a 
împărtăşit la Crăciun în biserică. 

Când s-a apropiat de moarte, ne spuse: "De trei ani nu 
mai sunt tulburat de vreo poftă a trupului, după atâta viaţă 
şi osteneală și luptă şi rugăciune neîntreruptă”. 


81 bis. După Paladie, autorul acestei scrieri, opera lui Evagrie con- 
stă in trei cărţi; în realitate ele sunt opt (aut. și op. cit., p. 374). 

82. lama în Egipt nu este, desigur, ca în România. Chiar în sudul 
Greciei ninge foarte rar şi puţin. 

Când i s-a vestit moartea tatălui, a zis celui ce i-a ves- 
tit-o: 'incetează cu blasfemia! Tatăl meu este nemuritor”. 


39. Despre Pior 


Pior, un tânăr egiptean, lepădând lumea, a ieşit din 
casa părintească şi a făgăduit lui Dumnezeu, dintr-o râvnă 
covârșitoare, să nu mai vadă pe careva din cei ai săi, După 
cincizeci de ani, sora lui, bâtrână acum, socoti că îşi iese 
din sine dacă nu-l vede. Dar neputând veni în pustia în- 
tinsă, l-a rugat pe episcopul locului să scrie părinţilor din 
pustie să-l trimită să o vadă. Luat cu sila, s-a hotărât să ia 
cu sine un însoțitor. Şi ajuns la casa ei, i-a spus aceluia să-l 
vestească: "A sosit fratele tău'. Stând deci afară şi simțind 
din zgomotul uşii că i-a venit în întâmpinare bătrâna, închi- 
zând ochii a strigat către ea: "Tu, cutare, eu sunt Pior, fra- 
tele tău, eu sunt. Privește-mă cât vrei', Văzându-l aceea şi 
slăvind pe Dumnezeu, şi nereuşind să-l convingă să intre în 
casă, s-a întors în casa ei. lar el făcând o rugăciune in prag, 
s-a intors iarăși în pustie, 

Se povestește această minune a lui, că săpând în locul 
unde locuia, a aflat o apă foarte amară. Şi a rămas acolo 
până a murit, folosindu-se de amărăciunea apei ca să arate 
răbdarea lui. Dar mulţi dintre monahi silindu-se să rămână 
după moartea lui în chilia sa, n-au putut să rămână nici mă- 
car un an. Căci locul este înspăimântător și lipsit de mân- 
gâiere. 

Moise Libianul, bărbat foarte blând şi iubitor, s-a învred- 
nicit de darul vindecărilor. El mi-a povestit: "Când eram tâ- 
năr în mănăstire, am săpat o groapă foarte mare, largă de 
douăzeci de picioare. Din ea, optzeci de bărbaţi au scos 
trei zile pământul, trecând cu un cot adâncimea normală. 
Şi n-am aflat apă, Întristaţi foarte, ne gândeam să părăsim 
lucrarea. Atunci venind Pior din pustia cea mare, la al şase- 
lea ceas al căldurii, bătrân imbrăcat în haina lui de piele, 

ne-a salutat şi a spus după salut: 'De ce v-aţi descurajat, pu- 
țin credincioşilor? Căci v-am văzut descurajaţi de ieri'. Şi 
coborând pe scară în groapa fântânii, făcu o rugăciune cu 
ei, Apoi luând sapa, spuse lovind de trei ori: "Dumnezeul 
sfinţilor patriarhi, să nu faci nefolositoare osteneala robilor 
Tăi, ci trimite-le lor apa trebuincioasă'. Şi îndată a ţâşnit 
apa, încât i-a stropit pe toţi. Deci rugându-se iarăşi, a ieşit, 
Silindu-l ei să mănânce, n-a primit, spunând: "Lucrul pentru 
care am fost trimis s-a împlinit. Pentru altceva n-am fost 
trimis'85. 


40. Despre Efrem 


Cele privitoare la Efrem, diaconul Bisericii din Edesa, 
se cunosc, desigur. Căci a fost unul dintre cei vrednici să 
fie pomeniţi de cei cuvioşi. Acesta, străbătând cum se cu- 
vine urcuşul duhovnicesc şi neabătându-se de la calea cea 
dreaptă, s-a invrednicit de darul cunoştinţei naturale, că- 
reia ii urmează teologia şi fericirea din urmă (cunoaşterea 
lui Dumnezeu). Nevoindu-se deci pururea în viaţa liniştită şi 
zidind pe cei ce îl intâmpinau, mulţi ani, la urmă a ieşit din 
chilie din pricina următoare: Cunoscând o mare foamete 
cetatea Edesei şi indurându-se de ţinutul agricol ce mergea 
spre pieire, s-a dus la oamenii avuţi (în cele materiale) şi 
le-a spus: 'De ce nu aveţi milă de firea omenească ce se 
stinge, ci păstraţi bogăţia spre osânda voastră?', Cugetând 
aceştia, i-au răspuns: "Nu avem în cine să ne incredem pen- 
tru a sluji celor ce flămânzesc. Căci toţi negustoresc lucru- 
rile”. Le-a spus el: "Ce mă socotiți că sunt?" (Căci se bucura 
de o mare preţuire la toţi, nu în chip mincinos, ci cu ade- 
vărat). ii spuseră: "Te ştim pe tine omul lui Dumnezeu”. 


83. Pior a murit pe la 360, Pare a fi fost ucenicul lui Antonie (aut, 
şi op. cit., p. 375). A se vedea despre el şi in Patericul egiptean, trad. 
rom., ed. 1930, p. 198-199. 

Atunci le-a zis: "Credeţi în mine. lată, mă fac chivernisitorul 
(îngrijitorul) lor în numele vostru”. Şi luând banii şi folosind 
contribuţia lor, a tocmit ca la trei sute de paturi şi s-a în- 
grijit de cei îmbolnăviţi de foame, înmormântând pe cei 
morţi, iar pe cei ce aveau nădejde de viaţă doctoricindu-i. 
Simplu, tuturor celor ce veneau mânaţi de foame le dădea 
adăpost şi ajutor zilnic din cele ce i se dădeau lui. implinin- 
du-se anul şi urmând belşugul, și plecând toţi acasă, nemai- 
având el ce să facă, a reintrat în chilia lui şi a adormit întru 
Domnul după un an. 

Dumnezeu i-a dat prilejul acesta ca o cunună pentru 
viaţa lui viitoare. A lăsat după el şi scrieri, dintre care cele 
mai multe sunt vrednice de studiu8+, 


41. Despre unele femei sfinte 


E necesar să amintim în această carte şi de unele femei 
tari în virtute, cărora Dumnezeu le-a dăruit puterea unor 
lupte egale cu ale bărbaţilor, ca să nu mai aducă drept scu- 
ză, pentru ceea ce nu fac celelalte, că femeile sunt mai sla- 
be în practicarea virtuţilor. 

Am văzut multe dintre acestea, am întâlnit multe femei 
de caracter impunător, fecioare sau văduve. 

Între ele a fost şi Paula romana, maica lui Toxotin, fe- 
meie cu o vieţuire duhovnicească de mare nobleţe. Ei i-a 
fost piedică un oarecare leronim din Dalmația. Căci putând 
ea să se inalţe mai presus de toate, fiind foarte dăruită, ace- 
la a împiedicat-o prin pizma lui, atrăgând-o spre un scop al 
său. Ea avea o fiică, Eustochia, care se nevoieşte şi acum în 
Bethleem. Nu m-am întâlnit cu ea, dar se spune că este foar- 
te înaintată în virtuţi, având în jurul ei cincizeci de fecioare. 


84. Efrem Sirul este unul dintre cei mai mari scriitori ai Bisericii 
siriene (306-373). Scrierile lui (poezii, predici și comentarii la Scriptură) 
au fost traduse in latină, greacă, armeană (aut. şi op. cit., p. 376). 

Am cunoscut-o și pe Veneria, soția comitelui Valovicu, care 
şi-a împărţit bine povara cămilei ei şi s-a eliberat de rânile pri- 
cinuite de materie, şi pe Teodora, a tribunului, ce a înaintat 
în sărăcia ei aşa de mult, că a trebuit să primească milostenie 
şi să moară astfel în mănăstirea lui Isicha de lângă mare. 

Am cunoscul-o pe cea cu numele Osia, femeie in toate 
vrednică de venerație; şi pe sora ei Adolia, care, deşi n-a vie- 
țuit cu vrednicia aceleia, s-a nevoit cu o vrednicie pe măsura ei. 

Am cunoscut-o şi pe Vasianila, soţia generalului Candi- 
dian, care s-a nevoit cu râvnă şi evlavie în virtute şi care 
poartă și acum o luptă puternică; pe Fotina, fecioară cu- 
vioasă cu totul, fiica preotului Teoctist din Laodiceea, 

M-am întâlnit în Antiohia şi cu diaconița Sabiniana, fe- 
meie preavenerată și trăitoare in comuniune cu Dumnezeu, 
nepoată a episcopului loan (din Constantinopol). 

Am văzut-o și pe buna fecioară Asela, care a îmbătrânit 
într-o mănăstire din Roma, foarte blândă şi răbdătoare în 
comunitate. Acolo am mai văzut bărbaţi şi femei de puţin 
timp catehizaţi. 

Am văzut-o şi pe Avita, vrednică de Dumnezeu, împreu- 
nă cu bărbatul ei Apronian şi cu fiica lor Eunomia, Ei se si- 
leau să placă lui Dumnezeu atât de mult, încât s-au stră- 
mutat la viaţa virtuoasă şi infrânată, invrednicindu-se să 
adoarmă în acestea în Hristos, eliberaţi de tot păcatul și 
ajunşi la toată cunoştinţa, după ce au părăsit viaţa lor de 
aici într-o bună amintire. 


42. Despre lulian 


Am auzit despre un oarecare lulian din părţile Edesei, 
bărbat foarte nevoitor, care şi-a topit trupul în chip covâr- 
şitor, rămânând numai oasele şi pielea. EI s-a învrednicit la 
sfârşitul vieţii sale de cinstea darului tămăduitor85. 


85. Este vorba de Iulian Pustnicul, a cărui viață a fost scrisă de Efrem 
Sirul. A trăit pe la 355, în vecinătatea Edesei (aut. și op. cit. p. 378), 

43. Despre Adoliu 


Am cunoscut iarăşi pe cineva la lerusalim, cu numele 
Adoliu, de neam din Tars, care, venind in lerusalim, a stră- 
bătut un drum netocit, pe care nu l-au străbătut mulţi, ale- 
gându-şi o vieţuire străină, Şi-a însuşit o nevoinţă mai pre- 
sus de oameni, incât şi demonii, tremurând de asprimea 
vieţii lui, nu îndrăzneau să se apropie de el. 

Datorită unei covârșitoare înfrânări şi privegheri, era 
socotit că nu este om, ci o nălucire. În timpul Patruzecimii 
(Postului mare), mânca o singură dată la cinci zile, iar restul 
timpului mânca tot la două zile. Dar darul lui era acesta: de 
seara până când [răţia se aduna la casele de rugăciune, 
cânta şi se ruga neclintit în Muntele Măslinilor, de unde S-a 
înălțat lisus, fie că era nor, fie că ploua, fie că era vreme 
îngheţată. Când venea timpul inchinat trezviei, ciocănea la 
toate chiliile, adunându-i pe cei de acolo la casele de rugă- 
ciune, şi în fiecare casă cânta împreună cu ei unul sau două 
antifoane, rugându-se laolaltă. Şi apoi pleca, inainte de-a se 
face ziuă, la chilia lui intr-o astfel de stare de oboseală, că 
adeseori il dezbrăcau fraţii lui şi-i strângeau veșmintele şi-l 
îmbrăcau cu altele. Şi așa, după ce se odihnea până la ora 
psalmilor, se dăruia cântării lor până seara, 

Aceasta a fost virtutea lui Adoliu din Tars, care s-a desă- 
vârşit în lerusalim şi a adormit acolo. 


44. Despre Inochentie 


Cele privitoare la fericitul Inochentie, preotul din Mun- 
tele Măslinilor, le-ai auzit de la mulţi, dar le vei auzi nu mai 
puțin şi de la mine, care am vieţuit trei ani in preajma lui. 

Era un om de o covârșitoare simplitate. Deși era unul 
dintre demnitarii vestiți in palatul împăratului Constantin, 
la începutul domniei lui, s-a lepădat de toate, incepând cu 
căsătoria, din care avea şi un fiu, numit Pavel, ce făcea par- 

te din garda imperială. Deoarece Pavel păcătuise împotriva 
fiicei unui preot, Inochentie luă asupra sa blestemul fiului 
său, implorând pe Dumnezeu cu aceste cuvinte: "Doamne, 
dă-i lui un astfel de duh, ca trupul lui să nu mai aibă prilej 
să păcătuiască”, A socotit că e mai bine ca el să lupte cu 
demonul decât cu neinfrânarea. Aceasta s-a şi întâmplat. El 
se afla acum în Muntele Măslinilor, încins în lanțuri şi lup- 
tând ca duhul pentru curăţia sa. 

Cât despre Inochentie, voi părea că născocesc poveşti 
spunând adevărul: el fura deseori de la fraţi, spre a da celor 
lipsiţi. S-a făcut covârșitor de lipsit de răutate şi de simplu 
şi s-a învrednicit de darul biruinţei impotriva demonilor. De 
pildă, i s-a adus odată, în văzul meu, un tânăr stăpânit aşa 
de mult de un duh şi de pareză, că eu, văzându-l, am voit 
în mod deschis să resping pe mama celui adus, fiindcă nu 
mai nădăjduiam într-o vindecare. Dar s-a intâmplat între 
timp ca bătrânul să o vadă stând de faţă şi plângând indu- 
rerată de negrâita nenorocire a fiului ei. Lăcrimând deci bu- 
nul bătrân (călugărul) şi făcându-i-se milă, l-a luat pe tânăr, 
a intrat în martiriul lui (în paraclisul lui), pe care singur l-a 
zidit şi în care se aflau moaştele Sfântului loan Botezăto- 
rul86. Şi după ce s-a rugat pentru el, de la ceasul al treilea 
până la al nouălea (de la 9 dim. la 3 p.m.), l-a predat pe 
tânăr mamei lui, în aceeaşi zi, după ce i-a vindecat pareza 
și a alungat demonul. Şi paralizia lui fusese aşa de cum- 
plită, că, scrâşnind, tânărul scuipa chiar in spatele lui. Aşa 
era de contorsionat. 

O bătrână pierzând o oaie, a venit la el plângând. Şi 
urmând ei, i-a zis: 'Arată-mi locul unde ai pierdut-o”. Şi ea 
l-a dus spre locurile numite Lazariu87. Stând el aici, se ruga. 


86. Martiriul - biserică închinată unui Sfânt, aici, întru pomenirea lui 
loan Botezătorul. 

87. E vorba de biserica lui Lazăr din Betania, la vreo două mile de 
Ierusalim, clădită în amintirea invierii lui Lazăr (aut, şi op, cit., p. 379), 

Tinerii ce furaseră, ajungând acolo mai inainte, au tăiat oaia. 
În vreme ce el se ruga, nici unul n-a venit să mărturisească. 
Dar carnea oii fiind ascunsă într-o vie, un corb zburând, a 
venit acolo şi, luând o bucată din ea, a adus-o la picioarele 
lui şi a zburat iarăşi. Fericitul a aflat astfel victima. Ca ur- 
mare, tinerii căzând la picioarele lui, au mărturisit că au tă- 
iat-o, apoi au dat preţul ei. 


45. Despre Filorom 


M-am întâlnit în Galatia şi am vieţuit un timp îndelungat 
cu preotul Filorom, bărbat foarte evlavios şi stăruitor în ne- 
voinţă. S-a născut dintr-o mamă sclavă şi un tată liber. Ară- 
ta atâta nobleţe în vieţuire după pilda lui Hristos, incât şi 
cei nobili de neam îi respectau viaţa şi virtutea. S-a lepădat 
de lume în zilele impărâţiei lui lulian, cel cu nume de rea 
faimă, căruia i s-a opus cu îndrăzneală. Împăratul a porun- 
cit să fie ras și tuns de niște slujitori ai lui. EI a stăruit în 
viața aleasă şi a mulţumit (lui Dumnezeu) pentru cele sufe- 
rite, cum ne-a povestit el însuşi. 

La începutul acestei vieţuiri purta război impotriva des- 
frânării şi a lăcomiei pântecelui. A luptat cu patimile aces- 
tea închizându-se faţă de lume, încingându-se în lanţuri şi 
reţinându-se de la pâinea de grâu şi de la toate cele fierte 
sau coapte în foc. Stăruind în acestea optsprezece ani, a 
ajuns să cânte lui Hristos cântarea biruinţei. 

Războit de duhurile răutăţii în felurite chipuri, a rămas 
intr-o mănăstire patruzeci de ani. Povestea despre sine ast- 
fel: "Treizeci şi doi de ani nu m-am atins de fructe”. Războ- 
indu-l frica de patimi, spre a le birui s-a închis pe sine într-un 
mormânt vreme de șase ani. Grijă mare a avut de el ferici- 
tul Vasile, episcopul, căruia îi plăceau asprimea şi seriozi- 
tatea lui. Până acum el n-a părăsit condeiul și caietul pen- 
tru a scrie, ajungând la al optzecilea an. Şi spunea: 'De 


7 - Istoria lausiaca 


98 PALADIE 


când am fost botezat şi m-am născut din nou și până în 
ziua de azi, n-am mâncat pâine străină în dar, ci numai din 
ostenelile mele. 

Cum ne-am încredinţat, în numele lui Dumnezeu, a dat 
celor neputincioşi două sute cincizeci de monede şi n-a ne- 
dreptăţit pe nimeni. S-a dus pe jos într-o călătorie până la 
Roma, unde s-a rugat în martiriul fericitului Petru (în bise- 
rica din mănăstirea lui Petru). A ajuns şi până în Alexandria, 
rugându-se în martiriul lui Marcu (în biserica ridicată întru 
pomenirea Sf. Marcu)88. Apoi a venit a doua oară în leru- 
salim, mergând pe picioarele lui și cu cheltuială proprie. Şi 
spunea: "Nu-mi amintesc să mă fi despărţit vreodată cu 
mintea de Dumnezeul meu'. 


46. Despre Melania cea Bătrână 


De trei ori fericita Melania era după neam spaniolă sau 
romană8%. Era fiica unui consul, Marcelinus, şi soția unui 
bărbat cu o slujbă înaltă, pe care nu-l cunosc bine. Rămâă- 
nând văduvă la douăzeci şi doi de ani, s-a invrednicit de iu- 
birea lui Dumnezeu. Şi fără să spună nimănui nimic — că ar 
fi fost împiedicată -, în timpul lui Valens%0, care era atunci 
împărat, s-a îngrijit să fie numit un tutore pentru fiul ei, iar 
ea, luând toate bunurile mobile ale ei şi punându-le într-o 
corabie, plecă spre Alexandria, însoţită de câţiva slujitori și 
de câteva femei slujitoare. Acolo vânzând bunurile materi- 
ale şi schimbându-le în monede de aur, a intrat în muntele 


88. Biserică situată într-un cartier periferic, pe litoralul de răsărit al 
Alexandriei (aut. şi op. cit.; p. 380). 

89, Melania, văduva unui consul din Roma, pare să fi fost, după 
mamă, spaniolă. Plecând în Egipt, după ce s-a întâlnit cu unii pustnici 
de acolo, a întemeiat o mânăstire de fecioare în Muntele Măslinilor din 
Ierusalim, 

90, Valens, impărat anticreștin, intre 574 şi 378 (op. cit., p. 381). 

Nitria, întâlnindu-se cu părinţii din jurul?! lui Pamvo?2 şi 
Arsisie, Serapion cel Mare și Pafnutie Schitiotul şi Isidor, 
episcopul mărturisitor al Ermopolei, şi Dioscur. Şi a rămas 
la ei o jumătate de an, străbătând pustia și vizitându-i pe 
taţi sfinţii. 

După aceasta, prefectul de Alexandria exilând pe Isi- 
dor%5 şi Pisimiu, pe Adelfiu94, pe Pafnutie şi Pamvo şi, pe 
lângă ei, şi pe Amoniu%5, zis Parote, şi doisprezece epis- 
copi şi preoți din Palestina, în apropiere de Neocezareea, 
Melania le urmă, Slujindu-i cu avutul ei. Deoarece, precum 
se spunea, slujitorii lor sclavi erau împiedicaţi să-i urmeze 
(căci m-am întâlnit cu Pisimiu, cu Isidor, Pafnutie şi Amo- 
niu), ea, luând pe cap un acoperământ de sclavă, le aducea 
lor seara cele de trebuinţă. Aflând consulul Palestinei aceas- 
ta, voind să-şi umple punga sa, hotări să o aresteze. Şi prin- 
zând-o, o aruncă în inchisoare, necunoscându-i rangul. Ea-i 
spuse însă: 'Eu am fost fiica lui cutare şi soţia lui cutare. 
Dar sunt roaba lui Hristos. Să nu dispreţuieşti smerenia 


91. Expresia 'din jurul” a fost folosită de textul grecesc, în timp ce 
traducerea italiană spune: 'Se întâlni cu părinţi din deșert, oameni ca 
Pamvo etc”. 

92. Pamvo (circa 320-390), ucenic al lui Antonie şi al lui Amun, apă- 
rător al invăţăturii Sinodului din Niceea. Sf. Atanasie l-a chemat la Alexan- 
dria, probabil pentru a-i combate pe arieni (aut. şi op. cit., p. 323), (A se 
vedea şi Patericul egiptean, trad. rom., ed. 1930, p. 193-197), 

93, Isidor e fără îndoială episcopul de Ermopole, care a urmat lui 
Dioscur şi a fost exilat cu el in anul 474 (aut. și op. cit., p. 323). 

94. Epifanie de Salamina citează într-o epistolă între episcopii exi- 
laţi la Neocezareea pe Isidor, Pisimiu şi Adelfiu (aut. şi op. cit.. p. 483). 

95. Amoniu de aici credem că este Ammon. lar acesta este, se pare, 
acelaşi cu Amun, după aut, şi op. cit.. p. 319, deşi Patericul egiptean 
(ed, rom. cit.) ii deosebește. Este unul dintre pionierii monahismului 
primar din pustia egipteană. E amintit şi de Sfântul Atanasie. A trăit în 
pustiul Nitriei douăzeci şi doi de ani. S-a săvârșit la vârsta de 62 de ani, 
inainte de Sfântul Antonie, deşi era ucenic al lul. Monahismul din Nitria 
a inceput pe la 320-330 (Patericul egiptean, trad. rom. ed, 1930, p. 31-34 
şi 36-37). 

chipului meu. Căci mă pot înălța, dacă voiesc, şi nu poţi să 
mă arestezi, nici să iei bunurile mele. Deci ca să nu cazi în 
fapte neingăduite din neştiinţă, de aceea ţi-am făcut aceas- 
tă declaraţie”. Aflând judecătorul aceasta, s-a scuzat şi i s-a 
închinat ei şi a poruncit să fie lăsată să se întâlnească în 
chip neimpiedicat cu sfinţii. 

După eliberarea acestora din exil, ea a intemeiat o mă- 
năstire în lerusalim şi a vieţuit acolo douăzeci şi şapte de 
ani, însoţită de cincizeci de fecioare. Cu ea a slujit şi prea- 
nobilul, de aceeași calitate în purtări şi preaenergicul Rufin 
din cetatea Aquileii, din Italia, învrednicit mai târziu de da- 
rul preoţiei, om decât care nu s-a aflat altul mai înțelept și 
mai cuviincios între bărbaţi”, Primind amândoi în cei două- 
zeci şi şapte de ani pe cei ce veneau în Ierusalim pentru ru- 
găciuni, episcopi, monahi şi fecioare, ii susțineau pe toţi pe 
cheltuiala lor. Au biruit şi schisma lui Paulin?7, compusă 
din vreo patru sute de monahi, şi au adus în Biserică, con- 
vingându-l, pe tot ereticul pnevmatomah%8, Și cinsteau pe 
clericii locali cu daruri şi cu alimente. Așa au vieţuit, ne- 
smintind pe nimeni. 


47. Despre Cronie şi Pafnutie9? 


Un anume Cronie, din satul numit Finichi, a pornit din 
satul său apropiat de pustie, făcând cincizeci de mii de paşi 
numărați pentru piciorul drept, și acolo rugându-se, a săpat 


96, Rufin, scriitor bisericesc latin, a trăit intre 345-410. 

97. Acest Paulin este probabil Paulinian, fratele lui lrolam, hirotonit 
preot de Epifanie din Salamina, fără autorizarea episcopului loan din 
lerusalim, Acest fapt a provocat o schismă intre monahii de care se 
vorbește aici (aut, şi op. cit., p. 382-383). 

98. Pnevmatomahii de sub conducerea lui Macedonie negau dumnezei- 
rea Duhului Sfânt, Ei au fost condamnaţi la Sinodul | Ecumenic din 381. 

99. Despre acest Pafnutie se vorbeşte in Patericul egiptean (ed. 
rom. 1930, p. 201-202), Pe el l-a vizitat Casian în anul 395, când avea 
90 de ani (Ibid.). 

o fântână. Şi aflând cea mai bună apă ţâşnind din acea fân- 
tână, şi-a zidit sieşi acolo o mică chilie. Şi din ziua în care 
s-a stabilit acolo, în acel loc pustiu, s-a rugat lui Dumnezeu 
să nu se mai intoarcă în vreun loc lumesc. lar trecând 
puţini ani, s-a învrednicit să fie făcut preot al unei frăţietăţi 
de vreo două sute de bărbaţi, adunaţi în jurul lui. Aceasta 
este povestită ca virtutea nevoinţei lui, că, slujind la altar, 
n-a ieşit din pustie şaizeci de ani şi n-a mâncat pâine ce nu-i 
venea din lucrul mâinilor sale, 

Cu el vieţuia și un anume lacob din vecinătate, supra- 
numit şi Şchiopul; şi era acela un om cu foarte multe cu- 
noştințe. Amândoi erau cunoscuţi şi fericitului Antonie. În- 
tr-o zi se alătură lor şi Pafnutie, numit și Chebala, care avea 
darul cunoştinței dumnezeieștilor Scripturi, a Vechiului şi 
Noului Testament, pe care le explica fără cunoştinţa scrisu- 
lui. Şi era atât de smerit, că ascundea virtutea lui prooro- 
cească, Se mai spune că optzeci de ani n-a avut mai mult 
de două haine. 

Întâlnindu-ne cu aceştia, eu şi fericiţii Evagrie şi Albanie 
căutarăm să aflăm pricina pentru care unii fraţi au căzut 
sau au greşit faţă de vieţuirea datorată. Căci s-a întâmplat 
în zilele acelea că nevoitorul Heremon a murit șezând şi a 
fost aflat mort în scaun, ţinând lucrul în mână. S-a mai în- 
tâmplat ca şi un alt frate, săpând o fântână, să fie îngropat 
în ea, şi altul, coborând la Schit, să moară din lipsă de apă. 
Pe lângă aceştia, Ştefan a căzut într-o nebunie urâtă. Apoi, 
cele privitoare la Eucarpie, la Eron din Alexandria și cele 
privitoare la Valens Palestinianul şi la Ptolomeu, egipteanul 
din Schit. Am întrebat deci care e cauza pentru care din 
oamenii care au vieţuit astfel in pustie au fost unii care au 
fost amăgiţi, iar alţii, căzuţi în neinfrânare. 

Pafnutie, prea înțeleptul Pafnutie, ne-a dat răspunsul 
acesta: "Toate cele întâmplate au venit din bunăvoirea lui 
Dumnezeu şi din ingăduirea Lui. Deci câte se întâmplă po- 
trivit virtuţii, se întâmplă spre slava lui Dumnezeu şi din 

bunăvoirea lui Dumnezeu; iar cele ce sunt vătămătoare şi 
primejdioase şi sub forţa împrejurărilor şi dintr-o cădere 
morală, acestea se produc cu ingăduinţa lui Dumnezeu. lar 
îngăduinţa işi are raţiunea ei. Căci e cu neputinţă ca cel ce 
cugetă drept şi viețuieşte drept să cadă în greșelile de ru- 
şine şi în rătăcirile demonilor. Deci cei ce urmăresc un scop 
urât, şi suferă de boala de a plăcea oamenilor şi de mân- 
dria gândurilor, dând impresia că ei cultivă virtutea, aceștia 
cad în greşeli, Dumnezeu lăsându-i în acestea spre folosul 
lor, ca, simțind din schimbarea lor părăsirea lui Dumnezeu, 
să se indrepteze fie în intenţie, fie în făptuirea lor. Căci une- 
ori păcătuieșşte intenţia, când se naște dintr-un scop râu. Al- 
teori fapta, când nu se săvârşeşte într-un chip sau în modul 
care se cuvine. Aşa se întâmplă că și omul neînfrânat face 
milostenie unei tinere, cu un scop rău, urmărind o ţintă 
urâtă. Fapta bună o face cineva când dă ajutor unei orfane, 
care e dăruită numai nevoinţei. Alteori unul face milostenie 
cu un scop bun celor bolnavi și bătrâni sau sărăciţi, dar o 
face cu zgârcenie şi murmurând în sine. Atunci scopul e 
drept, dar fapta nu e pe măsura scopului. Căci cel ce face mi- 
lostenie trebuie să o facă cu seninătate şi fără zgârcenie”, 
Mai spunea şi aceasta: “În multe suflete se află daruri 
alese: în unele, o cugetare nobilă, în altele, o pornire spre 
nevoinţă. Dar când nu se împlineşte spre bine, nici fapta, 
nici cugetarea nobilă, şi nu 1 se atribuie lui Dumnezeu cali- 
tăţile privilegiate, adică Dătătorului bunâătăţilor, ci voinţei şi 
talentului și vredniciei proprii, cei ce fac aceasta, fiind pă- 
răsiţi şi lăsaţi în lucrări sau patimi urâte şi în ruşine, sunt 
împinşi prin umilire şi ruşine pe neobservate în mândrie, so- 
cotită virtute. Căci cel impins de mândrie, lăudându-se cu 
frumuseţea cuvintelor, nu-l atribuie lui Dumnezeu raţiunea 
din ele, nici darul cunoștinței, ci nevoinţei sau firii lui, şi 
cade sub stăpânirea vrăjmaşului. Dumnezeu depărtează pe 
îngerul providenţei de la el. Şi ingerul depărtându-se de la 
cel ce se laudă cu inteligența, acela cade prin mândrie în 

neinfrânare. Şi odată ce nu mai este martor al infrânării, 
cele spuse de el nu mai sunt crezute. Şi ca urmare, cei evla- 
vioși nu mai primesc învăţătura unei astfel de guri, ca fiind 
una ce este izvorul răutăţii. Şi aşa se împlineşte ceea ce s-a 
scris: 'Spus-a Dumnezeu celui păcătos: Pentru ce grăiești 
dreptăţile Mele şi îţi insușeşti testamentul Meu prin gura 
ta?" (Ps. 49, 17), De fapt, sufletele celor pătimaşi se asea- 
mănă cu adevărat cu izvoare diferite: cei lacomi la pântece 
şi iubitori de vin, cu izvoarele bolbocitoare, cei iubitori de 
arginţi şi lacomi de avuţie, cu izvoarele ce rânesc; cei invi- 
dioși şi mândri şi vicleni în cunoştinţă, cu izvoarele ce hră- 
nesc șerpii. În aceştia, cuvântul e un mijloc fără putere şi nu 
atinge pe nimeni în chip plăcut, din pricina moralei amare 
ce îl însoţeşte. De aceea David cere trei lucruri: "Bunătatea, 
cumințenia şi cunoştinţa”, căci fără bunătate, cunoştinţa 
este nefolositoare. Şi dacă omul descris de noi se îndrep- 
tează, lepădând pricina părăsirii, adică mândria, și regă- 
seşte smerita cugetare și-şi cunoaşte măsurile sale, nemai- 
fudulindu-se faţă de cineva şi mulțumind lui Dumnezeu, se 
întoarce la el cunoştinţa cu mărturia ingerească. Dar cuvin- 
tele duhovnicești care nu sunt întovărăşite de viaţa cuviin- 
cioasă şi infrânată, acelea sunt spice uscate în vânt, ce au 
forma spicelor, dar au pierdut seva hrânitoare. Deci toată 
căderea, fie prin limbă, fie prin simţire, fie prin faptă, fie 
prin tot trupul, are în ea o părăsire pe măsura mândriei. Dar 
Dumnezeu îi cruță pe cei părăsiţi. Însă deşi, odată cu neiîn- 
frânarea lor, Domnul mărturiseşte prin adevărul cuvintelor 
darul ce li s-a dat, mândria lor le aduce, impreună cu ne- 
curăţia, şi pe demonii care îi fac să cadă”. 

Dar şi acestea ni le spuneau bărbaţii aceia: "Când vezi 
pe cineva cu o viaţă coruptă, şi cu cuvânt inteligent, gân- 
deşte-te la demonul care, după Sfânta Scriptură, grăia 
lui Hristos şi la mărturia care spune: "lar şarpele este cel 
mai inteligent (viclean) dintre toate fiarele de pe pământ” 

(Fac. 3, 1). Dar inteligenţa ii este mai mult spre pagubă de- 
cât spre vreo virtute, întrucât nu-l ajută. 

Omul credincios şi bun trebuie să cugete cele ce le dă 
Dumnezeu; să vorbească cele ce le cugetă şi să facă cele 
ce le grăiește. 

Căci dacă nu concordă cu adevărul cuvintelor o viaţă 
înrudită, acest adevăr este, după noi, o pâine fără sare, care 
nu se va mânca nicidecum, sau, mâncată, va duce pe cei 
ce o mănâncă la neputinţă. 'Se va mânca, zice, o pâine fără 
sare? Şi este vreun gust în cuvintele deșarte, neimplinite 
prin mărturia faptelor? (lov 6, 6). 

Deci una din cauzele părăsirilor dumnezeiești este ca 
să se arate virtutea ascunsă, ca cea a lui lov, când Dum: 
nezeu vorbeşte cu el și-i spune: “Nu respinge judecata Mea 
şi nu socoti că Eu Mă ocup de tine în alt scop decât ca să 
te arăţi drept (lov 40, 8). Căci tu Mi-ai fost cunoscut Mie, 
Care văd cele ascunse; dar deoarece ai fost necunoscut de 
oameni, care cugetau că Mă slujeşti de dragul bogăției, am 
adus schimbarea, ţi-am pierdut bogăţia, ca să le arăt lor 
purtarea ta mulțumitoare"!00, 

Altă cauză este înlăturarea mândriei, ca in cazul lui 
Pavel. Căci Pavel a fost părăsit, fiind lăsat în diferite greu- 
tăţi, bătăi şi necazuri. Căci zicea; 'Mi s-a dat un ghimpe în 
trup, un înger al Satanei, să mă bată, ca să nu mă trufesc' 
(2 Cor. 12, 7); ca nu cumva împreună cu minunile venindu-i 
şi odihna şi succesele şi cinstea, să-l ducă la mândria dia- 
volească. A fost părăsit şi slăbănogul prin păcat, cum zice 
lisus: "lată, te-ai făcut sănătos. De acum să nu mai păcătu- 
ieşti' (loan 5, 14). A fost părăsit şi luda, care a ales argin- 
tul în locul Cuvântului; de aceea s-a şi spânzurat. A fost pă- 
răsit şi Esau şi a căzut în neinfrânare, alegând plăcerea ne- 


100, Dumnezeu ştie de mai inainte că lov nu va cădea din credință, 
deci nu pentru el îl cearcă pe lov, ci pentru a-i învăţa pe oameni că lov, 
chiar supus încercărilor, rămâne credincios, ca să facă şi ei la fel. 

curăţiei în locul binecuvântării părinteşti. Pe toate acestea 
chibzuindu-le Pavel, spune despre unii: "Deoarece n-au 
încercat să aibă pe Dumnezeu întru cunoştinţă, Dumnezeu 
i-a predat pe ei unei minţi fără judecată, ca să facă cele ce 
nu se cuvin' (Rom. 1, 25). lar despre alţii, care socoteau că 
au cunoştinţa lui Dumnezeu, într-o cugetare coruptă, zice: 
"Deoarece cunoscând pe Dumnezeu, nu L-au slăvit ca pe 
Dumnezeu, sau nu l-au mulțumit, Dumnezeu i-a predat pe 
ei patimilor de necinste” (Rom. 1, 21). Din acestea putem 
să cunoaştem deci că este cu neputinţă să cadă cineva in 
neinfrânare dacă nu e părăsit de pronia lui Dumnezeu”. 


48. Despre Elpidie 


în jurul lerihonului erau nişte peşteri, pe care le-au să- 
pat odinioară amoreii, ca să scape de Isus al lui Navi, cel 
care i-a alungat acolo pe cei de alt neam, după ce i-a biruit, 
În una din ele, în muntele Duca, a venit să locuiască Elpidie 
din Capadocia, care mai tărziu a fost învrednicit să fie făcut 
preot. El aparținuse mănăstirii lui Timotei, horepiscop al Ca- 
padociei, bărbat de mare vrednicie. Acolo a dovedit atâta în- 
frânare în nevoinţa lui, că i-a întrecut pe toţi. Trăind (acolo) 
douăzeci de ani, mânca numai sâmbetele şi duminicile, iar 
nopţile stătea treaz și psalmodia. Ca o regină a albinelor, lo- 
cuia în mijlocul mulţimii fraţilor. Eu însumi am locuit îm- 
preună cu el. Așa a făcut din munte o cetate în care se pu- 
teau vedea felurite moduri de vieţuire. 

Pe Elpidie, cântând odată noaptea şi noi cântând im- 
preună cu el, l-a mușcat un scorpion. Călcându-l pe acesta, 
nu şi-a schimbat chipul stării sale, nesocotind durerea prici- 
nuită de scorpion. Un frate oarecare ţinea într-o zi în mână 
o bucată de mlădiţă de vie. Luând-o el, în vreme ce şedea pe 
coasta muntelui, a sădit-o spre a crește, deşi nu era timpul 
potrivit, Aceasta a crescut aşa de mult, făcându-se vie, în- 
cât a acoperit biserica. impreună cu el se desăvârşeau şi un 

anume Enesie, bărbat vrednic de cinstire, şi Eustatie, fra- 
tele lui. Atâta a propâşit în nepătimire, înduhovnicindu-și 
trupul, că soarele strălucea prin oasele lui. Se povestește, 
de către ucenicii săi râvnitori, că niciodată nu se întorcea 
cu faţa spre apus, prin faptul că muntele acoperea, cu înăl- 
țimea lui, ușa peşterii. Nici soarele nu l-a văzut după ora 
şase (douăsprezece) trecut peste zenit către apus, nici ste- 
lele, ce răsăreau spre apus serile, douăzeci şi cinci de ani, 
Şi n-a coborât din peştera muntelui de când a intrat în ea 
până a fost înmormântat. 


49. Despre Sisinie 


Elpidie a avut şi un ucenic, pe nume Sisinie, provenit 
dintr-o familie de sclavi, dar ajuns liber prin credinţă, find 
de neam capadocian. Căci trebuie să notăm şi aceasta spre 
slava lui Hristos, Care ne-a înnobilat pe noi, sau ne-a adus 
la adevărata nobleţe!0!. 

După ce a viețuit lângă Elpidie şase sau şapte ani, mai 
apoi s-a închis pe sine într-un mormânt; şi a petrecut trei ani 
în acel mormânt numai în rugăciuni, neşezând nici noap- 
tea, nici ziua, nelăsându-se jos şi neieşind afară. S-a invred- 
nicit de darul impotrivirii faţă de demoni. 

Acum, reîntorcându-se în patria lui, s-a învrednicit de 
preoţie, adunând în jur o comunitate de bărbaţi şi alta de 
femei. Prin vieţuirea lui evlavioasă şi prin infrânarea lui a 
depărtat de la bărbăţia lui orice poftă, şi femeile şi-au stă- 
pânit feminitatea lor (în faţa lui), încât a implinit ceea ce s-a 
scris: “in Hristos lisus nu este nici bărbat, nici femeie" (Gal. 
3, 28). Era şi iubitor de oaspeţi, deşi era sărac, spre ruşina- 
rea bogaţilor ce nu dau pâine altora. 


101, În păgânism, oamenii se impărțeau în sclavi şi cetățeni liberi, 
care erau asimilați nobililor. Hristos i-a adus pe toți la libertate sau la 
adevărata nobleţe. 


ISTORIA LAUSIACĂ 107 


50. Despre Gadana 


Am cunoscut un bătrân palestinian, pe nume Gadana, 
care a vieţuit în afara oricărui acoperiş, în locurile din jurul 
Iordanului. Unii locuitori de acolo au pornit, din fanatism, 
împotriva lui, de lângă Marea Moartă, cu spada scoasă, Şi 
s-a întâmplat lucrul acesta: când a ridicat unul spada şi voia 
să-l taie, mâna celui ce scosese arma s-a uscat, şi spada a 
căzut din dreapta lui. 


51, Despre lie 


lie era iarăşi un monah din aceleași locuri. Locuia și el 
într-o peşteră, ducând o viaţă atotcuvioasă şi cu totul no- 
bilă. Într-una din zile venind mai mulţi fraţi la el — căci locul 
era de trecere -, se afla fără pâine. 

Şi iată ce ne-a spus: 'Descurajat de aceasta, am intrat 
în chilie; şi am aflat trei pâini, Şi mâncând ei, care erau în 
număr de douăzeci, din ele, a rămas una, pe care am folo- 
sit-o douăzeci și cinci de zile”. 


52. Despre Sava 


Un oarecare, pe nume Sava, trăitor în lume, de neam 
din lerihon şi având soţie, a devenit atât de iubitor de mo- 
nahi, că nopţile cerceta chiliile şi pustia şi punea lângă ori- 
care din ele o cantitate îndestulătoare de legume verzi, de- 
oarece nevoitorii de lângă lordan nu mâncau pâine. 

Într-o zi îl întâmpină un leu, care îl luă şi-l duse la o de- 
părtare ca de un stadiu, apoi l-a întors şi l-a aruncat. Şi lu- 
ând asinul lui, plecă. 


53. Despre Avramie 


Era un anume Avramie, egiptean de neam, 
El ducea o viaţă foarte aspră şi sălbatică în pustie. Rănit 
la minte de o inchipuire nemotivată, venind în biserică, în- 

cepu să-i certe pe preoți, zicând: 'Am fost hirotonit preot de 
Hristos în această noapte. Deci primiţi-mă să slujesc”. 

Părinţii l-au îndepărtat din pustie, l-au îndemnat la o via- 
ță mai puţin nevoitoare și mai puţin aspră. Prin aceasta l-au 
vindecat de mândrie, aducându-l la cunoştinţa propriei slă- 
biciuni, pe el, de care iși băteau joc demonii. 


54. larăşi despre Sfânta Melania 


Despre minunata şi sfânta Melania am vorbit mai îna- 
inte prea superficial. Voiesc acum să mai vorbesc şi despre 
urmaşii ei. 

Câte bunuri materiale a cheltuit ea din râvnă dumneze- 
iască, de care era aprinsă ca de un foc, nu-mi este propriu 
doar mie să povestesc, ci şi celor ce locuiesc in Persia. De 
faptele ei bune n-a fost lipsit nimeni, ci se bucurau toți: și 
răsăritul, şi apusul, şi nordul, şi sudul. Treizeci şi şapte de 
ani vieţuind despărțită de lume, a ajutat cu bunurile ei bise- 
rici şi mănăstiri, și străini și oameni din închisori, venindu-i 
aceste bunuri şi de la rudenii, şi chiar de la fiul şi de la epi- 
tropii ei. Stăruind atâta vreme în viaţa înstrăinată de lume, 
nu s-a folosit nici de o palmă de pământ, nu s-a lăsat atrasă 
de dorul fiului ei. Datorită rugăciunilor ei, tânărul ajunse la 
cel mai înalt grad de educaţie şi de purtare şi la o căsătorie 
strălucită, şi părtaş de onorurile lumești, având şi doi copii. 
Deci după mulţi ani auzind ea despre starea unei nepoate, 
că s-a căsătorit şi totuşi voieşte să se despartă de lume, 
temându-se ca nu cumva cei căsătoriţi să fie atraşi de vreo 
învăţătură greşită, sau de vreo erezie, sau de o rea vieţuire, 
bătrâna de şaizeci de ani s-a urcat într-o corabie şi, plutind 
de la Cezareea, după douăzeci de zile a ajuns la Roma. 
Şi acolo întâlnind pe preafericitul și vrednicul de cinstire 
Apronianos, l-a catehizat şi l-a făcut creştin, convingându-l 
şi pe el să se infrâneze şi pe soţia lui, nepoata ei, numită 

Avita!02. intărind şi pe nepoata ei Melania, impreună cu 
bărbatul ei Pianos, şi catehizând şi pe Albina, nora ei, soția 
fiului său, i-a pregătit pe toți să-și vândă averile lor şi i-a 
scos din Roma și i-a dus la portul evlavios şi senin al 
vieţii!05. Şi pentru aceasta a luptat, ca și cu nişte fiare, cu 
senatorii şi cu nobilele lor soţii, care o împiedicau de a în- 
străina de lume pe cei din celelalte ramuri ale familiei. 

Ea le spunea: "Copii, inainte cu patru sute de ani, s-a 
arătat că e ceasul din urmă” (1 loan 2, 18). Pentru ce intâr- 
ziaţi în deşertăciunea vieţii? Temeţi-vă ca nu cumva să vină 
zilele lui Antihrist şi să nu folosiţi (cum se cuvine) bogaţia 
voastră şi bunurile strămoşeşti”. 

Şi pe toţi cei amintiţi eliberându.-i, i-a dus spre viaţa mo- 
nahală. Şi pe Pulplicula, fiul ei mai tânăr, catehizându-l, l-a 
dus în Sicilia!04. Şi toate celelalte ale ei le-a vândut, şi, lu- 
ând preţul lor, a venit la Ierusalim; şi impărţind toate bunu- 
rile ei în timpul a patruzeci de zile, a adormit în nobilă bă- 
trâneţe şi adâncă blândeţe, lăsând o mănăstire în lerusalim 
și toate cele de cheltuială pentru ea!05. 

lar după ce au părăsit toţi aceştia Roma, o furtună bar- 
bară prezisă şi în proorocii!06, s-a abătut asupra acestei 
cetăţi, şi n-a mai lăsat să dureze nici statuile de marmură 
din agora, ci pe toate le-a dărâmat cu o nebunie barbară, pre- 
dându-le pierzaniei. Şi Roma cea infrumuseţată de o mie şi 
două sute de ani, a devenit astfel o ruină!07. Şi astfel cei 
ce au fost catehizaţi şi cei ce s-au opus catehizării, toți au 


102. Să se infrâneze de la legătura conjugală. Avita era o nepoată 
de la vreun frate. Melania, pomenită mai jos, pare a fi nepoată de la fiul ei, 

103. Portul de unde se pleacă spre viaţa cea nouă, adică mânăstirea. 

104. Pare ca Melania să fi avut trei copii: doi băieţi şi o fată. Dar se 
poate ca unul să fie al Melaniei celei tinere, nepoata bătrânei (Ibidem). 

105. Melania cea Bătrâna s-a săvârşit probabil la anul 409, la 36 de 
ani după prima plecare a ei din Roma (aut. şi op. cit., p. 388). 

106. Este vorba, după op. cit., de oracolele Sibiline. 

107. E vorba de atacul goților asupra Romei, în anul 410 (Ibid,), 

slăvit pe Dumnezeu pentru schimbarea lucrurilor, căci i-a 
convins pe cei necredincioşi că toţi ceilalţi fiind duşi în 
prinsoare, ei singuri au scăpat, făcându-se arderi de tot lui 
Dumnezeu, prin râvna Melaniei. 


55. Despre călătoria de la Aella în Egipt 


Ni s-a întâmplat odată să călătorim de la Aelia!08 în 
Egipt, însoţiţi de fericita Silvania, fecioara, sora soţiei lui 
Rufin!09, prefectul Romei. 

Între cei aflaţi cu noi era şi lovin, atunci diacon, iar 
acum episcop al Bisericii din Ascalon!!0, Era un om evla- 
vios şi cult. Prinzându-ne o arşiţă mare când am ajuns la 
Pelusiul!!, lovin a luat un vas de spălat şi ne-a spălat mâi- 
nile şi picioarele, luând în pumni apă foarte rece. După ce 
ne-a spălat, ne-a şters cu o bucată de piele aruncată pe 
pământ, Adresându-i-se aceea, ca o mamă înţeleaptă unui 
fiu bun, i-a zâmbit cu simplitate, zicând: "Cum îndrăzneşti, 
având o vârstă a sângelui încă fierbinte, să mângăi astfel 
trupurile, nesimţind primejdiile ce se nasc din ele? Îndrăz- 
neşte, îndrăzneşte, că am vârsta de şaizeci de ani, Afară de 
vârful mâinilor, nu s-au atins de apă nici piciorul meu, nici 
vederea mea şi nici unul dintre mădularele mele, mâcar că 
am fost cuprinsă de diferite boli. Silită de doctori, n-am con- 
simţit să dau trupului meu ceea ce se obișnuiește. Nu l-am 
odihnit pe vreun pat, n-am călătorit în vreo lectică”. 

A fost foarte învățată și a iubit Scriptura. A schimbat în 
zile nopţile, parcurgând toate scripturile vechilor tâlcuitori, 


108. Numele dat de romani lerusalimului după revolta lui Bar- 
Kochba, din 132-135 (aut. şi op, cit., p. 389). 

109, Rufin, ministru al împăratului Teodosie cel Mare (ibid,), 

110, lovin a fost hirotonit episcop al Ascalonului din Palestina în 
415. Ascalon era o cetate în Palestina, pe țărmul Mediteranei, aroape de 
Gaza (Ibid.). 

111, Cetate pe țărmul ramurii celei mai de răsărit a Nilului (aut. şi 
op. cit., p. 389), 

între care trei mii de pagini din Origen, douăzeci şi cinci de 
mii din Grigorie de Nazianz, Ştefan Pieriu, Vasilie și alţii la 
fel de cunoscuţi! !2. Şi nu le-a parcurs în mod simplu şi la 
întâmplare, ci fiecare carte a citit-o cu osteneală de şapte 
sau de opt ori. De aceea a şi putut să se elibereze de cu- 
noştinţa cu nume fals (gnoza "ştiinţei mincinoase" — | Tim. 
6, 20). Şi inaripată de harul Scripturilor, cu bune nădejdi, 
să se facă o pasăre duhovnicească ce s-a înălțat spre Hristos, 


56. Despre Olimpia 


Melaniei i-a urmat, privind-o cu venerație, preacuvioasa 
și prearâvnitoarea Olimpia. Aceasta era fiică a comitelui 
Seleuc şi nepoată a prefectului Albaniu, logodnica de pu- 
ține zile a lui Nebridiu, prefect al cetăţii, dar nedevenită so- 
ție a nimănui. Căci se spune că a adormit fecioară, dar a con- 
vieţuit cu Cuvântul adevărului. Aceasta, risipind toate ave- 
rile ei, le-a dăruit săracilor. Purtând nu puţine lupte pentru 
adevăr, a catehizat multe femei şi vorbea cu respect preo- 
ților, îi cinstea pe episcopi şi s-a invrednicit de mărturisirea 
adevărului, Locuitorii Constantinopolului văd viaţa ei între 
mărturisitori. Căci a sfârşit şi a plecat la Domnul luptând 
pentru Dumnezeu. 


57. Despre Candida şi Ghelasia 


Olimpiei i-a urmat, prvind-o ca în oglindă, fericita Can- 
dida, fiica generalului Traian!15. A vieţuit cu vrednicie şi 
s-a inălțat la culmea evlaviei, cinstind Bisericile şi pe epis- 


112. Numerele credem că sunt date in sensul de 'pagini nenumă- 
rate”. Ştefan Pieriu, autor necunoscut, poate fi unul dintre reprezentanţii 
unei *cunoştințe cu nume fals”. Aşa au putut fi văzute de Melania şi mul- 
te din paginile lui Origen, 

113. Traian, general sub impăratul Valens, Este destinatarul a două 
epistole ale Sf. Vasile cel Mare, de la 373. Pe la 370, a devenit duce al 
Egiptului, A fost ucis in bătălia de la Adrianopole (aut. şi op. cit., p. 190). 

copi!!4. Şi-a catehizat propria fiică şi a prezentat-o lui 
Hristos ca fecioară sau ca un dar al credinţei sale, urmând 
(darului) fiicei sale, mai târziu, prin înfrânare și dăruirea 
avuţiilor sale. Am cunoscut-o ostenindu-se toată noaptea, 
muncind cu mâinile pentru mortificarea trupului. Căci spu- 
nea: 'Neajungând postul, îmi dau ca ajutor privegherea obo- 
sitoare, ca să desființez pofta neinfrânată a lui Esau" (Evr, 
12, 16 şi Fac, 25, 25-34). Se infrâna cu totul de la (a mân- 
ca) făpturile ce au sânge și viaţă. Dar în timpul sărbătorilor 
mânca peşte şi legume cu untdelemn. Altfel, se mulțumea 
cu pâine amestecată cu oțet. 

în râvna ei, o avea alături, purtând cu evlavie jugul fe- 
cioriei, pe preacuvioasa Ghelasia, fiica unui tribun. Despre 
virtutea ei se povestește că niciodată soarele n-a apus pes- 
te supărarea ei, nici împotriva vreunui sclav, nici impotriva 
vreunei slujnice, nici impotriva altcuiva. 


58. Despre cei din Antinoe!!5 


Am petrecut în Antinoe a Tebaidei patru ani. În acest 
timp am cunoscut mănăstirile de acolo, În jurul cetăţii se 
aflau cam două sute de bărbaţi, trâind din lucrul mâinilor 
lor şi nevoindu-se la culme. Între aceştia erau şi pustnici 
(anahoreţi), care s-au închis pe ei în peşteri stâncoase. În- 
tre ei, şi un anume Solomon, bărbat foarte blând, infrânat 
şi cu darul răbdării. El spunea că s-a nevoit cincisprezece 
ani în peșteră, mulțumindu-se cu lucrul mâinilor şi învățând 
Scripturile. 


114. Se spune şi despre Antonie cel Mare că il respecta pe episcopul 
Atanasie (Ibidem). 

115. Antinoe, cetate pe țărmul răsăritean al Nilului, în Tebaida, o 
sută de km la nord de Licopole. Se presupune că petrecerea lui Paladie 
la Antinoe a avut loc între 406 şi 412-415, în timpul exilului său în Egip- 
tul superior (aut. şi op. cit., p. cit.). 

Într-o altă peşteră vieţuia preotul Dorotei, înzestrat cu o 
bunătate covârşitoare. Trăind o viață nepătată, s-a învred- 
nicit de preoţie şi săvârşea Liturghia pentru fraţii cei din 
peșteri. Acestuia i-a trimis odată Melania cea Tânără, ne- 
poata Melaniei celei mari, despre care voi vorbi mai târziu, 
cinci sute de monede, rugându-l să slujească fraţilor de 
acolo, Dar el luând numai trei, pe celelalte le-a trimis lui 
Diocle, pustnicul, bărbat foarte înțelept, despre care zicea: 
"Este mai înțelept ca mine fratele Diocle şi el poate să le 
folosească fără pagubă, cunoscând pe cei ce trebuie să fie 
ajutaţi în chip binecuvântat. Mie mi-ajung aceştia”. 

Acest Diocle, începând de la gramatică, mai târziu s-a 
dăruit pe sine filosofiei. Cu timpul atrăgându-l harul, în anul 
al douăzeci şi optulea al vârstei sale, a părăsit studiile uma- 
niste (enciclopedice), dăruindu-se lui Hristos, Şi el trăia de 
treizeci şi cinci de ani în peşteri. Ne spuse nouă: "Când min- 
tea se desparte de gândirea la Dumnezeu, omul devine sau 
demon, sau animal', Şi noi, cerându-i să explice cum se 
întâmplă ceea ce a spus, a răspuns: "Mintea despărțindu-se 
de gândirea la Dumnezeu, cade în mod necesar în poftă 
şi mânie”, Şi pofta spunea că e animalică, iar mânia, dră- 
cească, lar eu întrebându-l: "Cum e cu putință să fie mintea 
omenească neincetat cu Dumnezeu?", acela mi-a răspuns: 
“În orice gând sau faptă evlavioasă şi dumnezeiască s-ar 
afla mintea, ea este cu Dumnezeu', 

Aproape de acesta trăia şi un anume Capiton, venit din- 
tre tâlhari. Acesta a vieţuit cincisprezece ani in peşterile 
aflate la patru stadii de cetatea Antinoe. N-a ieşit din peş- 
teră nici până la râul Nil, spunând că nu poate să se vadă 
în mulţime, deoarece vrăjmaşul lucrează incă impotriva lui. 

Împreună cu acesta, am văzut și pe alt pustnic (anaho- 
ret), trăitor şi el într-o peşteră. Acesta când era să fie făcut 
jucăria vreunei pișcături a slavei deşarte, prin niscai visuri, 
lua în râs pe cei amăgiţi, "păscând vânturile" (Pilde 9, 12). 


B - Istoria lausiacă 

Avea infrânarea trupului pentru bătrâneţe şi pentru trup, 
dar şi pentru teama şi pentru slava deşartă. Dar cugetarea 
îi era atinsă de neinfrânarea slavei deşarte! 16. 


59. Despre Amma!!6bis Talida şi Taor 


În această cetate Antinoe sunt douăsprezece mănăstiri 
de femei. În una din ele am întâlnit-o pe Talida, bătrână ce 
străbătuse optzeci de ani în nevoință, cum mi-a povestit 
însăşi și mi-au povestit şi vecinele ei. Împreună cu ea lo- 
cuiau şaizeci de tinere, care o iubeau așa de mult, că nu se 
folosea vreo cheie pentru poarta din afară a mânăstirii, ca 
în altele, ci ele erau ţinute inlăuntru de dragostea ei. 

Bătrâna ajunsese la atâta nepătimire că, intrând eu şi 
aşezându-mă la ea, a venit şi s-a așezat lângă mine şi şi-a 
pus mâinile pe umerii mei cu o sinceritate covârşitoare. 

În această mănăstire se afla o fecioară, ucenică a ace- 
leia, cu numele Taor. Ea era de treizeci de ani în mănăstire 
şi n-a voit niciodată să-şi ia vreo haină, sau vreo camilav- 
că!!7, sau vreo încălțăminte nouă, spunând: "N-am trebu- 
inţă de ea, ca să nu fiu silită să ies”. În vreme ce toate cele- 
lalte mergeau duminica la biserică pentru Împărtășanie, ea 
rămânea îmbrăcată, în încăperea ei, şezând fără încetare la 
lucrul ei. Şi avea o faţă atât de armonioasă, încât și omul 
cel mai aspru s-ar fi simţit cucerit de frumuseţea ei, dacă 
ea n-ar fi avut ca paznică deplina înfrânare, împingând prin 
cuviința ei spre ruşine și infrânare ochiul neinfrânat. 


116. De notat că slava deşartă putea fi un motiv pentru infrânare 
(aut, şi op. cit., p. 191). Se infrâna de dragul slavei deşarte, Deci era 
stăpân pe patimile trupeşti, dar cugetarea gusta cu o anumită plăcere 
slava deşartă, 

116 bis. Amma: maică spirituală. Corespunde lui Avva (aut. şi 
op. cit, p. 392), 

117. Maforion: camilavca ce acoperă, ca şi azi, capul şi spatele 
monahului sau monahiei (aut. și op. cit.. p. 392). 

60. Despre o altă fecioară şi despre martirul Colutu 


O altă fecioară locuia în vecinătatea mea. Dar faţa ei 
n-am văzut-o. Căci niciodată n-a ieşit, cum se spunea, de 
când s-a lepădat de lume. 

După ce împlinise şaizeci de ani în nevoinţă, impreună 
cu mama sa, ajunsese la timpul strămutării din viață. Şi pre- 
zentându-i-se martirul locului, cu numele Colutu, i-a spus: 
"Astăzi vei pleca la Stăpânul şi vei vedea pe toţi sfinţii. 
Venind deci, ospătează-te cu noi în biserica închinată mie”. 

Sculându-se deci dimineaţa și imbrăcându-se şi luând 
în coşul ei pâine şi untdelemn şi puţine legume, a ieșit după 
atâţia ani şi, mergând în martiriu (în biserica închinată mar- 
tirului), s-a rugat. Şi fiind timpul zilei în care nimeni nu se 
afla înlăuntru, şezând l-a invocat pe martir, zicând: 'Binecu- 
vintează mâncărurile mele, Sfinte Colute, şi însoțește-mă în 
călătoria mea cu rugăciunile tale”. Mâncând deci şi rugân- 
du-se iarăşi, a venit pe la apusul soarelui in casă. Şi dând 
maicii sale scrierea lui Clement, Stromate! 18, i-a spus: "Dă 
aceasta episcopului din exil şi spune-i: "Roagă-te pentru 
mine, căci plec la drum'!19. 

Şi s-a sfârşit în aceeaşi noapte, fără febră, fără vreo du- 
rere de cap, aşezându-se singura în groapâ!20, 


118. *Stromatheus' a fost numit multă vreme Clement din Alexandria 
(150-215), după scrierea lui principală: Stromate (Covoare). Așa e numit 
de loan Moshu în Limonar, de Sf. Maxim în Ambigua, de Anastasie Sinaitul, 
Casiodor spune: 'Clemens Alexandrinus, presbyter, qui et Stromatheus vo- 
catur. Scrierea despre proorocul Amos nu e cunoscută, Probabil că e vorba 
de o referire a lui Clement în Hypotyposeis la toate scrierile Scripturii (aut, 
şi op. cit., p. 393). Vedem din această relatare că era obiceiul să se mă- 
nânce ceva in biserică odată cu pomenirea unor sfinţi. De aici a rămas în 
Biserica Ortodoxă până azi obiceiul ca, după săvârșirea unui parastas pentru 
morţi, să se dea celor din sfântul lăcaș câte ceva de mâncare. E de atunci 
credinţa că se realizează prin aceasta o comuniune cu cei adormiţi. 

119, Episcopul din exil pare a fi Paladie însuşi, autorul acestei 
scrieri (ibid.). 

120, Probabil îşi făcuse mormânt în chilia sa. 

61. Despre: Melania cea Tânără 120bls 


Deoarece am făgăduit mai înainte să vorbim despre ur- 
mașa Melaniei, imi fac acum în mod necesar datoria. Căci 
n-ar fi drept să se arunce în uitare, din pricina tinereţii ei 
după trup, marea ei virtute, cu duhul ei, care întrec mult pe 
ale celor înaintate în vârstă și în râvnă. Părinţii au silit-o să 
se mărite cu unul din bărbaţii fruntași ai Romei. Dar ea era 
îndemnată mereu de cele ce se povesteau despre bunica 
sa în aşa măsură, că n-a mai putut rămâne aservită căsă- 
toriei. Născându-i-se doi băieţi şi murind amândoi, s-a um- 
plut de atâta neplăcere pentru căsătorie, că a spus bărbatu- 
lui ei, Pianin!2!, fiul lui Sever, prefect al Romei: "De voieşti 
să te nevoieşti impreună cu mine în înfrânare, te ştiu ca 
stăpânul şi domnul vieţii mele. Dar dacă iţi pare lucrul 
acesta greu, ca unul ce eşti tânăr, ia toate lucrurile mele, 
dar lasă-mi trupul, ca să implinesc dorința mea cea voită de 
Dumnezeu, făcându-mă moştenitoare râvnei bunicii mele, 
al cărei nume îl port. Căci dacă Dumnezeu ar fi voit să creş- 
tem copii, nu ne-ar fi luat fără vreme pe cei născuţi”. 

După ce ei au luptat sub jugul căsătoriei, la urmă Dum- 
nezeu indurându-se de tânăr, i-a sădit şi lui râvna lepădării 
de lume, încât s-a implinit cu ei ceea ce s-a scris: 'Ce ştii, 
femeie, de-i vei mântui bărbatul?” (1 Cor. 7, 16). După ce 
s-a măritat deci la treisprezece ani şi a convieţuit cu bărba- 


120 bis. În realitate e vorba despre nepoata Melaniei celei Bătrâne. 
Viața Melaniei celei Tinere s-a păstrat într-o versiune greacă şi latină, 
mult deosebite între ele. Textul latin e publicat în 'Analecta Bollandiana”, 
VII, 1889, p, 16-63. Textul grec şi latin e publicat de cardinalul Rampolla 
de Tindoro, în Roma, 1905: Santa Maria Giuniore Senatrice Romana 
(aut. şi op. cit.). 

121. Fer. Augustin a trimis o scrisoare lui Pianin, Albina şi Melania, 
care se aflau la Tagaste în vremea invaziei Romei de către Alaric. Tiamin 
l-a întâlnit pe Augustin în Hiponia, unde populaţia a cerut să fie hirotonit 
preot (aut. şi op. cit., p. 394). 

tul şapte ani, în al douăzecilea an s-a lepădat de lume. Şi 
mai întâi a dăruit toate podoabele (giuvaierurile) sale alta- 
rului. E ceea ce a făcut şi Olimpia. Celelalte obiecte preţi- 
oase le-a împărţit bisericilor. Argintul și aurul le-a încredin- 
ţat unui preot, Paul, monah din Dalmația. Pe mare a trimis 
în răsărit, în Egipt şi in Tebaida, zece mii de monede, în An- 
tiohia şi în ținuturile apropiate, alte zeci de mii, în Pales- 
tina, cincisprezece mii, în bisericile din insule şi celor din 
exil, alte zeci de mii, Bisericilor din apus le-a dăruit de ase- 
menea sume egale. Toate acestea şi de patru ori mai multe 
ca acestea le-a răpit pentru Dumnezeu din gura leului Ala- 
ric!22, prin credinţa ei. A eliberat opt mii de sclavi, care vo- 
iau; pe ceilalţi, care nu voiau ci au ales să rămână robi, i-a 
cedat fratelui ei, primind pentru fiecare trei monede. lar 
bunurile ce le avea în Spania, in Aquitania, in Taracona și 
Galia, le-a vândut. Şi-a lăsat sieși numai cele din Sicilia, 
Campania şi Africa, spre a le dărui mănăstirilor. Aceasta a 
fost înțelepciunea ei privitoare la povara bogățiilor. 

lar nevoinţa ei a fost aceasta: mânca numai la două zile 
o dată, iar la inceput, o dată la cinci zile. Şi-a impus să im- 
partă cu sclavele ei, pe care le-a făcut impreună nevoi- 
toare, orice lucrare. O avea cu ea şi pe mama ei, Albina!25, 
care se nevoiește la fel şi şi-a împărţit de asemenea bunu- 
rile ei. Ele locuiesc la ţară (în pământurile lor), când în Si- 
cilia, când în Campania, cu cincisprezece fameni (eunuci) 
şi cu şaizeci de fecioare, libere și sclave. La fel Pianin, băr- 
batul ei, cu treizeci de monahi, citind şi ocupându-se cu gră- 
dinăritul şi căutând întâlniri cuvioase. Nu puţin ne-au cinstit 
şi pe noi, care am venit mai mulţi la Roma pentru fericitul 
episcop loan. Ne-au odihnit prin găzduire şi cu cheltuieli 


122, Alaric, şeful vizigoților, care a cucerit Roma la 410. 
123. Soţia lui Publicola, fiul Melaniei celei Bătrâne (aut. şi op. cit., 
p. 396). 

din belşug, rodindu-şi cu multă bucurie viața veşnică prin 
faptele dăruite lui Dumnezeu, ale vieţii lor desâvârşite!24, 


62. Despre Panmachiu 125 


O rudenie a acestora, cu numele Panmachiu, fost pro- 
consul, lepădându-se la fel de lume, a dus o viaţă deplin 
îmbunătăţită, împărțind toată bogăţia lui în parte până era 
în viaţă, iar cealaltă parte lăsând-o la moarte săracilor. Ase- 
menea a făcut şi un anume Macarie, fost vicar împărătesc, 
şi Constanțiu, devenit sfetnic al prefecţilor din Italia. Au 
fost oameni vestiți şi de inaltă spiritualitate, inălţaţi la cul- 
mile iubirii de Dumnezeu. Cred că mai sunt încă în trup, ne- 
voindu-se în viaţa cea mai imbunâtăţită. 


63. Despre fecioara care a primit pe Fericitul Atanasie 


În Alexandria am cunoscut pe fecioara care avea vreo 
şaptezeci de ani când am întâlnit-o. Dar tot clerul dădea 
mărturie că, fiind de douăzeci de ani şi foarte frumoasă, 
trebuia să fie ocolită pentru această frumuseţe, ca să nu fie 
bănuită că îi pricinuieşte cuiva vreo ispită. Când deci s-a 
întâmplat ca arienii să uneltească împotriva lui Atanasie, 
episcopul Alexandriei, prin Eusebie, întâistătător pe vre- 
mea impăratului Constantin!26, acuzându-l în mod minci- 
nos de cele neîngăduite, acela voind să scape de condam- 


124. La 405, Paladie s-a dus la Roma pentru a pleda cauza lui loan 
Gură de Aur, episcopul Constantinopolului. Melania a murit în decem- 
brie 439, în mănăstirea din lerusalim, pe care o întemeiase (aut, şi op. 
cit, p, 496), 

125. Senator roman. A fost ginerele Sfintei Paula. După moartea 
soției, Paulina, s-a făcut monah şi a intemeiat la Porto, lângă Roma, un 
mare spital. A murit în anul 409 (aut. şi op. cit., p. 396). 

126. Acest preposit al împăratului Constantin era un paznic al dor- 
mitorului aceluia (aut. şi op. cit., p. 397). 

narea unei judecăţi necinstite, nu s-a încrezut în nimeni al- 
tul, nici în vreo rudenie, nici în vreun prieten, nici în vreun 
cleric, nici în altcineva, ci când erau să intre trimişii prefec- 
tului în reședința episcopală ca să-l caute, luându-și haina 
și mantaua în mijlocul nopţii, fugi la această fecioară, Aceas- 
ta, surprinsă de această faptă, s-a speriat, EI îi zise: "Deoa- 
rece sunt căutat de arieni şi sunt pârât de lucruri neingă- 
duite, ca să nu fiu silit să primesc vreo părere necuvenită 
şi să imping la păcat pe cei ce voiesc să mă pedepsească, 
m-am gândit să fug. lar Dumnezeu mi-a descoperit în aceas- 
tă noapte, spunându-mi: Nu poţi scăpa decât la aceea. Cu- 
prinsă de mare bucurie, fecioara aruncând toată indoiala, 
se făcu toată a Domnului. Şi a ascuns pe acel preasfânt 
şase ani, cât a trăit Constantin, spălându-i picioarele și slu- 
jindu-i în toate celelalte. Şi ingrijind de toate trebuinţele lui, 
ii aducea şi-i dădea cărțile ce-i trebuiau!27, 

Şi nici un om din toată Alexandria n-a cunoscut în cei 
şase ani unde se află fericitul Atanasie, Când s-a anunţat 
moartea lui Constantin şi a venit la auzul lui, îmbrăcându-se 
cu grijă, s-a aflat iarăşi noaptea în biserică, uimindu-se toţi 
şi văzânu-l ca pe un inviat din morţi. Spuse deci prietenilor 
adevăraţi ai lui: "N-am fugit la voi, ca să puteţi nega sub 
jurământ că n-am făcut-o. Deci pentru că mă temeam să nu 
fiu căutat la voi, m-am refugiat la cineva care nu putea trezi 
nici o bănuială. M-am gândit astfel la două lucruri: la mân- 
tuirea ei — căci i-am fost de folos ei, şi la slava voastră”. 


127. Sfântul Atanasie cel Mare a fost exilat de cinci ori. Sinoadele 
convocate de impăratul Constantin la Arles (353) şi Milano (355) l-au 
condamnat pe Sf. Atanasie la un exil care a durat din febr. 356 până în 
febr, 362. EI s-a refugiat atunci la monahii din pustia Egiptului, Paladie 
afirmă că în aceşti ani Sf. Atanasie a stat la această fecioară. Dar e pro- 
babil că fecioara l-a ajutat să fugă în pustie, ținându-l puţin timp la ea 
(aut. și op. cit., p. 396-397). Eusebie a complotat ca acele sinoade și 
altele să-l condamne pe Sfântul Atanasie. EI a fost ucis în 361 de lulian 
Apostatul (Ibid.). 

64. Despre Iuliana 


luliana, o altă fecioară din Cezareea Capadociei, era so- 
cotită foarte învățată şi credincioasă. Ea l-a găzduit la sine 
doi ani pe Origen, care a fugit de revolta elenilor, ținându-l 
pe cheltuiala ei şi slujindu-i. Am aflat notate într-o carte 
foarte veche, în care era scris de mâna lui Origen: "Această 
carte am avut-o la luliana, fecioara din Cezareea, când am 
fost ascuns la ea'. Şi ea spunea că a primit această carte 
de la Symach, tălmăcitorul evreilor! 28, 


65. Despre Ipolit 


Într-o altă carte foarte veche, atribuită lui Ipolit, cunos- 
cătorul Apostolilor, am aflat relatându-se că o foarte fru- 
moasă fecioară se afla în cetatea Corintului, nevoindu-se în 
feciorie. Era epoca prigonitorilor, şi aceştia o pârâră la jude- 
cătorul elen (păgân) că hulea tot timpul pe împărați şi bat- 
jocorea idolii. Pe de altă parte, cei ce făceau negustorie cu 
ea îi lăudau frumuseţea. Împătimit de femei, judecătorul 
primi cu plăcere pâra, îndreptându-şi ca un cavaler urechile 
spre ea. Şi deoarece folosindu-se de toată uneltirea n-a reu- 
şit să o câștige, infuriat pe ea, n-a supus-o pedepsei şi chi- 
nuirii, ci a aruncat-o într-o casă de prostituție şi a poruncit 
celui ce stăpânea peste acelea: “Primeşte-o pe aceasta şi-mi 
vei aduce în fiecare zi trei monede câștigate pentru ea'. lar 
acela voind să dobândească aurul ce i se va da pentru ea, 
o predă celor ce o voiau. 


128. Se pare că nu e vorba de fuga lui Origen de prigoana lui Maxi- 
min Tracul, ci de o fugă mult anterioară, în timpul unei revolte a elenilor 
din Alexandria impotriva impăratului Caracala, la anul 215 (aut. şi op. cit., 
p. cit.). Se vede aici simpatia lui Paladie, autorul acestei scrieri, pentru 
Origen, odată ce a fost ucenic al lui Evagrie. Dăm acest capitol ca simplă 
informaţie istorică, Symach a fost traducătorul evreu al scrierilor Vechiu- 
lui Testament, A trăit la sfârșitul sec, II. 

Când au aflat profitorii de femei acestea, au venit la 
acea casă a pierzaniei şi, dând ceea ce li se cerea, au intrat 
cu ea în vorbă spre a o amăgi. Dar ea respingându-i pe aceia, 
le spunea: "Am o rană într-o parte ascunsă a trupului, care 
răspândeşte un miros de nesuportat și mă tem să nu mă 
urâţi pentru aceasta. Daţi-mi deci puţine zile, şi atunci veţi 
putea să mă aveţi in dar'. 

lar în acele zile se indrepta cu cererile ei câtre Dum- 
nezeu. Şi Domnul văzând voinţa ei de curăţie, insuflă pe un 
slujitor al împărăției, care era tânăr şi frumos și bun la 
suflet şi la chip, sădindu-i râvna fierbinte pentru moarte. 

Prefăcându-se că e stăpânit de neinfrânare, într-o seară 
târziu se duse la cel ce întreținea acele femei şi-i dădu lui 
cinci monede şi-i spuse: 'ingăduie-mi să rămân această 
noapte cu ea. Intrând deci în odaia ascunsă a fecioarei, i-a 
spus; "Scoală-te şi te salvează”. Şi dezbrăcând-o și îmbră- 
când-o cu hainele sale, cu cămaşă, cu o manta și cu toate 
hainele bărbătești, ii spuse: 'Acoperă-ți capul cu marginea 
mantalei şi ieşi". Pecetluindu-se cu semnul crucii şi ieşind 
ea, s-a salvat, fără să cunoască stricăciunea și necurăţia. În 
ziua următoare, s-a cunoscut această faptă. Slujitorul s-a 
predat şi a fost aruncat fiarelor, ca să fie rușinat şi in aceas- 
ta demonul, că tânărul s-a făcut un mucenic indoit: atât 
pentru sine, cât şi pentru fericita aceea!29. 


66. Despre Verus 


În cetatea Ancyra!50, din Galatia, l-am întâlnit pe un 
bărbat ilustru, Verus, care era comite şi cu care am trăit o 
lungă prietenie, ca şi cu nobila lui soţie, Vosporia. 


129. În primele trei secole creştinii supuși prigoanelor erau adese- 
ori predatți fiarelor sălbatice. Se redă aici sub numele lui Ipolit, scriitor 
creştin din Roma, de la inceputul sec. III, un astfel de caz. Se spune 
despre Ipolit că era 'cunoscător al Apostolilor”, în sensul că le cunoștea 
opera, ca unul ce a scris lucrarea Tradiţia Apostolică. 

130. Ankara de azi, din Turcia. 

Ei s-au întărit atât de mult în buna lor nădejde, că sus- 
trăgeau şi cele cuvenite copiilor, privind prin fapte numai 
spre cele viitoare. Căci cheltuiau veniturile pământurilor lor 
cu cei flămânzi, deși aveau două fiice și patru fii, cărora nu 
le dădeau nici un ban, făcând excepţie numai cu fetele, ca 
să le mărite, Le spuneau: "După moartea noastră, toate vor 
fi ale voastre”. lar roadele proprietăţilor lor le aduceau în 
bisericile din orașe şi sate şi le împărțeau acolo!5!, 

Un semn al virtuţii lor mai era şi acesta: când apărea 
o foamete şi atingea viaţa oamenilor, aduceau pe eretici 
la ortodoxie dăruind în multe sate grânele lor spre hrană 
săracilor. 

Altă formă a virtuţii lor era că, însuşindu-și un chip foar- 
te cuviincios şi umilit, purtau haine pentru care cheltuiau 
foarte puţin și se întreţineau cu o hrană foarte simplă, nevo- 
indu-se să împlinească prin infrânare voia lui Dumnezeu. De 
aceea, fugind de oraș, trăiau mai mult la ţară, ferindu-se de 
înrâurirea cetăţii, care i-ar fi putut abate prin influenţa lui. 


67. Despre Magna!32 


in această cetate, Ancyra, trăiesc și alte fecioare, ca la 
două mii, sau și mai multe, precum și femei cu o viaţă stră- 
lucită. între ele se distinge în evlavie Magna, o femeie alea- 
să, pe care nu ştiu cum s-o numesc: fecioară sau văduvă? 
Căci măritată cu sila de mama ei cu un bărbat, reuşi să-l 
domine in aşa fel, că a rămas fecioară. După puţin timp el 
murind, ea s-a predat întreagă lui Dumnezeu, îngrijindu-se 
cu seriozitate de casele ei şi trăind viața cea mai nevoitoare 


131. E un obicei păstrat in Biserica Ortodoxă până azi. Cât de fidelă 
a rămas Ortodoxia tradiției de la început a Bisericii! 

132. Probabil este aceeași persoană căreia Nil Sinaitul (sau Nil din 
Ancyra) i-a adresat scrierea sa: "Despre sărăcia de bună voie" (P.G. 79, 
968-1068) (aut, și op. cit, p. 107). 

şi mai înfrânată, În întâlnirile cu oamenii se purta astfel, că 
şi episcopii o venerau pentru evlavia ei covârșitoare. Ea 
dăruia cele ce întreceau trebuinţele ei spitalelor, sărăcilor, 
episcopilor care călătoreau! 55. Nu înceta să lucreze pentru 
aceia pe ascuns ea însăși sau prin slugile preacredincioase, 
nici nu stătea nopţile departe de biserici. 


68. Despre monahul cel milostiv 


De asemenea, am aflat in această cetate un monah care 
n-a voit să primească hirotonia şi care ajunsese la viața mo- 
nahală după un scurt timp petrecut în armată. Avea două- 
zeci de ani de când trâia această viaţă întru nevoinţă. Vie- 
țuia aproape de episcopul cetăţii. Era atât de iubitor de oa- 
meni şi de milostiv, încât şi nopţile umbla ca să miluiască 
pe cei ce aveau nevoie. Nu nesocotea nici inchisoarea, nici 
spitalul, nici pe sărac, nici pe bogat, ci pe toţi îi ajuta. Uno- 
ra le spunea cuvinte de mângâiere, fiindcă se aflau nemân- 
gâiaţi, pe alţii ii ocrotea, pe alţii îi impăca, altora le impli- 
nea trebuinţele trupești şi le dăruia imbrăcăminte. 

Ceea ce se intâmplă în toate orașele mari, se întâmplă 
și în acesta: în pridvorul bisericii zace o mulţime de inva- 
lizi, cerând hrana de fiecare zi, unii fiind necăsătoriți, alţii 
căsătoriţi. Într-o zi s-a intâmplat, în mijlocul nopții, să nască 
în pridvorul bisericii soția unuia, fiind vreme de iarnă. Stri- 
gând ea de durere, el a auzit şi, lăsând rugăciunile lui obiş 
nuite, a ieșit şi a văzut-o. Şi neaflând pe nimeni, a luat locul 
moaşei, nescârbindu-se de chipul dezgustător ce-l arată în 
urma naşterii cele ce nasc. Căci mila la făcut nesimţitor 
față de aceasta. 


133, Urmând pilda Apostolilor, episcopii pe atunci se aflau continuu 
în călătorii misionare. Nu așteptau să vină oamenii la ei, ci se duceau ei 
la oameni, nu ca să fie primiţi cu onoruri, ci ca să-i ajute, să le vorbească 
despre Hristos. 

Hainele lui nu valorau un obol!54, iar hrana nu-l costa 
nici ea mai mult. N-avea răbdare să se aplece peste carte, 
căci iubirea de oameni nu-i dădea timp să citească. Dacă 
un frate îi dăruia o carte, o vindea îndată şi spunea celor ce 
o cumpărau: "Cum pot convinge pe învăţătorul!55 meu că 
am învăţat meşteşugul lui. dacă nu-l vând pe el insuşi, sau 
chiar și acest meşteșug, pentru a-l învăţa?'. 


69. Despre fecioara căzută care s-a pocăit 


O fecioară nevoitoare, vieţuind cu altele două, s-a ne- 
voit nouă sau zece ani. Ispitită de un oarecare cântăreţ, a 
căzut şi, luând în pântece, a născut. Dar ajungând la o ură 
mare faţă de cel ce a ispitit-o, s-a simţit străpunsă în adân- 
cul sufletului şi a trăit o așa de mare pocăință, că se hotări 
la atâta înfrânare, încât era pe cale să se omoare prin info- 
metare. Dar rugându-se, imploră pe Dumnezeu, zicând: 
"Dumnezeule mare, Cel ce porţi relele întregii zidiri şi nu 
voiești moartea şi pieirea celor ce au păcătuit, de voieşti 
să mă mântuiasc, arată-mi minunile Tale în această stare şi 
adună rodul păcatului meu, pe care l-am născut, ca să nu mă 
mai folosesc de el ca de o frânghie, sau să mă dau morţii”. 
Rugându-se astfel, fu ascultată. Căci cel născut muri nu 
după multă vreme, Din ziua aceea nu s-a mai întâlnit cu cel 
ce o robise, ci dându-se unui post extrem, a slujit treizeci 
de ani celor bolnave şi slăbânogite, câştigând îndurarea lui 
Dumnezeu în aşa fel că descoperi unui preot sfânt spunân- 
Vieţuirea aceasta mi-a bineplăcut mai mult prin pocă- 
inţă decât prin feciorie”. 

Acestea le-am scris ca să nu disprețuim pe cei ce se 
pocăiesc cu adevărat. 


134. “Nici un obol'. Expresie proverbială: 'de nici o valoare!. În 
Grecia antică un obol reprezenta a şasea parte dintr-o drahmă (aut, şi 
op. cit., p. 399), 

135. Prin “învăţător” pare a ințelege meșteșugul însuşi. 

70. Despre citețul defăimat 


Fiica unui preot din Cezareea Palestinei, o fecioară că- 
zută în păcat, fu indemnată de omul care a corupt-o să de- 
făimeze pe un citeț din cetate!55, Rămânând însărcinată, 
întrebată de tatăl ei, ea l-a acuzat pe citeţ. Preotul îl pâri cu 
îndrăzneală episcopului. lar episcopul a adunat consiliul preo- 
ților şi făcu să fie chemat citeţul. Consiliul dezbătu cauza. 
Întrebat de episcop, citeţul n-a recunoscut. Căci cum era să 
recunoască ceea ce n-a făcut? Episcopul indignându-se, i-a 
spus cu asprime: 'Nu recunoşti, ticălosule și netrebnicule, tu, 
cel pline de necurăţie?”. Citeţul i-a răspuns: "Am spus ceea 
ce este, că n-am făcut acest lucru. Sunt nevinovat chiar şi 
cu gândul faţă de ea. Dar dacă vrei să asculţi ceea ce nu e, 
atunci eu am făcut”, Spunând el aceasta, episcopul l-a de- 
pus pe citeţ. Acesta venind la episcop, îl rugă, spunându-i: 
"Ei bine, dacă am păcătuit, poruncește să mi se dea aceea 
de soţie. Şi astfel nu mai sunt nici eu citeţ, nici ea fecioară”. 
Episcopul porunci să fie dată aceea citețului, gândind că 
tânărul se simte legat de ea şi nu poate rupe legătura intre 
ei, Luând-o deci pe ea tânărul de la episcop şi de la preot, 
o încredinţă unei mânăstiri de femei și rugă pe diaconiţa 
comunităţii să o primească pe ea până la naștere. După 
scurtă vreme a venit ziua naşterii. A sosit ceasul critic, ve- 
niră gemete, dureri, vederi ale iadului. Şi pruncul nu ieşea. 
A trecut prima zi, a doua, a treia, a şaptea. Femeia, cunos- 
când în durerile ei iadul, nu mânca, nu bea, nu dormea, ci 
striga zicând: "Vai, nenorocita de mine, sunt în primejdie, 
ca una ce am defăimat pe acest citeț'. Monahiile plecând, 
spuseră tatălui ei, Tatăl, temându-se că va fi osândit ca 
unul ce a defăimat, stătu liniştit incă două zile. Fata lui nici 
nu muri, nici nu născu, Şi cum monahiile nu puteau su- 


136. Numele lui era Eustatie, cum se vede mai jos. Era citeţ al 
bisericii. 

porta strigătele ei, alergară şi vestiră episcopului: 'Cutare 
se mărturiseşte strigând de mai multe zile că a defăimat pe 
citeţ'. Episcopul trimise atunci la citeţ niște diaconi şi-i spu- 
seră: 'Roagă-te să nască aceea care te-a defăimat'. Acela nu 
răspunse diaconilor, căci n-a mai deschis uşa din ziua în 
care a intrat, şi se ruga lui Dumnezeu. Tatăl se duse şi el 
iarăși la episcop. 

Se făcu rugăciune în biserică, și nici așa n-a născut, 
Atunci sculându-se episcopul, plecă la citeţ şi, după ce a 
bătut la ușă, a intrat la el și-i spuse: "Eustatie, scoală-te, 
dezleagă ce ai legat'. Citeţul plecându-şi îndată genunchiul 
împreună cu episcopul, femeia născu. Rugăciunea acestuia 
şi stăruinţele lui în rugăciune au avut puterea să descopere 
defăimarea şi să indrepteze pe defăimătoare. 

Aceasta, ca să învăţăm și să stăruim în rugăciuni şi să 
le cunoaştem puterea. 


71. Despre fratele care vieţuia impreună cu povestitorul 


Voi mai spune cuvinte despre fratele ce a viețuit cu mine 
din tinerețe până astăzi, şi voi isprăvi scrierea. 

Pe acesta l-am cunoscut timp îndelungat nemâncând cu 
patimă şi nepostind cu patimă; învingând, precum soco- 
tesc, patima avuţiei și, în cea mai mare parte, pe cea a sla- 
vei deşarte. Se mulțumea cu cele ce le avea, neinfrumuse- 
țându-se cu haine, mulțumea când era disprețuit, se pri- 
mejduia pentru prietenii adevăraţi. 

A înfruntat cercarea din partea demonilor de o mie de 
ori, ba şi mai mult, în aşa fel că într-o zi demonul îi spuse: 
"învoieşte-te cu mine, ca să păcătuieşti măcar o dată, şi fe- 
meia pe care mi-o vei arăta, (pe aceea) ţi-o voi aduce”. 

Şi iarăşi, altă dată, după ce s-a luptat, precum mi-a spus, 
cu el paisprezece nopţi, lovindu-l şi trăgându-l de picior 
noaptea, i-a grăit, zicând: "Nu te închina lui Hristos, şi nu mă 

voi mai apropia de tine”. lar el i-a răspuns, zicând: "Tocmai 
pentru aceasta mă închin şi-L voi slăvi şi mă voi închina Lui 
fără sfârşit, pentru că nu-ţi place ţie aceasta”. 

Străbătând o sută șase cetăţi, iar în cele mai multe și 
trăind o vreme, n-a avut, din mila lui Dumnezeu, experienţa 
femeii nici în somn, ci numai a războiului cu demonii. 

L-am cunoscut primind de trei ori de la inger mâncarea 
trebuitoare. Într-una din zile, aflându-se in pustia cea mai de- 
părtată şi neavând nici o bucăţică de pâine, află trei pâini 
calde în haina lui. Altă dată află vin şi pâini. 

Şi am aflat că o voce i-a spus: “Eşti lipsit. Du-te la cutare 
şi ia de la el pâine şi untdelemn”. Mergând deci la acela la 
care fusese trimis, îl întrebă: "Tu eşti cutare?'. Acela îi râs- 
punse: "Da, Cineva ţi-a poruncit să iei treizeci de măsuri de 
grâu și doisprezece litri de untdelemn”. 

Mă voi lăuda cu un astfel de om, cum era. 

L-am cunoscut lăcrimând de multe ori pentru cei ce su- 
fereau de sărăcie. Le dădea toate câte le avea, afară de trup. 

L-am cunoscut plângând şi pentru cel ce a căzut în pă- 
cat, Mi-a spus odată: "L-am rugat pe Dumnezeu să nu sileas- 
că pe nimeni, mai ales dintre cei bogaţi şi de seamă, să-mi 
dea ceva din cele de trebuinţă'!57. 


Îmi ajunge că m-am învrednicit să amintesc de toţi aceş- 
tia, de care am scris, 

Căci n-a fost fără voia lui Dumnezeu că ţi-a fost mişcat 
gândul să-mi poruncești să scriu această carte şi să înfăţi- 
şez în scris vieţile acestor sfinţi. 

lar tu, preacredinciosule rob al lui Hristos, venind în în- 
tâmpinarea lor cu bucurie, socotește vieţile şi ostenelile şi 


137. Precum spune în introducerea acestei scrieri Christine Mohr- 
mann, “fratele” de care se vorbeşte în acest capitol este Paladie însuşi, 
autorul scrierii. 

atât de marea lor răbdare ca o dovadă îndestulătoare a 
învierii lor. Şi aceasta să te facă să le urmezi pilda cu râvnă, 
hrănindu-te cu nădejdea cea bună, privind zilele din față ca 
mai scurte decât cele dinapoi. 

Roagă-te pentru mine, păzindu-te de ispite aşa cum ştiu 
că te-ai păzit din timpul consulatului lui Taţian până azi, 
când eşti rânduit mare dregător impărătesc (postelnic), 

Căci cel pe care o astfel de vrednicie, unită cu avuţia și 
atâta putere nu l-au făcut străin de frica de Dumnezeu, ace- 
la s-a dăruit lui Hristos, Care a auzit pe diavol zicându-l: 
“Toate acestea i le voi da dacă vei câdea şi Te vei inchina 
mie" (Matei 4, 9). 

«În această scriere se pune preţ totaşa 
de mare pe slujirea oamenilor, ca şi pe 
slăbirea patimilor prin înfrânare. Prin 
ambele se urmăresc desființarea 
egoismului şi sfințenia chiar prin eforturile 
cerute trupului, deci şi o sfințire a trupului 
prin infrânare şi prin slujirea neîncetată a 
altora, sau prin iubirea lor, prin care se 
caută uşurarea suferințelor trupeşti. 
Înfrânarea trupului de la plăceri şi 
lucrarea altruistă a binelui prin else unesc 
în sfințenia ce i-o pot aduce. Nu poate 
exercita cineva iubirea față de alții dacă 
nu se înfrânează. Căci iubirea e culmea tuturor virtuţilor; şi ea se 
arată față de omul întreg.» 


Preotul Profesor DUMITRU STĂNILOAE 


« În acest munte al Nitriei a vieţuit optzeci de ani un bărbat 
numit Veniamin, nevoindu-se la culme. El s-a învrednicit de 
darul vindecărilor. Oricine, peste care îşi punea mâna sau pe 
care îl ungea cu untdelemn după ce-l binecuvânta, se izbăvea 
de orice boală. Acest om, învrednicit de o astfel de harismă, 
înainte cu opt luni de moarte s-a îmbolnăvit de hidropică; şi 
trupul lui s-a umflat aşa de mult, că părea ca unalt fel de lov... 

Neputând privi la suferința lui cumplită, ne-am întors privirea. 
Atunci ne-a spus acel fericit Veniamin: "Rugaţi-vă, fiilor, ca nu 
cumva să se îmbolnăvească de hidropică omul meu lăuntric. 
Căci cel din afară nu mă face nici să mă bucur, nici să pătimesc”. 
De opt luni şedea necurmat într-un jeț care i-a fost făcut tot mai 
larg, nemaiputând sta pe pat din pricina celorlalte suferințe. Şi 
totuşi, în pătimirea aceasta îi tămăduia pe alții.» 


PALADIE 


llustrația copertei: Sfântul Cuvios Antonie cel Mare. 
Icoană de la începutul secolului al XVI-lea, Muzeul din Zakynthos. 

